އިހަވަންދޫން ހަތްމީހަކު އަނެއްކާވެސް ކޮވިޑަށް ފައްސި ވެއްޖެ\nހއ. އިހަވަންދޫން އިއްޔެ ފައްސިވި ހަތް މީހުންގެ ތެރެއިން ހަ މީހުންނަކީ އިމާރާތްކުރުމުގެ މަސައްކަތަށް އެ ރަށަށް ދިޔަ ބައެއް ކަމަށް އިހަވަންދޫ ސިއްހީ މަރުކަޒުން ބުނެފިި އެވެ. ދެން އެ ރަށުން ފައްސިވީ މާލޭން ދިޔަ އެހެން ދިވެއްސެކެވެ.\nއިހަވަންދޫ ސިއްހީ މަރުކަޒު ހިންގެވުމާ ޙަވާލުވެ ހުންނެވި މުހައްމަދު އަކްރަމް މިއަދު ވިދާޅުވީ އެ ރަށު ސްކޫލު އިމާރާތް ކުރުމަށް ގޮސް ތިބި ބިދޭސީންނާއި އަނެއް ދިވެހި މީހާ ޕޮޒިޓިވްވިކަން އެނގުނީ، 14 ދުވަހުގެ ހޯމް ކަރަންޓީން ނިންމުމަށް ފަހު ހެދި ޓެސްޓުން ކަމަށެވެ.\nއިހަވަންދޫން ކޮވިޑް ކޭސްތަކެއް ފެނުމާއެކު، ސިއްހީ މަރުކަޒުން ވަނީ އެ މީހުންގެ ކޮންޓެކްޓް ޓްރޭސިން ހަދައިފަ އެވެ. އެކަމަކު އަކްރަމް ވިދާޅުވީ، ހޯމް ކަރަންޓީނުގެ އުސޫލާ އެމީހުން ހިލާފުނުވާތީ، ބަލި އެހެން ބަޔަކަށް ފެތުރުމުގެ ފުރުސަތު ނެތް ކަމަށެވެ.\n“އެ މީހުންގެ ކޮންޓެކްޓުންނެއް ނެތް. އެހެންވެ، ރައްޔިތުންނަށް ބިރެއް ނެތް ކަމަށް ދެކެނީ،” އަކްރަމް ވިދާޅުވި އެވެ.\nމިއާއެކު ހއ. އަތޮޅުން މިހާތަނަށް ބަލި ޖެހުނު މީހުންގެ ޢަދަދކީ 31 އެވެ. ބަލިން ރަނގަޅުވި މީހުންގެ ޢަަދަދަކީ 19 އެވެ. މިވަގުތު އެކްޓިވް ކޭސްގޮތުގައި ތިބީ 12 މީހުންނެވެ.\n← ކެލައާއި ދިއްދޫން ދެ މީހަކު ކޮވިޑަށް ފައްސި ވެއްޖެ\nތިންވަނަ ދައުރުގެ 166 ވަނަ ބައްދަލުވުން →


Sihhe khidhuaiy hoadhumah rashun beyrah dhiya meehunge adhadhu madhu: Faisal - Hali News\nނައިބު ރައީސް ފައިސަލް ނަސީމް—\nފާއިތުވި ދެ އަހަރު ޞިއްޙީ ޚިދުމަތް ހޯދުމަށް ރަށުން ބޭރަށް ދިޔަ މީހުންގެ ޢަދަދު މަދު: ފައިޞަލް\nޞިއްޙީ ޚިދުމަތް ހޯދުމަށް ރަށުން ބޭރަށް ދަތުރުކުރަންޖެހޭ މީހުންގެ ޢަދަދު މިދިޔަ ދެ އަހަރު ވަރަށް ބޮޑުތަން ދަށްވެފައިވާކަމަށް ނާއިބު ރައީސް ފައިޞަލް ނަސީމް މިއަދު ވިދާޅުވެއްޖެއެވެ.\nނާއިބު ރައީސް ވިދާޅުވީ މި ސަރުކާރުން ލާމަރުކަޒީ ނިޒާމަށް ގެނައި ބަދަލުތަކުގެ ސަބަބުން ޚިދުމަތްތައް ލާމަރުކަޒުކުރެވި، ކުރިން ކައުންސިލްތަކުން ނިގުޅައިގަނެފައިވާ ގިނަ ބާރުތަކެއް އަލުން އަނބުރާ ކައުންސިލްތަކަށް ލިބިފައިވާ ކަމަށެވެ. މިގޮތުން، ކުރިމަގުގައި ރަށްރަށުގެ ޚިދުމަތްތައް ތަރައްޤީކޮށް، އެ ޚިދުމަތްތައް ފޯރުކޮށްދިނުމުގައި ކައުންސިލްތަކުގެ ދައުރު ފުޅާވެގެންދާނެކަމުގައި އެމަނިކުފާނު ވިދާޅުވިއެވެ. އަދި، ކައުންސިލްތަކުގެ އެއްބާރުލުމާއެކު ވަރަށް ގިނަ ޚިދުމަތްތަކެއް ރަށްރަށުގައި ތަޢާރަފު ކުރެވޭނެކަމުގެ އުންމީދު އޮތްކަމުގައި ވެސް ވިދާޅުވެފައެވެ.\nރާއްޖޭގެ ހުރިހާ ރަށެއްގައި ދިރިއުޅޭ ރައްޔިތުންނަށް އެބައެއްގެ އަމިއްލަ ރަށުގައި ތިބެގެން ފަސޭހަކަމާއިއެކު ޞިއްޙީ ޚިދުމަތްތައް ހޯދޭނެގޮތް ތަނަވަސްކޮށްދިނުމަކީ މި ސަރުކާރުގެ މައިގަނޑު ސިޔާސަތެއް ކަމަށް ވެސް ވިދާޅުވިއެވެ.\nފައިޞަލް ވިދާޅުވީ މި ސަރުކާރުގެ ލާމަރުކަޒީ ނިޒާމުގެ ދަށުން ޞިއްޙީ ޚިދުމަތްތައް ފުޅާކުރުމުގެ މަޝްރޫޢު ވަރަށް ހަލުވިކޮށް ކުރިއަށް ގެންގޮސްފައިވާކަމަށެވެ. މިއަދު މި ފެނިގެންދަނީ ރާއްޖޭގެ ޞިއްޙީ ނިޒާމަށް ބޮޑު އިންޤިލާބީ ބަދަލުތަކެއް އަންނަމުންދާތަން ކަމަށް ވެސް ވިދާޅުވިއެވެ. މިގޮތުން، މިއަހަރު އެކަނިވެސް ސަރުކާރުން ޞިއްޙީ ޚިދުމަތްތައް ތަރައްޤީކޮށް ހަރުދަނާކުރުމަށް ބޮޑު ހޭދައެއް ކޮށްފައިވާކަމުގައި ނައިބު ރައީސް ވިދާޅުވިއެވެ.\nއެމަނިކުފާނު ވިދާޅުވީ ދިވެހިރާއްޖޭގެ އުތުރުގައިވެސް އައްޑޫގައި މިއަދު ފެށި ފަދަ ޚިދުމަތްތައް ފެށުމުގެ މަސައްކަތް މި ސަރުކާރުން ކުރިޔަށްގެންދާނެ ކަމަށެވެ.\nއައްޑޫ އިކުއިޓޯރިއަލް ހޮސްޕިޓަލް (އޭ.އީ.އެޗް) ގެ ބެލުމުގެ ދަށުން ޤާއިމުކޮއްފައިވާ މި ސެންޓަރުން ކްލިނިކަލް ސައިކޮލޮޖީ، އޮކިއުޕޭޝަނަލް ތެރަޕީގެ އިތުރުން ސްޕީޗް ތެރަޕީގެ ޚިދުމަތްތައް ފޯރުކޮށްދެވޭނެއެވެ. މި ސެންޓަރުގެ މަސައްކަތް ކުރިޔަށް ގެންދިއުމަށް ހަމަޖެހިފައި ވަނީ ކުދިންގެ ހެދިބޮޑުވުމަށް ބޭނުންވާ ހުރިހާ ފަރުވާއެއް އެއްތަނަކުން ލިބޭނެގޮތަށް އިސްކަންދީގެން އަދި އައްޑޫސިޓީގައި ކުރިޔަށްގެންދާ ސްޕެޝަލް ނީޑް ކްލާސްތަކާ އެފަދަ ކަމާގުޅުންހުރި ހުރިހާ ފަރާތްތަކާވެސް ގުޅިގެން ވަށާޖެހޭ ގޮތެއްގައެވެ.\nމި ރަސްމިއްޔާތުގައި ނާއިބު ރައީސް ބައިވެރިވެ ވަޑައިގެންނެވީ ވަރޗުއަލްކޮށްނެވެ.


Anna aharu kureekolhu vaccine libeyne: Dr. Nazla\nވެކްސިން.... ފޮޓޯ: އޭބީސީ އޮސްޓްރޭލިޔާ\n26 ނޮވެންބަރ 2020 - 23:50:37\nއަންނަ އަހަރުގެ ކުރީކޮޅު ރާއްޖެއަށް ކޮވިޑް-19 ވެކްސިންގެ ފުރަތަމަ ބެޗް ލިބޭނެކަމަށް ހެލްތް އިމަޖެންސީ އޮޕަރޭޝަން ސެންޓަރުގެ ތަރުޖަމާނު ޑރ. ނަޒްލާ ރަފީގް ވިދާޅުވެއްޖެއެވެ.\nއެޗްއީއޯސީން މިރޭ ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޑރ. ނަޒްލާ ވިދާޅުވީ، ކޮވިޑު ވެކްސިންގެ ފުރަތަމަ ބެޗް އަންނަ އަހަރުގެ ކުރީކޮޅު ރާއްޖެއަށް ލިބޭނެކަމަށް އުންމީދުކުރެވޭ ކަމަށެވެ. އެގޮތުން ވެކްސިން ލިބޭނީ އެކި ބެޗް ބެޗައް ކަމަށާއި، ރާއްޖެއަށް ވެކްސިން ލިބެމުންދާ ވަރަކުން ވެކްސިން ޖަހަމުން ގެންދާނެކަމަށް ޑރ. ނަޒްލާ ވިދާޅުވިއެވެ.\nނަޒްލާ ވިދާޅުވީ، ވެކްސިން ލިބެން ވާއިރަށް ވާންޖެހޭ ތައްޔާރީތަށް ވުމުގެ މަސައްކަތް މިހާރުވެސް ދަނީ ކުރިއަށް ކަމަށާއި، އެގޮތުން ނޭޝަނަލް ސްޓިއަރިން ކޮމިޓީއެއް މިކަމަށް އެކުލަވާލެވި އެކޮމިޓީގެ ބެލުމުގެ ދަށުން، ވެކްސިން ބަހައްޓާ ނިޒާމު އިތުރަށް ހަރުދަނާކުރުމަށް އެކަމުގެ އެސެސްމަންޓެއް ހެދި، ބޭނުންވާ ސާމާނު ގަތުމުގެ މަސައްކަތް ކުރިއަށްދާކަމަށް ނަޒްލާ ވިދާޅުވިއެވެ.\nޑރ. ނަޒްލާ އިތުރަށް ވިދާޅުވީ، ކޮވެކްސް ފެސިލިޓީގެ ދަށުން ރާއްޖޭގެ އާބާދީގެ 20 އިންސައްތައަށް ވެކެސިން ލިބޭނެ ކަމަށާއި، އެކަމަށް ބޭނުންވާ ޕްރޮޕޯސަލްތައް ހެދުމާއި، ވެކްސިން ލިބޭ މިންވަރަކުން ވެކްސިން ޖަހާނެ ފަރާތްތައް ގިންތި ކުރުމުގެ މަސައްކަތް ހަލުވިކަމާއިއެކު ކުރަމުންދާކަމަށެވެ. އެގޮތުން އަންނަ އަހަރުގެ ކުރީކޮޅު ރާއްޖެއަށް ވެކްސިން ލިބެންވާއިރަށް ވާންޖެހޭ ހުރިހާ ތައްޔާރީތަކެއް ވެވޭނެކަމަށް އުންމީދުކުރައްވާ ކަމަށްވެސް ނަޒްލާ ވިދާޅުވިއެވެ.\nވެކްސިންކޮވިޑް-19ޑޮކްޓަރު ނަޒްލާ ރަފީގު\nހެރީ އާއި މެގަން އަށް މިފަހަރު އަންހެން ބޭފުޅެއް\nނުުކުޅެދުންތެރިކަން ހުންނަ 5000 އެއްހާ ފަރާތަށް އެހީވިން


Iraq muzaaharaagai mihaathanah 300 maru!\nއިރާޤް މުޒާހަރާގައި މިހާތަނަށް 300 މަރު!\nއިރާޤުގެ އާބާދީގެ ކޮންމެ ފަސް މީހަކުން އެކަކު ދިރިއުޅެނީ ފަޤީރު ޙާލަތުގައި\nމުޒާހަރާގެ ބައިވެރިން ބުނަމުންދަނީ އެމީހުންގެ ޑިމާންޑްތަކަށް ސަރުކާރުން އިޖާބަނުދެނީސް ހުއްޓާނުލާނެކަމަށް\nމުޒާހަރާ ރޫޅާލުމަށް ސިފައިން ދިން ޙަމަލާތަކުގައި އިއްޔެ އެކަނިވެސް7މީހުން މަރުވި\nކ. މާލެ | 10 ނޮވެންބަރ 2019 | އާދީއްތަ 13:14 | 2,899\nއިރާޤުގައި ކުރިޔަށްދާ މުޒާހަރާ ރޫޅާލަން މަދަނީ ފުލުހުން ކަރުނަ ގޭސް ޖަހަނީ - އަލްޖަޒީރާ\nއިރާޤު ސަރުކާރާއި ދެކޮޅަށް އެޤައުމުގައި ކުރަމުންދާ މުޒާހަރާއަށް އެއްމަސްވީއިރު، މުޒާހަރާގައި މަރުވީ މީހުންގެ ޢަދަދު ތިންސަތޭކައަށް އަރައިފިއެވެ.\nއިރާޤު މުޒާހަރާ ގާތުން ބަލަމުންދާ މިނިވަން މުޙައްލިލުން ބުނާ ގޮތުގައި ހޮނިހިރު ދުވަހު އެކަނިވެސް ހަތް މީހުން މަރުވިއެވެ. ހަތް މީހުން މަރުވީ ވެރިރަށް ބަޣްދާދާއި ބަޞްރާގައި މުޒާހަރާ ވަރުގަދަކުރުމުން، މުޒާހަރާ ރޫޅާލުމަށް ސިފައިންނާއި ފުލުހުން ލައިވް ވަޒަނާއި، ކަރުނަ ގޭސް ބޭނުންކުރުމުގެ ތެރޭގައި ދިމާވި ތަފާތު އެކި ޙާދިސާތަކުގައި ކަމަށް އިރާޤް ފުލުހުންނާއި ޙަވާލާދީ ބައިނަލްއަޤުވާމީ މީޑިއާތަކުން ރިޕޯޓުކުރެއެވެ. މުޒާހަރާ ކުރި މީހުންގެ ތެރެއިން4މީހުން މަރުވީ ލައިވް ވަޒަން އަރައިގެން އިތުރު ފަރުވާ ހޯދަމުންދަނިކޮށް ކަމަށް ޚަބަރުލިބެއެވެ.\nއިރާޤް މަދަނީ ފުލުހުންނާއި، ސަލާމަތީ ބާރުތައް ގުޅިގެން އިރާޤުގެ ތަހްރީރީ މައިދާނުގައި ކުރަމުންދާ މުޒާހަރާ ހުއްޓުވަން މަސައްކަތްކުރި ނަމަވެސް، މުޒާހަރާގެ ބައިވެރިން ދުލެއް ނުދެއެވެ. ޖާނާ މާލުން ފިދާވެގެންވެސް ބޭނުންވާ ބަދަލުގެނެސްފައި ނޫނީ ގެއަށް ނުވަންނާނެކަމަށް މުޒާހަރާގައި އިސްކޮށް ޙަރަކާތްތެރިވާ އިރާޤް ރައްޔިތުން ބުނެއެވެ.\nއިޞްލާޙީ ފިޔަވަޅުތަކަށް ގޮވާލާ، އެޤައުމުގެ ޤާނޫނު އަސާސީއަށް ރައްޔިތުން ބޭނުންވާ ބައެއް ބަދަލުތައް ގެނައުމަށް ގޮވާލާ އިރާޤުގައި މުޒާހަރާ ފެށި މިދިޔަ އޮކްޓޯބަރު މަހުގެތެރޭގައެވެ. މުޒާހަރާ ވަރުގަދަކުރީ ސަރުކާރުން އެމީހުންގެ ގޮވާލުންތަކަށް އިޖާބަދީފައިނުވާތީކަމަށް މުޒާހަރާގެ ބައިވެރިން ދަނީ ބުނަމުންނެވެ.\nމުޒާހަރާގެ ބައިވެރިން ބުނަމުންދަނީ ސަލާމަތީ ބާރުތަކުން އެމީހުންނަށް ޢަމާޒުކޮށް ޙަމަލާތައް ކިތަންމެ ވަރުގަދަ ކުރިޔަށް ޙައްޤު ބަސްބުނުމުގައި ފަހަތައް ނުޖެހޭނޭ ކަމަށާއި، މުޒާހަރާ ހުއްޓާލާނީ ރައްޔިތުން އެދޭ ބަދަލުތައް ސަރުކާރުން ގެނައުމުން ކަމަށެވެ.\nމުޒާހަރާ ދިގުދެމި ދުވަހުން ދުވަހަށް ވަރުގަދަ ކުރަމުންދާއިރު، ސިފައިން ދަނީ މުޒާހަރާގެ ބައިވެރިންނާއި ދެކޮޅަށް ދޭ ޙަމަލާތައް ވަރުގަދަކޮށްފައެވެ. ސިފައިންގެ ޙަމަލާތަކުގައި މުޒާހަރާކުރަމުންދާ ޢާންމު މީހުން މަރުވަމުން ދިޔަނަމަވެސް، އިރާޤުގެ ދާޚިލީ ވުޒާރާއިން ދަނީ މިކަން ދޮގުކުރަމުންނެވެ. އެ ވުޒާރާއިން ބުނަމުންދަނީ، ސިފައިން ޙަމަލާދެމުންދަނީ މުޒާހަރާ ރޫޅާލަން ކަމަށާއި، އާންމު ރައްޔިތަކަށް ޢަމާޒުކޮށް ސިފައިން ސީދާ ޙަމަލާ ނުދޭނޭކަމަށެވެ. އެހެންނަމަވެސް، މުޒާހަރާ ކުރިޔަށްދާ ޞަރަޙައްދުގައި ޙަރަކާތްތެރިވަމުންދާ މަދަނީ ފުލުހުންނާއި، ޞިއްޙީ އެހީތެރިންނާއި، މިނިވަން މުޙައްލިލުންނާއި، ނޫސްވެރިން ބުނާ ގޮތުގައި މިހާތަނަށް މަރުވި ގިނަ މީހުންނަކީ ސިފައިންދޭ ޙަމަލާތަކުގައި މަރުވި މީހުންނެވެ. އަދި މުޒާހަރާގެ ބައިވެރިން މުޒާހަރާ އިތުރަށް ވަރުގަދަ ކުރަނީވެސް އެކަމުގެ ރުޅިވެރިކަމުގައި ކަމަށް މުޙައްލިލުން ރިޕޯޓުކުރެއެވެ.\nއިރާޤަކީ އޯޕެކް ޤައުމުތަކުން ދެވަނައަށް އެންމެ ގިނައިން ތެޔޮ އުފައްދާ ޤައުމެވެ. އެހެންނަމަވެސް އެޤައުމުގެ އާބާދީގެ ކޮންމެ ފަސް މީހަކުން އެކަކު ދިރިއުޅެނީ ފަޤީރު ޙާލަތުގައެވެ. އަދި އާބާދީގެ 25 އިންސައްތަ މީހުން ދިރިއުޅެމުންދަނީ ވަޒީފާއެއް ނެތިއެވެ.


Green athun Da Grande ah faseyha molheh - One Online\nދިރާގު ދިވެހި ޕްރިމިއާ ލީގުގެ ފަހު ބުރުގައި ގްރީން ކޮޅަށް ލަނޑު ޖެހުމަށްފަހު ދަ ގްރާންޑޭގެ އޮބައިދާ ކަދުމް އުފާފާޅުކުރަނީ: އެ މެޗުން ދަ ގްރާންޑޭ މޮޅުވީ 5-2ގެ ނަތީޖާއަކުން -- ފޮޓޯ/ އެފްއޭއެމް\nދިރާގު ދިވެހި ޕްރިމިއާ ލީގުގައި ފަސޭހަކަމާއެކު ކްލަބު ގްރީން ސްޓްރީޓްސް އަތުން ދަ ގްރާންޑޭ ސްޕޯޓްސް ކްލަބު މޮޅުވެއްޖެއެވެ.\nގައުމީ ފުޓުބޯޅަ ދަނޑުގައި މިރޭ ކުޅުނު ލީގުގެ ފަހު ބުރުގެ މެޗުގައި ގްރީން އަތުން ދަ ގްރާންޑޭ މޮޅުވީ 5-2ގެ ނަތީޖާއަކުންނެވެ.\nމެޗުގެ 14 ވަނަ މިނެޓުގައި ދަ ގްރާންޑޭ އިން ވަނީ ލަނޑެއް ޖަހައި ލީޑު ހޯދައިފައެވެ. ގްރީންގެ ކީޕަރު ހަސަން އަލީފް އިބްރާހީމަށް ހެދުނު ގޯހެއްގެ ފައިދާ ނަގައި، އަޔާޒް އަހުމަދު ދިން ބޯޅައަކުން ދަ ގްރާންޑޭއަށް އެ ލަނޑު ކާމިޔާބުކޮށްދިނީ އެޓީމުގެ ބިދޭސީ ފޯވަޑް އޮބައިދާ ކަދުމްއެވެ.\nމެޗުގެ 28 ވަނަ މިނެޓުގައި ދަ ގްރާންޑޭ އިން ވަނީ އިތުރު ލަނޑެއް ޖަހައި ލީޑު ފުޅާކޮށްފައެވެ. ގާސިމް ސައްމާމް (ސައްމޭ) ނަގައިދިން ހުރަހަކުން ދަ ގްރާންޑޭއަށް އެ ލަނޑު ކާމިޔާބުކޮށްދިނީ އެޓީމުގެ ފުރަތަމަ ލަނޑު ވެސް ކާމިޔާބުކޮށްދިން އޮބައިދާ ކަދުމްއެވެ. މެޗުގެ ފުރަތަމަ ހާފު ނިމިގެންދިޔައީ 2-0ގެ ނަތީޖާއަކުން ދަ ގްރާންޑޭ ކުރީގައި އޮވެގެންނެވެ.\nމެޗުގެ ދެވަނަ ހާފު ފެށިތާ ހަތް މިނެޓުގެ ތެރޭގައި ދަ ގްރާންޑޭ އިން ވަނީ އިތުރު ލަނޑެއް ކާމިޔާބުކޮށްފައެވެ. ގްރީންގެ ކީޕަރު އަލީފަށް ހެދުނު ގޯހަކުން ދަ ގްރާންޑޭއަށް އެ ލަނޑު ވެސް ކާމިޔާބުކޮށްދިނީ އޮބައިދާ ކަދުމްއެވެ. އެ ލަނޑާއެކު އޭނާގެ ހެޓްރިކް ވެސް ފުރިހަމަވެގެންދިޔައެވެ.\nމެޗުގެ 60 ވަނަ މިނެޓުގައި ދަ ގްރާންޑޭ އިން ވަނީ ހަތަރު ލަނޑުގެ ލީޑެއް ހޯދައިފައެވެ. ދަ ގްރާންޑޭއަށް އެ ލަނޑު ވެސް ކާމިޔާބުކޮށްދިނީ އޮބައިދާ ކަދުމްއެވެ. އޭނާ އެ ލަނޑު ކާމިޔާބުކުރީ ބޯޅަ ހިފައިގެން ގްރީންގެ ޕެނަލްޓީ އޭރިއާ ތެރެއަށް ވަނުމަށްފަހު ފޮނުވާލި ހަމަލާއަކުންނެވެ.\nދިރާގު ދިވެހި ޕްރިމިއާ ލީގުގެ ފަހު ބުރުގައި ދަ ގްރާންޑޭ އާއި ގްރީން ބައްދަލުކުރި މެޗުގެ ތެރެއިން: އެ މެޗުން ދަ ގްރާންޑޭ މޮޅުވީ 5-2ގެ ނަތީޖާއަކުން -- ފޮޓޯ/ އެފްއޭއެމް\nމެޗުގެ 70 ވަނަ މިނެޓުގައި ގްރީނުން ވަނީ އެޓީމުގެ ފުރަތަމަ ލަނޑު ކާމިޔާބުކޮށްފައެވެ. ގްރީނަށް އެ ލަނޑު ކާމިޔާބުކޮށްދިނީ މުހައްމަދު ރިސްވާނެވެ. ޕެނަލްޓީ އޭރިއާ ތެރެއިން އޭނާ ފޮނުވާލި ބާރު ހަމަލާ އަމާޒުވީ ދަ ގްރާންޑޭގެ ގޯލުގެ މަތީ ކަނަކަށެވެ.\nމެޗުގެ 79 ވަނަ މިނެޓުގައި ދަ ގްރާންޑޭ އިން ވަނީ ލަނޑެއް ޖަހައި، އަލުން ހަތަރު ލަނޑުގެ ލީޑެއް ހޯދައިފައެވެ. ސައްމޭ ނަގައިދިން ރީތި ހުރަހަކުން ދަ ގްރާންޑޭއަށް އެ ލަނޑު ކާމިޔާބުކޮށްދިނީ އަހްމަދު އިމާޒް (އާއްކޮ) އެވެ.\nމެޗުގައި ގްރީނުން ޖެހި ދެވަނަ ލަނޑު ފެނިގެންދިޔައީ ދެވަނަ ހާފުގެ އިތުރު ވަގުތުކޮޅުގެ ތެރޭގައެވެ. ގްރީނަށް އެ ލަނޑު ކާމިޔާބުކޮށްދިނީ އެޓީމުގެ ތަޖުރިބާކާރު ފޯވަޑް އަހްމަދު ރަޝީދު (އައްމަޑޭ) އެވެ.\nލީގު ތާވަލުގެ އެއްވަނައިގައި އޮތް މާޒިޔާއަށް 17 މެޗުން 44 ޕޮއިންޓް ލިބިފައިވާ އިރު، ދެވަނައިގައި އޮތް އީގަލްސްއަށް 16 މެޗުން ލިބިފައިވަނީ 33 ޕޮއިންޓެވެ. ތިންވަނައިގައި އޮތް ޓީސީއަށް 16 މެޗުން ލިބިފައިވަނީ 28 ޕޮއިންޓެވެ. ހަތަރުވަނައިގައި އޮތް ގްރީނަށް 17 މެޗުން 26 ޕޮއިންޓް ލިބިފައިވާ އިރު، ފަސްވަނައިގައި އޮތް ދަ ގްރާންޑޭއަށް 17 މެޗުން ލިބިފައިވަނީ 24 ޕޮއިންޓެވެ. އަދި ހަވަނައިގައި އޮތް ފޯކައިދުއަށް 17 މެޗުން ލިބިފައިވަނީ 20 ޕޮއިންޓެވެ.\nލީގުގައި ދެން މެޗެއް ކުޅުމަށް ހަމަޖެހިފައިވަނީ އަންނަ ބުރާސްފަތި ދުވަހުއެވެ. އެ ދުވަހުގެ ރޭ 9:00ގައި ކުޅޭ އެ މެޗުގައި ބައްދަލުކުރާނީ އީގަލްސް އާއި ޓީސީއެވެ.\nގުޅޭ ޓެގު ދިވެހި ޕްރިމިއާ ލީގު ފުޓްބޯޅަ ކްލަބު ގްރީން ސްޓްރީޓްސް ދަ ގްރާންޑޭ ސްޕޯޓްސް ކްލަބު


"High Speed Ferry Gai Emeehaku Beynun Rashakah Gos Edhuvahu Aadheveyne" - Vaguthu\n"ހައިސްޕީޑް ފެރީގައި އެމީހަކު ބޭނުން ރަށަކަށް ގޮސް އެދުވަހު އާދެވޭނެ"\n9 މަސް ކުރިން ( ޖެނުއަރީ 22, 2021 )\nއެމްޓީސީސީގެ މެނޭޖިންގް ޑިރެކްޓަރ، އާދަމް އާޒިމް؛ ފޮޓޯ ؛ ކޯޕަރޭޓް މޯލްޑިވްސް\nހައިސްޕީޑް ފެރީގެ ނިޒާމު ރާއްޖޭގައި ފުރިހަމަވެގެން އަންނަ އިރު، އެމީހަކު ބޭނުން ރަށަކަށްގޮސް ހަމަ އެދުވަހު އެމީހެއްގެ ރަށަށް އެނބުރި އާދެވޭނެ ކަމަށް އެމްޓީސީސީގެ މެނޭޖިންގ ޑިރެކްޓަރ، އާދަމް އާޒިމް ވިދާޅުވެއްޖެއެވެ.\nވީޓީވީން ރޭ ގެނެސްދިން "ފަސްމަންޒަރު" ޕްރޮގްރާމުގައި ވާހަކަފުޅު ދައްކަވަމުން އާޒިމް ވިދާޅުވީ، މިހާރު މި ބޭނުންކުރާ ފެރީ ދޯނިތަކާއި އަޅާބަލާއިރު، އެތައް ގޮތަކުން މި ނިޒާމަކީ ފުރިހަމަ ނިޒާމެއް ކަމަށާއި، ދަތުރު މަތީގައި ހޭދަކުރަންޖެހޭ ވަގުތު ވަރަށް ބޮޑުތަން ކުޑަވެގެންދާނެ ކަމަށެވެ.\n"މި ނިޒާމުގައި އަޅުގަނޑުމެންގެ ވިސްނުމަކީ، ކައިރި ރަށްތަކަށް މަސައްކަތެއްކޮށްލަން ދާ މީހާއަށްވެސް އެނބުރި އޭނާގެ ރަށަށް އާދެވުން. އެއީ އެދުވަހު ގޮސްފަ އެދުވަހު އަންނަން ވިޔަސް، އެކަން ހަމަޖެހިގެންދާނެ. މުޅި ނެޓްވޯކް އިމްޕްލިމެންޓްވެގެންދާއިރުގަ ހަފްތާއަކު7ދުވަހުވެސް ދަތުރުކުރަމުންދާނެ. އެހެންވީމަ ކޮންމެ މީހަކަށްވެސް ކޮންމެ ދުވަހަކުވެސް ބޭނުންރަށަކަށް ގޮސްލާފަ އެމީހަކު ދިރިއުޅޭ ރަށަކަށް އާދެވޭނެ. މިހާރު ފެރީގެ ނިޒާމުގައި މި ގެންގުޅޭ ދޯނިތައް، އޭގެން ދޯންޏަކަށް އަރައިގެން ތިން ގަޑިއިރުން ދެވޭނެ ތަނަކަށް ވެއްޖެއްޔާމު، މިހާރު އަލަށް މި ގެންނަ ނިޒާމުގެ ތެރެއިން އެއް ގަޑިއިރުން އެމީހަކަށް އެތަނަކަށް ދެވޭނެ. ތިރީސް މިނެޓުން ދާތަނަކަށް 10 މިނެޓުން ދެވޭނެ." އާޒިމް ވިދާޅުވިއެވެ.\nމީގެ އިތުރުން އާޒިމް ވިދާޅުވީ، މިހާތަނަށް އައިއިރު، ހައިސްޕީޑް ފެރީގެ ނިޒާމާއި ގުޅޭ ފްރޭމް ވޯކް އެގްރީމެންޓެއްގައި ސޮއި ކުރެވިފައިވާ ކަމަށާއި، މި އެގްރިމެންޓަކީ، ހަ ޒޯނަކަށް ބަހާލެވިިގެން މި ނެޓްވޯކް ޤާއިމު ކުރާގޮތަށް ތައްޔާރުކޮށްފައިވާ ފްރޭމްވޯކެއް ކަމަށެވެ.\n"ފުރަތަމަ މި އޮތީ ޒޯން އެކެއް. ޒޯން އެއްގައި މި ހިމެނެނީ 41 ރަށެއް. އެއީ ތިން އަތޮޅު. އެއީ އެންމެ އުތުރުގެ ތިން އަތޮޅު. ތިން ގޮތަކަށް ދަތުރުތައް ކުރެވެމުންދާނީ. ކައިރި ދަތުރުތައް ކުރާނީ ދުވާހަކު ދެ ދަތުރު. ދެން ދުވާލަކު އެއް ދަތުރުވެސް ކުރެވެމުން ދާނެ. ދެން މީގެ އިތުރުން ހައިވޭ ލިންކެއް އިންނާނެ. ޖުމްލަ 14 ލޯންޗް މި ޚިދުމަތް ދިނުމަށް ބޭނުންކުރާނެ." އާޒިމް ވިދާޅުވިއެވެ.\nރާއްޖެ ހައި-ސްޕީޑް ފެރީ ނިޒާމަކުން ގުޅައިލުމަށް ފަރުމާކޮށްފައިވާ "އިންޓަރގްރޭޓެޑް ނޭޝަނަލް ޕަބްލިކް ފެރީ ނެޓްވަރކް" މަޝްރޫޢުގެ ފުރަތަމަ ފިޔަވަހީގެ މަސައްކަތްތައް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ ޕަބްލިކް ލިމިޓެޑް (އެމްޓީސީސީ) އަށް އެއްބަސްވުމެއްގެ ދަށުން ހަވާލުކޮށްފައިވަނީ މިދިޔަ ހަފްތާގެ ތެރޭގައެވެ.\nއިންޓަރގްރޭޓެޑް ނޭޝަނަލް ޕަބްލިކް ފެރީ ނެޓްވަރކްގައި ހިމެނޭ ދެވަނަ ޚިދުމަތަކީ ކާގޯ ނުވަތަ މުދާ އުފުލާ ފެރީގެ ޚިދުމަތެވެ. މި ޚިދުމަތަކީ، އެ ރީޖަނެއްގައި ހިމެނޭ ހުރިހާ ރަށްތަކާއި އެންމެ ކައިރީގައި އޮންނަ ކޮމަރޝަލް ހަބާއި ގުޅުވައިދޭނެ ޚިދުމަތެކެވެ.\nމިހާރު ވެސް އެމްޓީސީސީ އިން ގިނަ އަތޮޅުތަކެއްގައި އަންނަނީ ފެރީގެ ޚިދުމަތް ދެމުންނެވެ.\nގުރައިދޫ ބިން ހިއްކުމުގެ މަޝްރޫއު ނިންމާލައިފި\nޖެނުއަރީ 22, 2021 18:11\nފޮނިކަޑަނީ..ފެރީނިޒާމު ކިތައްމެ ފާސްޓްވިޔަސް ޙަރަދު ނުޗަލައްޏަކާ ތިފެރީއެއް އެއްމީހަކު ބޭނުންއިރަކުނާދެވޭނެ ހުރިރަށަކުން..ފަށާ ރަސްމިއްޔާތުގަ އާދެވޭނެ..އޭގެފަހުން އަޑުއިވޭނީ ހުއްޓާލިވާހަކަ..މިހާރުވެސް އަތޮޅުތެރޭގަ ދުއްވާ ފެރީ އޮންނަނީ ހިތަންއެރިދުވަކު ފެރީގެ ވެރިމީހާ..\nޖެނުއަރީ 22, 2021 20:07\nމިވަގު ޖާހިލު ވެރިކަމުގަައި ހުރި ޖާހިލުވެސް ބުނި ޑިއުޓީ ނިންމާފައި އެދުވަހުން ރިސޯޓުން ރަށަށް އާދެވޭނެކަމަށް އަބިދަރީންކަރިއަށް. ހިނނަވަރި ޖާހިލު ދޖަލު\nޖެނުއަރީ 22, 2021 18:50\nތިވެސް އިތުރަށް ރައްޔިތުން ނިކަމެތިކުރުން ނޫން ކޮންކަމެއް!\nމިހާރު ރާއްޖޭގެ އެކިހިސާބުގާ އަމިއްލަމީއްމީހުން ބޮޑެތި ލޯނުނަގައިގެން ހައިސްޕީޑް ފެރީކުރަން ފެށީމަ އެލާރިކޮޅުވެސް ސަރުކާރުގެ ވަގުން ކާންވެގެން.\nބޮޑެތި އިންވެސްޓްމެންޓްކޮއް ނުއަގުގާ ޖަރީމާހިންގުން.\nމިކެނެރީގޭ ހިއްތަކުގެ ރައީސް،ސޯލިހް ރައީސް ދުވަހަކުވެސް ރައްޔިތަކައް ފައިދާއެއް ވާނެ ހަމަ އެއްކަމެއްވެސް ކުރަން ނޭނގެނީބާ ނޫނީ ހަމަ ގަސްތުގާ ރައްޔިތުން ނިކަމެތިކުރަނީ!\nޕްލީޒް؛ އިސްތިއުފާ!!! ދިވެހިރާޖެއަށްޓަކާ ހުވާ.\nޖެނުއަރީ 22, 2021 19:19\n" ފުރިހަމަ ވެގެން އަންނައިރު" އެ ފުރިހަމައެއް ނުވާނެ.\nޖެނުއަރީ 22, 2021 19:21\nމާލެ ހުޅުމާލޭގަ އޮތީ ކަހަނބު ދުވެލީގެ ފެރީ ނިޒާމް އެކެވެ.\nޖެނުއަރީ 22, 2021 20:15\nހާދަ މޮޅޭ! މީ ކޮންތާކުން ހޯދި ކުދިންނެއްބާ ؟\nޖެނުއަރީ 22, 2021 20:16\nފޮނިބަސް ތައް# އަނގަސަރުކާރު\n! على وحيد\nޖެނުއަރީ 22, 2021 21:32\nހަހަހަހާ ރިސޯޓު މުއަށްޒިފުން ރޭ ކޮށްލާން އަނބިމީހާ ނިދާ އެނދައް ހައިސްޕީޓު ފެރީފެރީގަ ރ. އަތޮޅުން އަށްޑުއަށް ގޮސްފަ އަންނަން ބޭނުން\nޖެނުއަރީ 23, 2021 12:30\nރިޔަލު ދޯނީގަ ވެސް ބޭނުންތަނަކަށް ގޮސް ހަމައެދުވަހު އެބުރިއާދެވޭނެ.\nޖެނުއަރީ 23, 2021 12:55\nރާސްޓަސް!! ކަރާ ފަޅަނީ


ކުނިނުވާގޮތް ހަދާފައިވާ މާބަނޑު ގަބުރު\nމި ގަބުރަކީ ޕޮލެންޑްގެ ވޯސޯއަށް 1826 ވަނަ އަހަރު ގެންދެވުނު މިސްރުގެ ގަބުރެއް\nތަހުލީލުތައް ދައްކާގޮތުން މަރުވިއިރު މާބަނޑު މީހާގެ އުމުރަކީ 20 އަހަރު\nސައިންސްވެރިން ބުނަނީ މިއީ މިހާތަނަށް ހޯދުނު އެންމެ ޚާއްސަ އެންމެ ހައިރާންކުރަނިވި ހޯދުން ކަމަށް\n30 އޭޕްރިލް 2021 | ހުކުރު 01:08\nއަލަށް ހެދުނު ދިރާސާތައް ދައްކާގޮތުން ކުނިނުވާގޮތް ހަދާފައިވާ ގަބުރަކީ މާބަނޑު މީހެއް\nކުނިނުވާގޮތް ހަދާފައިވާ މާބަނޑުމީހެއްގެ ގަބުރެއް، (މަމީއެއް) ފުރަތަމަ ފަހަރަށް ހޯދައިފިއެވެ.\nމި ގަބުރަކީ ޕޮލެންޑްގެ ވޯސޯއަށް 1826 ވަނަ އަހަރު ގެންދެވުނު މިސްރުގެ ގަބުރެކެވެ. ގަބުރު ލާފައި އޮތް ސަންދޯކުގައި ލިޔެފައިވަނީ ފިރިހެން ފާދިރީއެއްގެ ނަމެވެ. އެހެން ކަމުން މިހާތަނަށް ބެލެވިފައި އޮތީ އެ ގަބުރަކީ ފިރިހެނެއްގެ ގަބުރު ކަމަށެވެ.\nމި ގަބުރުގެ ދިރާސާތައް ކުރުމަށް ހެދުނު އެކްސްރޭތަކުން އެއީ މާބަނޑު އަންހެނެއްގެ ގަބުރުކަން އެނގުމުން ލިބުނީ ބޮޑު ހައިރާންކަމެއް ކަމަށް ސައިންސްވެރިން ބުނެއެވެ.\nއެންމެ ފުރަތަމަ އެމީހުން ހައިރާންވީ ސަންދޯކުގައި އޮތް ގަބުރުގެ ފިރިހެން ޖިންސީ ގުނަވަން ނެތުމުންނެވެ. އެހެންނަމަވެސް ހެދުނު ތްރީޑީ ސްކޭންތަކަށްފަހު ފާހަގަވީ އަންހެނެއްގެ އުރަމައްޗާއި ދިގު އިސްތަށިގަނޑެއް ގަބުރުގައި ހުރިކަމެވެ. އަދި ބަނޑުގައި އޮތް ދަރިފުޅުގެ ކުޑަކުޑަ ދެއަތާއި ދެފައި ފެނުމުން ދިރާސާކުރުމުގައި ހަރަކާތްތެރިވި މާހިރުން އަންތަރީސްވެގެން ދިޔައެވެ.\nގަބުރާއި ބެހޭގޮތުން ކުރެވުނު ދިރާސާތަކާއި ބެހޭގޮތުން ޝާއިއުކޮށްފައިވާ ރިޕޯޓެއްގައި ވާގޮތުން މަރުވިއިރު މާބަނޑު މީހާގެ އުމުރަކީ 20 އަހަރެވެ. އަދި ބަނޑުގައި އޮތް ކުއްޖާގެ ބޮލުގެ ނާށިގަނޑުގެ ކުޑަބޮޑުމިނަށް ބެލުމުން ބަނޑަށް ފުރިފައިވަނީ 26، 27 ނުވަތަ 28 ހަފުތާ ކަމަށް ބެލެވޭކަމަށް ރިޕޯޓުގައި ބަޔާންކޮށްފައިވެއެވެ. މި ރިޕޯޓަކީ މާބަނޑު ގަބުރު ހިމެނޭހެން ވޯސޯގެ ގައުމީ ދާރުލްއާސާރުގައި ހުރި ކުނިނުވާގޮތް ހަދާފައިވާ ގަބުރުތަކުގެ ތަހުލީލުތައް އެތައް އަހަރެއް ވަންދެން ކުރުމަށްފަހު އާންމުކޮށްފައިވާ ރިޕޯޓެކެވެ.\nތަހުލީލު ކުރުމުގައި ހަރަކާތްތެރިވި ސައިންސްވެރިންގެ ގުރޫޕުން ބުނީ މިއީ މިހާތަނަށް ހޯދުނު އެންމެ ޚާއްސަ އެންމެ ހައިރާންކުރަނިވި ހޯދުން ކަމަށެވެ. މީގެ ސަބަބުން މާބަނޑުވުމުގައި ދިމާވާ މައްސަލަތަކަށް ގަދީމީ ޒަމާނުގައި ކޮށްއުޅުނު ފަރުވާ ދެނެގަތުމުގެ ފުރުސަތު ވެސް ފަހިވެގެން ދާނެކަމަށް ބުނެފައިވެއެވެ.


Lankaa ah dhin hamalaage zinmaa IS in nagaifi\nއާދިއްތަ ދުވަހު ލަންކާ އަށް ދިން ބޮމުގެ ހަމަލާގެ ތެރެއިން.\n23 އޭޕްރީލް 2019 1 ކޮމެންޓް\nލަންކާ އަށް ދިން ހަމަލާގެ ޒިންމާ އައިއެސް އިން ނަގައިފި\nއާދިއްތަ ދުވަހު ސްރީ ލަންކާގައި ދިން ބޮމުގެ ހަމަލާތަކުގެ ޒިންމާ އިސްލާމިކް ސްޓޭޓް (އައިއެސް) އިން މިއަދު ނަގައިފި އެވެ.\nއައިއެސްގެ ނޫސް އެޖެންސީ އައުމާގު މެދުވެރިކޮށް އެ ޖަމާއަތުން މިއަދު އާންމުކުރި ބަޔާނެއްގައި ވަނީ، އެ ހަމަލާތައް އަމާޒު ކުރީ ކްރިސްޓިއަނުންނަށް ކަމަށެވެ. އަދި އޭގެ އިތުރުން އައިއެސް އާ ދެކޮޅަށް ހަނގުރާމަ ކުރަމުން އަންނަ ގައުމުތަކުގެ މީހުންނަށް ވެސް ހަމަލާތައް އަމާޒު ކުރި ކަމަށް އެ ބަޔާނުގައި ބުނެ އެވެ.\nއެ ބަޔާނުގައި ބުނެފައިވަނީ މިހާތަނަށް 310 މީހުން މަރުވެފައިވާ ހަމަލާ ދީފައިވަނީ އައިއެސްގެ ހަނގުރާމަވެރިން ކަމަށެވެ. އެކަމަކު ހަމަލާދިން މީހުންނަކީ ސީދާ އެ ޖަމިއްޔާގެ މީހުން ކަމެއް ނުވަތަ ގުޅިފައިވާ އެހެން ޖަމާއަތެއް މެދުވެރިކޮށް ދިން ހަމަލާތަކެއް ކަމެއް ސާފުކޮށް އައިއެސް އިން ބުނެފައެއް ނުވެއެވެ.\nއައިއެސް އިން އެ ހަމަލާގެ ޒިންމާ ނެގި ނަމަވެސް، ލަންކާ ސަރުކާރުން ތުހުމަތު ކުރަނީ، ހަމަލާތައް ދިނީ އެ ގައުމުގައި އުޅޭ ހަރުކަށި ވިސްނުމުގެ ޖަމާއަތެއް ކަމަށްވާ ނޭޝަނަލް ތައުހީދު ޖަމާއަތް (އެންޓީޖޭ) އިން ކަމަށެވެ. އަދި މިހާތަނަށް ހަމަލާތަކާ ގުޅިގެން 40 މީހުން ހައްޔަރު ކޮށްފައިވާ ކަމަށް އެ ގައުމުން ބުނެ އެވެ.\nލަންކާ ސަރުކާރުގެ އޮފިޝަލަކާ ހަވާލާދީ ނިއުޔޯކް ޓައިމްސް އިން ބުނާގޮތުގައި، ހަމަލާތައް ދީފައިވަނީ ހަރުކަށި ވިސްނުމުގެ ދެ ޖަމާއަތް ގުޅިގެން ކަމަށް ބެލެވެ އެވެ. އަދި އެ ޖަމާއަތްތަކުން އެ ހަމަލާތައް ދިނީ ނިއުޒިލޭންޑްގެ މިސްކިތަށް ދިން ހަމަލާގެ ބަދަލެއްގެ ގޮތުގައި ކަމަށް އެ އޮފިޝަލް ވިދާޅުވި އެވެ. ނަމަވެސް އެކަމުގެ އެއްވެސް ހެތްކެއް މިހާތަނަށް ލަންކާ ސަރުކާރުން ހާމައެއް ނުކުރެ އެވެ.\nލަންކާ އަށް ދިން ބޮމުގެ ހަމަލާތައް އަމާޒު ކުރީ "އީސްޓާ ސަންޑޭ" ފާހަގަކުރަން ގިނަ ބަޔަކު ޖަމާވެފައި ތިބި ތިން ފައްޅީގެ އިތުރުން މަޝްހޫރު ތިން ހޮޓަލަކަށެވެ. އެ ހަމަލާތަކުގައި 500 އަށް ވުރެ ގިނަ މީހުން ޒަހަމްވެފައި ވެއެވެ.\nލައްކަ އިރުތަކެއް ވެއްޖެ ނައްތާލި ބަޔަކު އެބުރި އަންނަން


Afghan evacuation film gai Hardy aai Tatum | Mihaaru\nއަފްގާން އެވަކުއޭޝަނަށް ހަދާ ފިލްމުގައި ހާޑީ އާއި ޓޭޓަމް\nޓޮމް ހާޑީ އަދި ޝަނިން ޓޭޓަމް.\n12 ނޮވެމްބަރ 2021 - 08:07\nދާދި ފަހުން ތާލިބާނުންގެ އަތްދަށަށް ގައުމު ދިއުމާ އެކު އަފްގާން ދޫކޮށްދާން ބޭނުންވި މީހުން ގައުމުން ބޭރަށް ގެންދަން ވައިގެ މަގުން ހިންގި އޮޕަރޭޝަންތަކަށް ބިނާކޮށް ހަދާ ފިލްމެއްގައި ހޮލީވުޑްގެ މަޝްހޫރު ތަރިން ކަމަށްވާ ޓޮމް ހާޑީ އާއި ޝަނިން ޓޭޓަމް މަސައްކަތްކުރާ ގޮތަށް ހަމަޖެހިއްޖެ އެވެ.\nދެ ތަރިން ޕްރޮޑިއުސަރުންގެ ގޮތުގައި ވެސް ހިއްސާވާ ފިލްމު ހަދަން ނިންމާފައި ވަނީ ޔުނިވާސަލް ޕިކްޗާޒްއާ ގުޅިގެންނެވެ. ޑެޑްލައިނުން ބުނެފައިވާ ގޮތުގައި ފިލްމުގެ ވާހަކަ ބިނާކުރަނީ އެމެރިކާގެ ސްކްރީން ރައިޓަރު/ޑައިރެކްޓަރު ޖޯޖް ނޯލްފީ، އަފްގާން އެވަކްއޭޝަނަށް ބިނާކޮށް ލިޔެފައިވާ ސްކްރީންޕްލޭއަކަށެވެ.\nއޭނާ އެކްޒެކެޓިވް ޕްރޮޑިއުސަަރެއްގެ ގޮތުގައި ވެސް ބައިވެރިވާ މި ފިލްމު ޑައިރެކްޓް ވެސް ކުރާނެ އެވެ. އެކަމަކު އަދި ފިލްމުގެ މަސައްކަތް ފަށާނެ އިރެއް ހާމައެއް ނުކުރެ އެވެ. ޖޯޖް އެންމެ ފަހުން ޑައިރެކްޓްކުރި ފިލްމަކީ މިދިޔަ އަހަރުގެ މާޗްގައި އެޕަލް ޕްލަސް އިން ޕްރީމިއާކުރި "ދަ ބޭންކާ" އެވެ. އޭނާ އަކީ 2011 ގެ "ދި އެޖަސްޓްމަންޓް ބިއުރޯ" އިން ޑައިރެކްޝަނަށް ނުކުތް މީހެކެވެ.\nއަފްގާނިސްތާނަށް ޖެހުނު ހާލާ ގުޅިގެން ގައުމު ދޫކޮށް އެތައް ބަޔަކު ދޫކޮށް ދިޔަ އިރު، އެކި ގައުމުތައް ގުޅިގެން މީހުން ގައުމުން ބޭރަށް ގެންދިއުމުގެ މަސައްކަތް ކޮށްފައިވެ އެވެ. މީގެ ތެރޭގައި ވަރަށް ހިތްދަތި އެތައް ހާދިސާއެއް ވެސް ހިނގައި، މުޅި ދުނިޔޭގެ ސަމާލުކަމަށް އަފްގާން އެވަކްއޭޝަންގެ ވާހަކަ އަ އެވެ.\nއެއަށް ބިނާކޮށް ހަދާ ފިލްމު ކުޅެން ހާޑީ އާއި ޓޭޓަމް ތައްޔާރުވާ އިރު، ހާޑީ، 44، ގެ އެންމެ ފަހުގެ ފިިލްމަކީ މިދިޔަ މަހު ރިލީޒްކުރި "ވެނަމް: ލެޓް ދެއާ ބީ ކާނޭޖް" އެވެ. ޖޭމްސް ބޮންޑްގެ ރޯލު ވެސް ދެން ދީފާނެ ކަމަށް ބެލެވޭ އެކްޓަރުންގެ ތެރޭގައި ހިމެނޭ ހާޑީގެ ކުރިއަށް ހުރި ފިލްމުތަކުގެ ތެރޭގައި "ހެވޮކް" ހިމެނެ އެވެ.\nއޮގަސްޓްގައި ރިލީޒްކުރި ރަޔަން ރެނޮލްޑްސްގެ "ފްރީ ގާއި" ގެ ހާއްސަ ފެނިލުމަކުން ފެނުނު ޓޭޓަމް، 41، ގެ ކުރިއަށް ހުރި ފިލްމުތަކުގެ ތެރޭގައި "ޑޯގް"، "ދަ ލޮސްޓް ސިޓީ އޮފް ޑީ" އަދި "ސްޕޭސްމޭން" ހިމެނެ އެވެ.\nހޮލީވުޑް އަފްޣާނިސްތާން ސްކްރީންޕްލޭ ފިލްމު\nތިޔަ ސްކްރީންޕްލޭގައި ހުރިހާ މޮޅެއް ލިބޭނީ އެމެރިކާއަށް ތާލިބަނުންނަކީ ޓެރެރިސްޓުން އެމެރިކާ އަކީ މޮޑެރޭޓް މުސްލިމުން ހައްހައްހާ


India COVID:2vana raalhu ge aslakee Delta Variant! | ThePress\nއިންޑިއާ ކޮވިޑް:2ވަނަ ރާޅުގެ އަސްލަކީ ޑެލްޓާ ވޭރިއަންޓް!\n04 June 2021, 11:47\nކޮވިޑް-19ގެ ކޭސްތައް ރެކޯޑް އަދަދުތަކުން ރިޕޯޓް ކުރި އިންޑިއާގައި ސިއްހީ ހިދުމަތްދޭ ތަންތަން ވަނީ ފުރިފަ / ފޮޓޯ: އަލްޖަޒީރާ\nއަވަށްޓެރި އިންޑިއާއަށް ދާދި ފަހުން ކުރިމަތިވި ކޮރޯނާވައިރަސް ޑިޒީޒް (ކޮވިޑް-19)ގެ ތޫފާނުގެ އަސްލަކީ، ޑެލްޓާ ވޭރިއަންޓް ކަމަށް، އިންޑިއަން ސާސްކޮވް2ޖެނޯމް ސީކުއަންސިންގް ކޮންސޯޓިއާ (އިންސަކޮގް) އަދި ނޭޝަނަލް ސެންޓާ ފޮ ޑިޒީޒް ކޮންޓްރޯލް (އެންސީޑިސީ) އިން ބުނެފިއެވެ.\nމުޅި ދުނިޔެ ސިއްސުވާލި ރެކޯޑް އަދަދުތަކުން ކޮވިޑް ކޭސްތައް ރިޕޯޓް ކުރަމުން ދިޔަ އިންޑިއާއަށް އެންމެ ފަހުން ކުރިމަތިލާން ޖެހުނު ސާޖަކީ، B.1.617 ވޭރިއަންޓާ، ހަމަ އެ ލައިނުން އުފެދުނު B.1.617.2 ކަމަށް އިންސަކޮގްއާއި އެންސީޑީސީއިން ބުނެއެވެ.\nއިންސަކޮގްގެ ހޯދުންތަކުން ބަލާއިރު އަލްފާ ވޭރިއަންޓަށްވުރެ 50 ޕަސެންޓް އިތުރު ހަލުވި ދުވެލީގައި ޑެލްޓާ ވޭރިއަންޓް ވަނީ ފެތުރިފައެވެ.\nމި ފަހުން އިންޑިއާއަށް ކުރިމަތިލާން ޖެހުނު ސާޖަކީ، މި ވޭރިއަންޓްގެ ސަބަބުން ކުރިމަތިވި ތޫފާނެއް ކަމަށް އިއުތިރާފުވުމަށް އިންޑިއާގެ ސަރުކާރުން ވަނީ އެތައް ފަހަރެއްގެ މަތިން އިންކާރު ކޮށްފައެވެ. ނަމަވެސް، ދުނިޔޭގެ އެކި ކަންކޮޅުތަކުން ސައެންސްވެރިން ވަނީ އެ ވޭރިއަންޓްގެ ދިރާސާކޮށްފައެވެ. ބުނެވޭ ގޮތުގައި، އިންޑިއާއިން ފުރަތަމަ ފެނުނު ޑެލްޓާ ވޭރިއަންޓަކީ އިންތިހާ ހަލުވި މިނުގައި ފެތުރޭ ވޭރިއަންޓެކެވެ.\nކަން މިހެން އޮތް އިރު،3ވަނަ ރާޅެއްގެ އިންޒާރުވެސް އިންޑިއާއަށް ވަނީ ދީފައެވެ. އިންޑިއާއިން މިހާތަނަށް ކޮވިޑް-19 ޖެހުނު މީހުންގެ އަދަދު ވަނީ 28574350 އަށް އަރާފައެވެ.\n2019 ވަނަ އަހަރުގެ ފަހުކޮޅު ޗައިނާއިން ފުރަތަމަ ފަހަރަށް ރިޕޯޓް ކުރި ކޮރޯނާވައިރަސް ޑިޒީޒް (ކޮވިޑް-19) ގެ ބަލިމަޑުކަމުގެ ތެރެއިން އުފެދޭ ވޭރިއަންޓްތަކަށް ނަން ދޭނެ ހާއްސަ ނިޒާމެއް، ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން ވަނީ އެކުލަވާފައެވެ.\nމިދިޔަ އަހަރުގެ ފަހުކޮޅުން ފެށިގެން ދުނިޔޭގެ އެކި ހިސާބުތަކުން އާ ވޭރިއަންޓްތައް ފެންނަން ފަށާފައިވާއިރު އެންމެ ގަދައަށް ފެތުރިގެން ދިޔަ ޔޫކޭ، ސައުތު އެފްރިކާ އަދި އިންޑިއާ ވޭރިއަންޓަށް ނަން ދިނުމަށް ޑަބްލިއުއެޗްއޯއިން ބޭނުން ކޮށްފައި ވަނީ ގްރީކް ބަހުގެ އަކުރު ނިޒާމެވެ.\nއެގޮތުން ޔޫކޭ ވޭރިއަންޓަށް "އަލްފާ"، ސައުތު އެފްރިކާ ވޭރިއަންޓަށް "ބީޓާ" ގެ ނަމުން ނަން ދީފައި ވާއިރު، އިންޑިއާ ވޭރިއަންޓަށް ދީފައި ވާ ނަމަކީ "ޑެލްޓާ" އެވެ.\nކޮވިޑް-19 އިންޑިއާ ލައިފްސްޓައިލް ސައިންސް އެންޑް ޓެކްނޮލޮޖީ


ކުރިއަށް އޮތް 24 ގަޑި އިރުވެސް މޫސުން ގޯސްވާނެ: މެޓް އޮފީސް\nމުހައްމަދު ނަސީމް 02 ސެޕްޓެމްބަރ 2011\nކުރިއަށް އޮތް 24 ގަޑިއިރު ވެސް ރާއްޖޭގެ މޫސުން ގޯސްވާނެ ކަމަށާއި ވިލާގަނޑުގައި ގަޑިއަކު 45 މޭލަށް ވައި ބާރުވާނެ ކަމަށް މޫސުމާ ބެހޭ ގައުމީ އިދާރާ އިން ބުނެފި އެވެ. މެޓް އޮފީހުން ބުނީ މިހާރު ރާއްޖެ އަ...\nމޫސުން ގޯސްވުމުގެ ސަބަބުން ދެ ފްލައިޓެއް ޑައިވާޓް ކޮށްފި\nމިއަދު މެންދުރު މާލޭ އިންޓަނެޝަނަލް އެއާޕޯޓުގައި ޖައްސަން އައި އެއާ އިންޑިއާގެ ފްލައިޓަކާއި ސްރީލަންކަން އެއާލައިންސްގެ ފްލައިޓެއް މޫސުން ގޯސްވުމުގެ ސަބަބުން ޑައިވާޓް ކޮށްފި އެވެ. ހަވީރު އަށް އެނގިފައ...\nމުހައްމަދު ނަސީމް 25 މެއި 2011\nމިނިސްޓްރީ އޮފް އިސްލާމިކް އެފެއާޒް އިން ކޮންމެ އަހަރަކު ބާއްވަމުން އަންނަ އިސްލާމިކް ފެއާތަކުގެ ތެރެއިން ރ. ދުވާފަރުގައި މިއަދު ފެށުމަށް ކުރިން ހަމަޖެހިފައި އޮތް ފެއާ މޫސުން ގޯސްވުމުގެ ސަބަބުން ލަސްކ...\nހުޅަނގު އިންޑިއާ ސަރަހައްދަށް މޫސުން ގޯސްވެ ލަކުޑި ބޯޓުފަހަރުގެ ދަތުރުތައް މެދުކެނޑުމުގެ ސަބަބުން މާލޭ ބާޒާރުގައި ފިޔާ، އަލުވި އަދި ކުކުޅުބިހުގެ އަގު ވަރަށް ބޮޑަށް އުފުލިއްޖެ އެވެ. މިދިޔަ ހަފުތާ ނިމުނ...\nމޫސުން ގޯސްވުމުގެ ސަބަބުން ނައިޓް މާކެޓް މާދަމާ ރެއަށް ފަސްކޮށްފި\nއައިމިނަތު ނިޔާޒާ 28 ޖުލައި 2010\n19:00މިނިވަން ދުވަހާ ގުޅުވައިގެން މިރޭ ހުޅުވަން ހަމަޖައްސާފައި އޮތް ނައިޓް މާކެޓް ވިއްސާރަވުމުގެ ސަބަބުން މާދަމާ ރެއަށް ފަސްކޮށްފި އެވެ.ދިވެހި ވިޔަފާރިވެރިންގެ ޖަމިއްޔާގެ ނައިބު ރައީސް އިސްމާއިލް އާސި...\nފަޒީނާ އަހުމަދު 11 މިނެޓު ކުރިން\nމުޙައްމަދު ނައުރިފް 18 މިނެޓު ކުރިން\nޙުސައިން އަފްޝަން 26 މިނެޓު ކުރިން


Addu bodu hulhah 10 aharu- ithuru bodu roavumeh Addu gai! - AO News\n2012 ވަނަ އަހަރުގެ ފެބްރުއަރީ 8 ނިމިގެން ދިޔައީ އައްޑޫގެ ރައްޔިތުންނަށް ފަހުގެ އަހަރެއްގައި ތަޖްރިބާ ކުރަން ނުޖެހޭފަދަ ބިރުވެރިކަމަކާ ކުރިމަތި ކުރުވާފައެވެ. ސިޓީއެއްގެ ލަގަބު ލިބި އެކަމުގެ “މަސްތުގައި” ދުވަސްތައް ގުނަމުން ދިޔަ ނަމަވެސް ހިނދުކޮޅެއްގެ ތެރޭގައި އައްޑޫސިޓީ އޭގެ 20 އަހަރު ފަހަތައް ސޮއްސާލަން މަޖުބޫރު ކުރުވި ހާދިސާއަކީ ބިރުވެރި އެހާމެ ނާމާން ކަން އެކުލެވިގެންވާ ހާދިސާއެކެވެ. އެ ހާދިސާއަށް 10 އަހަރު ފުރުނު ދުވަސް އައްޑޫގެ ރައްޔިތުންގެ ހަނދާނަށް އަލުން ގެނުވައި ދިނީ ރޭ އައްޑޫގައި ހިނގި އަލިފާނުގެ ބޮޑު ހާދިސާއެވެ!\nމިފަހަރުގެ ހާދިސާގައި އިމާރާތްތައް ބިމާ ފުނޑުފުނޑުވެ މީހުންގެ މުދަލަށް ގެއްލުންވެ ސަރަކާރުގެ މުއައްސަސާތައް އަނދާ އަޅިއަށް ނުވިނަމަވެސް އައްޑޫގެ ބޮޑު ސަރަހައްދެއްގައި ރޯވި އަލިފާން ކޮންޓްރޯލް ކުރަން ދަތިވެ ބޮޑު ސަރަހައްދަކަށް ފެތުރި ކަމާބެހޭ ފަރާތްތަކުން ސަމާލުކަމަށް އަންނަ ޖެހުނެވެ. ހަނދާނަށް ގެނުވީ ހަމަ “އައްޑޫ ބޮޑުހުޅެވެ.”\nމީގެ 10 އަހަރު ކުރިން ހިނގި އެހާދިސާ މަތިން ހަނދާން ކޮށްލުމުން ހަނދާނަށް އަންނަނީ ހާދިސާއާއި ގުޅިގެން މަގުމަތި ނާމާން ވުމުގެ ސަބަބުން އަމިއްލަ ފުރާނައިގެ ސަލާމަތަށްޓަކައި ރައްޔިތުން އެކީގައި ކަހަލަ ގޮތަކަށް ގެތަކަށް ވަދެ ދޮރުލެއްޕި މަންޒަރެވެ. ދެކޮޅަށް ދުވަމުންދިޔަ ފުލުހުންގެ ވެހިކަލްތަކާއި ވެހިކަލްތަކުގެ ސައިރަންގެ އަޑެވެ. ފުލުހުންގެ އިމާރާތުގައި ހުރި ސަލާމަތް ކުރަން ކޮންމެހެން ޖެހޭ މުހިންމު ތަކެތި ސަލާމަތް ކުރުމުގައި ފުލުހުން އަވަދިނެތި އުޅެމުންދިޔަ ތަނެވެ. ހަމަ އެއާއެކު ފުލުހުންނަށް ރައްކާތެރިކަމާ ހިމާޔަތް ދިނުމަށް އާންމު ރައްޔިތުންގެ ތެރެއިން ބަޔަކު ނިކުމެ އެހީތެރިވަމުން ދިޔަ މަންޒަރެވެ. މީގެ އިތުރުން ވަގުތުގެ ބޭނުންކޮށް ބައެއްތަންތަން ލޫޓުވާލުމުގެ މަސައްކަތް ކުރުމަށް އަވަދިނެތި އުޅުނު މަދު ބައިގަނޑުގެ މަތިންނެވެ.\nއެރޭ، ގަޑިން 8:00 ވީއިރު ހިތަދޫގައި ހުންނަ ޕޮލިސް އެކޮމަޑޭޝަން ބްލޮކާއި ޕޮލިސް ޓްރޭނިންގް ސްކޫލްގެ އިތުރުން ހިތަދޫ ޕޮލިސް ސްޓޭޝަނާ ކޯޓުތަކާއި ގަން ޕޮލިސް ސްޓޭޝަން ގައި ވަނީ ހުޅުރޯކޮށްލާފައެވެ. އެކި ދިމަދިމާއިން ފެންނަމުން ދިޔައީ ރޯވެ އަދާ ހުލިވަމުން ދިޔަ އިމާރާތް ތަކެވެ. އިމާރާތް ތަކުގެ ތެރެއިން ތަކެތި ގޮވާ އަޑު އޮތީ އެއްއަޑަކަށް ފެތުރިފައެވެ. މަގުމަތީގައި މީހުން ވަރަށް މަދެވެ. ރޯވެ އަނދަމުން ދިޔަ ތަންތަނަށް ބަލަހައްޓައިގެން މިފަދަ ކަމެއް ކުރީ ކޮންބައެއްބާވައޭ ކިޔާލަ ކިޔާލާ ތިބި މަދުއަދަދެއްގެ މީހުން ފިޔަވާ އެކަކުވެސް ނެތެވެ.\nޕޮލިސް އެކޮމޮޑޭޝަން ރޯކޮށްލުމުގެ ސަބަބުން އެތަނުގައި ދިރިއުޅެމުންދިޔަ ފުލުހުންނަށް “އަމިއްލަ ހަށިގަނޑުގައި އޮތް ހެދުން” ފިޔަވައި އެއްވެސް އެއްޗެއް ނުލިބުނެވެ. ދިރިއުޅުމަށް އެއްކޮށްފައި ހުރި އަގުބޮޑެތި ސާމާނުތައް އަނދާ އަޅިއަށް ވެގެންދިޔައީއެވެ. ގަމުގައި ހުރި ސިފައިންގެ އިމާރާތުގައްޔާއި އެތަނުގެ ބޭރުގައި ހުރި ވެހިކަލްތަކުގައި ރޯކޮށްލުމުން ސަރުކާރުގެ މުދަލުގެ އިތުރުން އާންމު ފަރުދުން ރެއާދުވާލު އެއްކޮށް މަސައްކަތްކޮށްގެން ހޯދާފައިހުރި އަގުބޮޑެތި ކާރާއި ސައިކަލުފަދަ ތަކެތިވެސް އަލިފާނުގެ ތެރޭގައި ނެތިގެން ދިޔައީއެވެ.\nއެ ޙާދިސާއަށް މިއަދު މިވަނީ 10 އަހަރު ފުރިފައެވެ. އަދިވެސް އެކަމުން ލިބުނުގެ ގެއްލުމުން އަރައިގަނެވުނު ކަމަށް ނުބެލެވެއެވެ. އެ ހިތި ހަނދާންތައް އަދިވެސް ހިތްތަކުގައި އެބަހުއްޓެވެ. ހިތާމަ އަކީ މި ހިސާބަށް އައިރު އެއްވެސް ސަރުކާރަކަށް އެކަމާބެހޭ ގޮތުން އެއްވެސް ފިޔަވަޅެއް އެޅިފައެއް ނުވާކަމެވެ. ހަގީގީ އިންސާފު ހޯދައި ނުދެވުނު ކަމެވެ!


BREAKING: Covid-19: Bali Meeheh Govaigen Furan Ulhunu Flightehggai Roavehjje - Vaguthu\nކޮވިޑް-19: ބަލި މީހެއް ގޮވައިގެން ފުރަން އުޅުނު ފްލައިޓެއްގައި ރޯވެއްޖެ\nފިލިޕީންސްގެ މަނިއްލާ އެއާޕޯޓުގައި ބަލި މީހަކު ގޮވައިގެން ޓޯކިޔޯއަށް ފުރަން އުޅުނު ފްލައިޓެއްގައި ރޯވެއްޖެއެވެ.\n"އާރްޓީ" ނޫހުން ބުނެފައިވަނީ ރޯވެފައިވަނީ ލަޔަން އެއާގެ ފްލައިޓެއްގައި ކަމަށާއި އެވަގުތު އެ ފްލައިޓްގައި ނަރުހަކާއި ޑޮކްޓަރެއްގެ އިތުރުން ބަލި މީހާއާއި އޭނާގެ އެހީތެރިޔާ ތިއްބެއެވެ. މި މީހުންނާއި އެކީ ފްލައިޓްގެ ޕައިލެޓް ލައިގެން ޖުމްލަ 8 މީހުން ތިއްބެވެ.\nމީޑިއާ ރިޕޯޓްތައް ބުނާގޮތުން މި ހާދިސާގައި މި 8 މީހުންވެސް ވަނީ މަރުވެފައެވެ.\nނިނޯއި އަކުއިނޯ އިންޓަނޭޝަނަލް އެއާޕޯޓުން ނައްޓާލަން އުޅުމުގެ ތެރޭގައި ފްލައިޓްގައި ރޯވީ ކަމަށް މީޑީއާ ރިޕޯޓް ތަކުން ވަނީ ބުނެފައެވެ.\nއެގައުމުގެ މީޑިއާ ރިޕޯޓް ތަކުން ބުނާ ގޮތުގައި ފްލައިޓްގައި ރޯވެފައިވަނީ ނައްޓާލުމުގެ ކުރިންނެވެ. އަދި ރަންވޭ ހުސްވި އިރުވެސް ޓޭކް އޮފް ނުކުރޭ ކަމަށާއި އޭރުވެސް ފްލައިޓްގައި ހުރީ ރޯވެފައި ކަމަށް މީޑީއާތަކުން ވަނީ ބުނެފައެވެ.\nއެ ބަލި މީހަކީ ކޮވިޑް-19 ޖެހިގެން ފަރުވާދެމުންދިޔަ މީހެއްކަމަށް އަދި ކަަށަވަރު ނުވާ ކަމަށް ރިޕޯޓްތައް ބުނެއެވެ.\nމި ފްލައިޓް އަކީ މީގެ ކުރިން ފިލިޕިންސްގެ އެކި ރަށްތަކަށް ބޭހާއި އިތުރު ތަކެތި ފޯރު ކޮށްދެމުގައި ހަރަކާތްތެރިވާ އެގައުމުގެ ހެލްތް އިން ޗާޓަރު ކޮށްފައިވާ ފްލައިޓެކެވެ. އޭގެ ފަހުން އެ ފްލައިޓް ވަނީ ޖަޕާނާއި ތައިލޭންޑް އަދި ޓައިވާޏަށްވެސް ބޭސް ފޯރު ކޮށްދީފައެވެ.\nމާޗް 29, 2020 19:28\nމާޗް 29, 2020 19:56\nޢޮކްސިޖަން ޓޭންކެއް އެރުވީ ބާ އަނެއްކާ؟


Aizawl athun balive, New ah2vana buruge furusath bandh Aizawl athun balive, New ah2vana buruge furusath bandh\nއައިޒޯލް އަތުން ބަލިވެ، ނިއުއަށް ދެވަނަ ބުރުގެ ފުރުޞަތު ގެއްލިއްޖެ\nނިއުއާއި އައިޒޯލް މާލޭގައި ކުޅުނު މެޗުގެ ތެރެއިން. ދެވަނަ ލެގުން ބަލިވެ ނިއުއަށް ވަނީ ފުރުޞަތު ގެއްލިފަ: ފޮޓޯ-ޕީއެސްއެމް\nމުބާރާތުން ކަޓާފައިވާ އިންޑިޔާގެ އައިޒޯލް އަތުން މިރޭ 2-1 އިން ބަލިވެ، ނިއުރޭޑިއަންޓް އޭއެފްސީ ކަޕުގެ ދެ ވަނަ ބުރަށް ނުދެވި މުބާރާތުން ކަޓައިފިއެވެ.\nމެޗު ފެށިއިރު ދެ ވަނަ ބުރަށް ދިއުމަށް ހުރިހާ އެޑްވާންޓޭޖެއް ލިބިފައި އޮތް ނިއުއަށް މެޗުގައި އެދެވޭ ކުޅުމެއް ނުދެއްކުނެވެ. މި ގޮތުން ފުރަތަމަ ހާފު ނިންމާލީ އިދިކޮޅު ޓީމުގެ ގޯލަށް އެންމެ ހަމަލާއެއްވެސް ފޮނުވާނުލެވިއެވެ.\nނިއުއަށް މެޗުގައި އައިޒޯލްގެ ގޯލަށް ހަމަލާއެއް ފޮނުވާލެވުނީ އެ ޓީމުން ދެ ލަނޑު ޖެހިފަހުންނެވެ.\nގްރޫޕް އީގެ ޓޭބަލުގެ ފުލުގައި އޮތް އައިޒޯލްގެ ފުރަތަމަ ލަނޑަކީ ނިއުގެ ކީޕަރު އިމްރާން މުހައްމަދު ޕެނަލްޓީ އޭރިޔާ ތެރެއިން ކުރި ފައުލަކާ ގުޅިގެން ލިބުނު ޕެނަލްޓީއަކުން ކާމިޔާބު ކުރި ލަނޑެކެވެ. ޑޯޑޯޒް ކާމިޔާބު ކުރި މި ލަނޑަށް ފަހު އައިޒޯލް ވަނީ ދެ ވަނަ ލަނޑެއް ޖަހަން ހުސް ދެ ފުރުސަތު ހޯދައިފައެވެ. އެ ޓީމުގެ ދެ ވަނަ ލަނޑު ޖެހީ މުޅިން ހުސްކޮށް ލިބުނު ބޯޅައަކާއެކު ކުރިއަށް އަރައި ރޫމޭނިޔާ ކުޅުންތެރިޔާ އަންދްރޭއެވެ.\nނިއުގެ ހަމައެކަނި ލަނޑު ޖެހީ 81 ވަނަ މިނިޓްގައި ބަދަލު ކުޅުންތެރިޔާ އިބްރާހީމް އަތީގްއެވެ. އޭގެ ފަހުން އަފްގާނިސްތާނުގެ ޑިފެންޑަރު ހާރޫން އަމީރީ އަށް މެޗުގެ ނަތީޖާ ހަމަހަމަކުރަން ލިބުނު ފުރުސަތު ވަނީ ބޭނުން ނުކުރެވިފައެވެ.\nމި ނަތީޖާއާއެކު ގްރޫޕް އީގެ އެއްވަނަ ޓީމުގެ ގޮތުގައި ދެ ވަނަ ބުރަށް ދަތުރުކުރީ އިންޑިޔާގެ ބެންގަލޫރު އެފްސީއެވެ. އެ ޓީމަށް ގްރޫޕުގެ ކުރި ލިބުނީ ބަނގްލަދޭޝްގެ ޑާކާ އަބްހާނީއާ ދެކޮޅަށް މިރޭ ކުޅުނު މެޗު 4-0 ން ކާމިޔާބު ކުރުމުން ޖުމުލަ 15 ޕޮއިންޓާއެކުއެވެ. 12 ޕޮއިންޓާއެކު ނިއު އަށް ލިބިފައިވަނީ ޓޭބަލުގެ ދެ ވަނައެވެ. ތިން ވަނަ ލިބެނީ އަބަހާނީއަށެވެ. އަދި ޓޭބަލުގެ ފުލަށް ދިޔައީ އައިޒޯލް އެފްސީއެވެ.


Dhevana faharah hushahelhumun ves Saeed ge bill agenda eh nukuri\nދެވަނަ ފަހަރަށް ހުށަހެޅުމުން ވެސް ސައީދުގެ ބިލު އެޖެންޑާއެއް ނުކުރި\nމާވަށު ދާއިރާގެ މެންބަރު މުހައްމަދު ސައީދު -- ފޮޓޯ: މަޖިލީސް\nކޮވިޑް-19 ގެ ބަލިމަޑުކަމުގެ ހާލަތުގައި މާލީ ހާލަތު ދަށްވެ ހާލުގައި ޖެހިފައި ތިބި މީހުނަށް އެހީތެރިވުމުގެ ގޮތުން މާވަށު ދާއިރާގެ މެންބަރު މުހައްމަދު ސައީދު ހުށަހެޅުއްވި ބިލު ދެވަނަ ފަހަރަށް ހުށަހެޅުއްވުމުން ވެސް އެ ބިލު އެޖެންޑާ ނުކުރަން މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ނިންމަވައިފި އެވެ.\nއިދިކޮޅު ކޯލިޝަންގެ ޕީއެންސީގެ ނައިބު ލީޑަރު ސައީދު މީގެ ކުރިން ވެސް މަޖިލީހަށް މި ބިލު ހުށަހެޅުއްވުމުން، ބިލުގައި ސަރުކާރުގެ އާމްދަނީ އާއި ހަރަދާއި ފައިސާއާ ގުޅުން ހުރި ކަންކަން ހިމަނާފައި ވާތީ ރައީސް ނަޝީދު ވަނީ ބިލު އެޖެންޑާ ނުކުރައްވައިފަ އެވެ. އަދި އަލުން އިސްލާހު ކުރުމަށް ފަހު ބިލު ހުށަހަޅުއްވަން ރައީސް ނަޝީދު އެންގެވި އެވެ.\nބިލަށް އިސްލާހުތަކެއް ގެނައުމަށް ފަހު ސައީދު ވަނީ އިއްޔެ އަލުން ތަޅުމަށް ބިލު ފޮނުވައިފަ އެވެ. މަޖިލީހުގެ މިއަދުގެ ޖަލްސާގައި ރައީސް ނަޝީދު ވިދާޅުވީ، ސައީދުގެ ބިލު އަދިވެސް އޮތީ ސަރުކާރުގެ ފައިސާއާ ގުޅުން ހުރި ބައެއް ކަންކަން ހިމަނައިގެން ކަމަށެވެ. އެފަދަ ބިލެއް ހުށަހެޅޭނީ ސަރުކާރަށް ކަމަށް ވުމުން ބިލު ބަލައިގަނެވެން ނެތް ކަމަށް ވިދާޅުވި އެވެ.\nއެމްޑީޕީގެ ސުޕަ މެޖޯރިޓީ އޮންނަ މަޖިލީހުން ފާސް ކޮށްފައިވާ އާ ގަވާއިދުގައިވާ ގޮތުން، ސަރުކާރުގެ އާމްދަނީ އާއި ހަރަދާއި ފައިސާއާ ގުޅުން ހުރި މައްސަލަތަކާއި ބިލުތައް މަޖިލީހަށް ހުށަހެޅޭނީ ސަރުކާރުގެ ފަރާތުން އެކަންޏެވެ. އެ ގޮތަށް ހުށަހަޅާނީ ސަރުކާރު ހިންގާ ޕާޓީއެއްގެ މެންބަރެއް މެދުވެރިކޮށެވެ.\nދެވަނަ ފަހަރަށް ސައީދު ހުށަހެޅުއްވި ބިލުގައި ވެސް ޕެންޝަން ފަންޑުން ފައިސާ ނެގޭނެ ގޮތް ހަމަޖެއްސުމާއި ދަނޑުވެރި ބިންތަކުގެ ކުލި ފަސްކޮށްދިނުން ހިމަނާފައިވެ އެވެ. ބިލުގައި ކުރިން އޮތް ސަރުކާރުގެ ފައިސާއާ ގުޅުން ހުރި އިތުރު ތިން މާއްދާއެއް އިސްލާހުކޮށްފައިވެ އެވެ.\nސައީދުގެ ބިލުގައި ދެން އޮތީ ވެލާނާ އިންޓަނޭޝަނަލް އެއާޕޯޓުގެ ބޭރުގެ ދަތުރުފަތުރުތައް އަލުން ހުޅުވެން ދެން މާލެ ސަރައްދުގައި ހިމެނޭ މާލެއާއި ހުޅުމާލެ އަދި ވިލިމާލޭގައި ދިރިއުޅެން ކުއްޔަށް ދީފައިވާ ތަންތަނުގެ ކުލީގެ 50 ޕަސެންޓަށް ވުރެ ބޮޑު ނޫން އަދަދެއް ނުދައްކައިގެން އެ ތަނަކުން ބޭރު ކުރުން މަނާ ވާނެ ކަމަށެވެ.\nމިހާރު އިއުލާން ކޮށްފައިވާ ސިއްހީ ކުއްލި ހާލަތު ނިމި، ވެލާނާ އެއާޕޯޓުގެ ބޭރުގެ ދަތުރުފަތުރު އަލުން ފަށާތާ 10 މަސް ދުވަހުގެ ތެރޭގައި ނުދެއްކިފައިވާ 50 ޕަސެންޓުގެ ކުލީގެ ފައިސާ އެޕާޓްމަންޓް ނުވަތަ ގޭގެ ވެރިފަރާތަށް ދައްކާ ހަލާސް ކުރަން ވާނެ ކަމަށް ވެސް އެ ބިލުގައިވެ އެވެ.\nނަމަވެސް ވެލާނާ އެއާޕޯޓުގެ ދަތުރުފަތުރުތައް އަލުން ފެށޭއިރު ދިރިއުޅެން ތަނެއް ކުއްޔަށް ދޫކޮށްފައިވާ މުއްދަތު 10 މަހަށްވުރެ ކުޑަ ނަމަ ކުލީގެ ބާކީ މުއްދަތުގައި ނުދެއްކިވާ ކުލީގެ 50 ޕަސެންޓް ފައިސާ ދައްކާ ހަލާސް ކުރަން ވާނެ ކަމަށް ބިލުގައިވެ އެވެ.\nކޮވިޑް-19 ގެ ހާލަތުގައި މާލީ ހާލަތު ދަށްވާ މީހުނަށް އެހީވާނެ ބިލެއް ސައީދު ހުށަހެޅުއްވިއިރު، މާލީ ހާލަތު ދަށްވާ މީހުނަށް އެހީވާން ސަރުކާރުން ކުރާ މަސައްކަތަށް މަޖިލީހުން ލަފާ ދިނުމުގެ މައްސަލައެއް އެމްޑީޕީގެ ޕާލިމެންޓްރީ ގްރޫޕްގެ ލީޑަރު އަދި މެދު ހެންވޭރު ދާއިރާގެ މެންބަރު އަލީ އާޒިމް ހުށަހެޅުއްވައިފަ އެވެ.\nއެ މައްސަލަ މަޖިލީހުގެ 12 ކޮމިޓީއަކުން ދިރާސާ ކުރުމަށް ފަހު، މަޖިލީހުގެ ލަފާގައި ހިމަނާނެ ހުށަހެޅުންތަކަކާއެކު ކޮންމެ ކޮމިޓީއަކުން ރިޕޯޓެއް ތަޅުމަށް ފޮނުވި އެވެ. ރައީސް ނަޝީދު ވިދާޅުވި ގޮތުގައި 300 އަށް ވުރެ ގިނަ ހުށަހެޅުން އެ ރިޕޯޓުތަކުގައި ހިމަނާފައިވެ އެވެ.\nޕީޕީއެމް ރައްޔިތުންގެ މަޖިލިސް މުހައްމަދު ސައީދު + ޕީޕަލްސް ނޭޝަނަލް ކޮންގްރެސް - ޕީއެންސީ ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް


Heity ge raees Jovenel Moise avahaara kollaifi - AO News\nހެއިޓީގެ ރައީސްޖޮވެނަލް މޮއިސް\nބަޔަކު ދިން ބަޑީގެ ޙަމަލާއެއްގައި ހެއިޓީގެ ރައީސް ޖޮވެނަލް މޮއިސް އަވަހާރަ ކޮށްލައިފިއެވެ. ޖުލައި7ވީ ބުދަ ދުވަހު އެޤައުމުގެ ގަޑިން 1 ޖެހިއިރު ރައީސްގެ އަމިއްލަ ގެކޮޅުގައި ހުންނަވަނިކޮށް ދިން މި ޙަމަލާގައި އެމަނިކުފާނު އަވަހާރަކޮށްލިއިރު އަނބިކަނބަލުން ފަސްޓްލޭޑީގެ ހަށިކޮޅުވެސް ވަނީ ޒަޚަމް ވެފައެވެ. އެކަމަނާ މިވަގުތު ދަނީ ލިބިވަޑައިގެންނެވި ޒަޚަމްތަކަށް ހޮސްޕިޓަލުގައި ފަރުވާ ހޯއްދަވަމުން ކަމަށް ހެއިޓީގެ ބޮޑުވަޒީރު ކްލައުޑީ ޔޫސުފް ވަނީ ވިދާޅުވެފައެވެ.\nޔޫސުފްވަނީ ޤައުމު ހިންގެވުމާވެސް ވަގުތީގޮތުން ޙަވާލުވެވަޑައިގެންފައެވެ. ލާއިންސާނި އަދި ޢުދުވާނީ މިޙަމަލާ ކުށްވެރި ކުރައްވަމުން ޔޫސުފް ވިދާޅުވީ ރައްޔިތުން ކެތްތެރިވެ ތިއްބެވުމަށާއި ފުލުހުންނާއި ސަލާމަތީ ބާރުތަކުން ޤައުމުގެ ރައްކާތެރިކަން މިވަގުތު ޙިމާޔަތް ކުރާނެ ކަމަށެވެ.\nއެމެރިކާގެ އެންމެ ފަޤީރު ޤައުމުގެ ގޮތުގައި އޮންނަ ހެއިޓީގައި މޮއިސް ގެ ވެރިކަން ފެށުނީ 2018 ގައި ބޭއްވި އިންތިޚާބަށް ފަހުއެވެ. ވޭތުވެދިޔަ ދުވަސްތަކުގައި އެޤައުމުގައި އުފެދިފައިވާ ސިޔާސީ ހަލަބޮލި ކަމުގެ ތެރޭގައި ގިނަ ބަޔަކު މަރާލައި ރަޙީނު ކުރުމުގެ ހަމަލާތައް ވަނީ އިތުރުވެފައެވެ. މިއާއެކު ގޭންގް މާރާމާރީވެސް އެޤައުމުގައި ވަނީ ކަންބޮޑުވާ ދަރަޖައަކަށް އިތުރުވެފައެވެ. ހެއިޓީގައި ބަނޑުހައި ހޫނުކަމުގެ ހަޅުތާލުވެސް ކުރަމުންދާއިރު އެޤައުމަކީ ޤުދުރަތީ ކާތިޘާތައްވެސް ގިނައިން ކުރިމަތިވާ ޤައުމެކެވެ.\nހެއިޓީގެ ރައީސް މޮއިސްބޭރު ދުނިޔެ\n12 އަހަރުގެ މި ކުޑަ ކުއްޖާ ގެ ރުއިމުގެ އަޑު އިވުނީ ޙާދިސާއައް އެއްދުވަސްވީފަހުން


Hurihaa Kameh Aamu Haalathah Rujooa Vumuge Fathis Eba Feney: Raees – adduLIVE\nހުރިހާ ކަމެއް އާންމު ހާލަތަށް ރުޖޫއަވުމުގެ ފަތިސް އެބަފެނޭ: ރައީސް\nApr 08, 2021, 22:44 ހަސަން ރަޝީދު\nރައީސް އިބްރާހިމް މުހައްމަދު ސޯލިހު - ފޮޓޯ: މުންޝިދް\nހުރިހާ ކަމެއް އާންމު ހާލަތަށް ރުޖޫއަވުމުގެ ފަތިސް ފެންނަމުންދާ ކަމަށް ރައީސް އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nރައީސް މިހެން ވިދާޅުވީ މިރޭ، އއ. ރަސްދޫގައި ބޭއްވި އެމްޑީޕީގެ 'ރަށްވެހި ފަތިސް' ލާމަރުކަޒީ ކެމްޕޭން ނިންމުމުގެ ރަސްމިއްޔާތުގައި ވާހަކަފުޅު ދައްކަވަމުންނެވެ.\nމި ރަސްމިއްޔާތުގައި ވާހަކަފުޅުދައްކަވަމުން ރައީސް ސޯލިހު ވިދާޅުވީ ރަށްވެހި ފަތިހާއެކު އުދަރެހަށް ދޮންވާ އެހެން ފަތިހެއް ވެސް ފެންނަމުންދާ ކަމަށާއި އެއީ ހުރިހާ ކަމެއް އާންމު ހާލަތަށް ރުޖޫއަވުމުގެ ފަތިސް ކަމަށެވެ.\n"ދެ ވެކްސިން ހަމަވެ، އެންމެން ހޭލަ މޭލަވާ މާދަމާ ދެން އިރާދަކުރެއްވިއްޔާ ދުރެއް ނޫން" ރައީސް ވިދާޅުވިއެވެ.\nރިސޯޓު، ހޮޓާ އަދި ގެސްޓްހައުސްތަކުގެ އިތުރުން ސަފާރީތަކުގެ 46،000 އަށް ވުރެ ގިނަ އެނދު ހުޅުވި ހިނގަމުންދާ ކަމަށާއި 30 އެއާލައިނެއް ރާއްޖެ އަށް އުދުހެމުންދާއިރު، ކުރިއަށް އޮތްތަނުގައި ދިވެހި އިގްތިސާދީ ސަރަކަ މެކުހަށް ޖަހައި ބާރު ބުރުތަކުގެ ޒީލަ މިރޭގެ ވަޔާއެކު ކަންފަތުގެ ހިނދުރިއަށް ލާދޭފަދަ ކަމަށްވެސް ރައީސް ވިދާޅުވިއެވެ.\nމީގެއިތުރުން ރައީސްގެ ވާހަކަފުޅުގައި ވަނީ ރާއްޖޭގެ ހުރިހާ ކައުންސިލަށް ވެސް އޮތް ހަގީގަތެއް ވެސް ހާމަކޮށްދެއްވާފައެވެ. އެގޮތުން ތަރައްގީ އާއި ކުރިއެރުމަކީ ޓީމެއްގެ ގޮތުގައި ތިބެގެން ނޫނީ ގެނެވޭނެ އެއްޗެއް ނޫން ކަމަށާއި އެމްޑީޕީ އަކީ ރާއްޖޭގައި އޮތް އެންމެ ބޮޑު، އެންމެ ފުޅާ، އެންމެ ވަރުގަދަ އަދި އެންމެ ބަދަހި ޓީމު ކަމަށްވެސް ރައީސް ވިދާޅުވިއެވެ.\n"މި ހޮވޭ އެމްޑީޕީގެ މޭޔަރުންނާއި، ކައުންސިލް ރައީސުންނާއި، ކައުންސިލް މެމްބަރުންނާ، ޑަބްލިއުޑީސީގެ މެމްބަރުންނަކީ މި ބޮޑު ޓީމުގެ އެއްބައި. ރަށާއި، އަތޮޅާއި، ސިޓީގެ ކުރިއެރުމާއި ތަރައްގީ އަށް އެޓީމުން ޓަކި ޖަހަން ހުރި ދޮރުތައް އެއީ މި ޓީމުގެ އަނެއްބައި. ރައްޔިތުންގެ މަޖިލިސް ކަމަށްވިޔަސް، ރައީސް އޮފީސް ވިޔަސް މި ހަގީގަތް އޮތީ މިގޮތަށް" ރައީސް ވިދާޅުވިއެވެ.\nއަދި މަރުކަޒީ ބާ އޮނޑި ދިރުބަލަށް އެހެލުމަށްފަހު ކަނޑަށް ގަދަ އެމްޑީޕީގެ ހުރިހާ ކެންޑިޑޭޓުން މުޅި ރާއްޖެއިން ފެންނާނެ ކަމަށާއި އެ ކެންޑިޑޭޓުންނަށް ވޯޓު ދެއްވުމަށް ވެސް ރައީސް ވަނީ އިލްތިމާސްކުރައްވާފައެވެ.


sarukaarah nuvaa nama, China ge loan thah faseyhain faskohdheefaanan: Idhikolhu | Mihaaru\nސަރުކާރަށް ނުވާ ނަމަ، ޗައިނާގެ ލޯނުތައް ފަސޭހަކަމާއެކު ފަސްކޮށްދީފާނަން: އިދިކޮޅު\nކުރީގެ ރައީސް އަބްދުﷲ ޔާމީން ޗައިނާ އަށް ކުރެއްވި ދަތުރުފުޅުގައި، ދެ ގައުމުގެ ދެމެދުގައި އެއްބަސްވުންތަކުގައި ސޮއިކުރެއްވުމުގެ ރަސްމިއްޔާތުގައި ޗައިނާގެ ރައީސް ޝީ ޖިންޕިންއާ އެކު.---ފޮޓޯ: ރައީސް އޮފީސް\nޗައިނާއިން ނަގާފައިވާ ލޯނުތައް އެ ގައުމުގެ ސަރުކާރާ ވާހަކަ ދައްކައިގެން ޕީޕީއެމަށް ފަސޭހަކަމާ އެކު ފަސްކުރެވިދާނެ ކަމަށާއި މި ސަރުކާރަށް އެކަން ނުވާ ނަމަ އެ މަޝްވަރާތައް ކުރިއަށް ގެންދިއުން ޕީޕީއެމާއި ޕީއެންސީއާ ހަވާލުކުރަން އެ ދެ ޕާޓީން މިއަދު އެދިއްޖެ އެވެ.\nޗައިނާގެ ލޯނުތައް ދެއްކުން ފަސްނުކޮށްދިން ކަމަށް އެ ގައުމަށް ފާޑުވިދާޅުވެ ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު އިއްޔެ ދެއްކެވި ވާހަކަފުޅަށް ރައްދުދީ، އިދިކޮޅުން ނެރުނު ބަޔާނުގައި ބުނީ ލޯނުތައް ފަސްނުވެގެން އުޅެނީ މި ސަރުކާރުން ދެ އަނގައިން ވާހަކަ ދައްކާތީ ކަމަށެވެ. ފޮރިން މިނިސްޓަރު އަބްދުﷲ ޝާހިދު މެދުވެރިކުރައްވައި ޗައިނާ އަށް ސަނާ ކިއުއްވާއިރު، ނަޝީދު އެ ގައުމަށް ފާޑުވިދާޅުވަމުން ގެންދަވާކަން މައްސަލައެއްގެ ގޮތުގައި ޕީޕީއެމުން ނަގާފައިވެ އެވެ.\nއިދިކޮޅުން ބުނި ގޮތުގައި "ނަޝީދު ލައްވައި ޗައިނާ އަށް ބެވުމުގެ ސިޔާސަތު ހުއްޓާލަން" ޖެހެ އެވެ.\nޕީޕީއެމާއި ޕީއެންސީން ބުނި ގޮތުގައި އެއްވެސް ލޯނެއް ނުދެއްކޭ ނަމަ އެ ލޯނުތައް ފަސްކޮށްދޭނެކަން އެ ގައުމުން އޮތީ ހާމަކޮށްފަ އެވެ. އެއީ ހުރިހާ ގައުމަކާ ދޭތެރޭގައި ވެސް އެ ގައުމުން ގެންގުޅޭނެ ސިޔާސަތުކަން ކަމަށް ބަޔާނުގައިވެ އެވެ.\nޗައިނާގެ ބައެއް ލޯނުތައް ދެއްކުން އޮތީ މި ސަރުކާރަށް ވެސް ފަސްކޮށްދީފަ އެވެ. އެއީ، ޖީ-20ގެ "ޑެޓް ސާވިސް ސަސްޕެންޝަން އިނީޝިއޭޓިވް" (ޑީއެސްއެސްއައި)ގެ ދަށުންނެވެ. މިއީ ކޮވިޑް-19ގެ ސަބަބުން، ފަގީރު ގައުމުތަކުން ދައްކަން ޖެހޭ ލޯނުތައް ދެއްކުމުގެ މުއްދަތު އިތުރުކޮށްދިނުމުގެ ގޮތުން ވޯލްޑް ބޭންކުން ނަގާފައިވާ އިނީޝިއޭޓިވް އެކެވެ.\nޗައިނާގެ އިތުރުން ޔޫރަޕްގެ އެހެން ބައެއް ގައުމުތަކުން ނަގާފައިވާ ލޯނުތައް ވެސް މީގެ ތެރޭގައި ހިމެނެ އެވެ. އެހެންވެ، އެ ފަރާތްތަކަށް ދައްކަން ޖެހޭ ފައިސާ އަންނަ އަހަރުގެ ފުރަތަމަ ހަ މަހުގެ ތެރޭގައި ދައްކާކަށް ނުޖެހޭނެ އެވެ.\nއިދިކޮޅުގެ ބަޔާނުގައި ބުނީ ޗައިނާގެ ލޯނުގެ ވާހަކަ ދައްކަނީ، ކޮވިޑު ފެށުނު ފަހުން ސަރުކާރުން ހަދަމުންދާ އިގްތިސާދީ ބޮޑެތި ގޯސްތަކުގެ ބަހަނާއެއްގެ ގޮތުގައި ކަމަށެވެ. އެއީ އިތުރު ދަރަނި ދިވެހިންގެ ބޮލުގައި އަޅުވައިގެން ސިޔާސީ ފައިދާއަށާއި ފަސާދައަށް ބަޖެޓުގެ ބޮޑު ބައެއް ކަނޑައަޅަން ގަސްތުކޮށް ބަހަނާއެއްގެ ގޮތުގައި ދައްކާ ވާހަކައެއް ކަމަށާއި އެކަމުން އެނގެނީ އެމްޑީޕީގައި ހިންގުމުގެ ހުނަރާއި އިހްލާސްތެރިކަމާއި ގާބިލްކަމާއި ތަޖުރިބާ ނެތުން ކަމަށް ބަޔާނުގައިވެ އެވެ.\n"ސަރުކާރުގެ އިހުމާލުން ވިޔަސް ދިވެހި ރައްޔިތުންނަށް ނިކަމެތިކަން ލިބިދާނެ ކޮންމެ ހިނދެއްގައި ޕީޕީއެމުން ދަނީ ރައްޔިތުންގެ ހައްގުގައި އެކި ފަރާތްތަކާ މަޝްވަރާކޮށް ގާއިމްވެފައިވާ އިތުބާރުގެ ގުޅުންތަކުގެ ތެރެއިން މައްސަލަ ހައްލުކުރަމުންނެވެ. އެގޮތުން ޗައިނާގެ ލޯނުތަކުގެ ވާހަކަ ވެސް އެ ފަރާތުގައި ދަންނަވައިގެން ވެސް ފަސްކުރަން ޖެހޭ ނަމަ، އެކަން މި ޕާޓީން ފަސޭހަކަމާ އެކު ކުރެވޭނެ އެވެ،" ވެރިކަމުގައި ތިބިއިރު ޗައިނާއާ ގާތް ގުޅުމެއް ބޭއްވި ދެ ޕާޓީން ބުންޏެވެ.\nއެ ބަޔާނުގައި ބުނިގޮތުގައި ޗައިނާއަކީ މީގެ ކުރިން ވެސް ދިވެހިންނަށް ބޮޑެތި އެހީތަކެއްވެދީ އެކަމުގެ ބަދަލެއްގެ ގޮތުގައި އަސްކަރީ އަދި އިސްތިގުލާލަށް ބުރޫއަރާނެ ފަދަ އެއްވެސް ހުށަހެޅުމަކާ ނުލައި ގުޅުން ބާއްވަމުން އަންނަ ގައުމެކެވެ.\n"ލުއި ގޮތްތައް ވެސް ހަދާދީފައިވާ ގައުމެކެވެ. އެގޮތަށް މިވަގުތު ވެސް އަމަލުކުރާނެކަން ކަށަވަރެވެ،" ބަޔާނުގައިވެ އެވެ.\nއިދިކޮޅުން ބުނީ ޕީޕީއެމްގެ ސަރުކާރުގައި ތަރައްގީގެ އެތައް މަޝްރޫއެއް ކާމިޔާބުކަމާ އެކު ކުރިއަށް ގެންދިޔައިރު ނެގި ހުރިހާ ލޯނުތައް ވެސް ކުޑަވެސް ދަތިކަމެއް ނެތި ޚަލާސްކުރާނެ ހަކަތަ ގާއިމްކޮށްފައިވާ ކަމަށެވެ. އޭރު އިގްތިސާދު ވެސް އޮތީ ދުޅަހެޔޮކަންމަތީގައި ކަމަށް ޕީޕީއެމާއި ޕީއެންސީން ބުންޏެވެ.\nއެ ދެ ޕާޓީން ބުނިގޮތުގައި ކުރީގެ ރައީސް އަބްދުﷲ ޔާމީން އުފެއްދެވި ސޮވަރިން ފަންޑުގައި، ނޮވެމްބަރު 2018އާ ހަމައަށް 900 މިލިއަން ޑޮލަރު ހުންނާނެ އެވެ. މިއީ ދައުލަތަށް އިތުރަށް ލިބޭ އެއްވެސް އާމްދަނީއެއްގައި ނުޖެހި ޗައިނާ އަށް ދައްކަން ޖެހޭ ހުރިހާ ލޯނެއް ޚަލާސްކުރެވޭހާ ފައިސާ ކަމަށް ވެސް ބަޔާނުގައި ބުންޏެވެ.\n"މިއަދު ޕީޕީއެމްގެ ވެރިކަމެއް އޮތް ނަމަ، އެ ފަންޑުގައި އޭގެ ދެ ގުނައަށް ފައިސާ ރައްކާކުރެވިފައި ހުންނާނެ ކަން އަޅުގަނޑުމެން އޭރު ކޮށްފައިވާ އަންދާޒާތަކުންނާއި އޭރު ދައުލަތުގެ މާލިއްޔަތު އޮތް ގޮތަށް ބަލާފައި ޔަގީންކުރެވެ އެވެ،" އިދިކޮޅުގެ ބަޔާނުގައިވެ އެވެ.\nކުރީގެ ސަރުކާރުގައި ޗައިނާއާ ގާތް ގުޅުމެއް އޮތް ކަން ފާހަގަކޮށް، ދިވެހިންނަށް ޚާއްސަ އިސްކަމެއް އެ ގައުމުން އަބަދުވެސް ދޭ ކަމަށް އިދިކޮޅުން ބުނެފައިވެ އެވެ. ޗައިނާގެ ލޯނުތަކާ ގުޅުވައި ފާޑުކިޔަނީ ކުރިއަށް އޮތް ލޯކަލް ކައުންސިލް އިންތިޚާބުގައި ނާކާމިޔާބީއާ ކުރިމަތިލާން ޖެހޭނެތީ ކަމަށް ވެސް ބަޔާނުގައިވެ އެވެ.\n"ކުރިއަށް އޮތް އިންތިހާބުގައި ނާކާމިޔާބީއާ ކުރިމަތިލާން ޖެހޭނެ ކަން ވިސްނިގެން އެކަމުގެ ރުޅީގައި އަނެއްކާވެސް ޗައިނާއަށް އެއްޗެތި ގޮވައިގެން މިއަދު ފަރުނުޖެއްސޭނެކަން ނަޝީދަށް ހަނދާންކޮށްދެމެވެ،" ބަޔާނުގައިވެ އެވެ.\nދިވެހި ސަރުކާރު ޗައިނާ ޕީޕީއެމް ރާއްޖެ-ޗައިނާ ޕީޕީއެމް/ޕީއެންސީ އިއްތިހާދު\n27 ކޮމެންޓް, 97 ރިއެކްޝަންސް\nލޯނުދެނީ ދައުލަތަށް. ލޯނު ދައްކާނީ ދައުލަތުން. ތިވަރަށް ގަމާރުނުވެބަލަ.\nދައުލަތަކީ ވާހަކަ ދައްކާ ދިރޭ އެއްޗެއްނޫން. ވާހަކަ ދައްކައި ކަންކަން ކުރާނީ ދައުލަތުގެ ގުނަވަންތަކަށް ވެރިވާ ބަޔަކު. މިގޮތުން މިވަގުތު ދައުލަތް ތަމްސީލުކުރަންތިއްބެވި ފަރާތްތަކުން ދައުލަތް ހިންގަން ނޭނގި ދަރުވާލާފައިވާއިރު ރައްޔިތުންގެ ތެރޭގައި ތިއްބެވި ޖަމާޢަތްތަކުންވެސް ދައުލަތް ސަލާމަތްކުރަން އެބަޔަކަށް ކުރެވުނު ކޮންމެ ސައްޙަ ކަމެއް ކުރުމަކީ ރަނގަޅުކަމަކަށް ނުވަނީތޯއެވެ؟\nކުރީގެ ސަރުކާރުން އެއްކޮއްދިން ހުރިހާ ޑޮލަރުތަ އެމްޑީޕީން ދިރުވާލީ\nޔާމީނު ދޫކޮށްލާފަ ލޯންފަސްކުރުވާފަ ޖެހިގެން އޮތް މައްސަލާއިގެ ހުކުމް ފަސް އަހަރާއި ފަސްމިލިޔަނަށް ކުރީމަ ނިމުނީ ނޫންތޯ - ކިތަންމެ ފަސް އަހަރެއް ޖެހެން އެބައޮތެއް ނޫންތޯ!\nމި ސަރަހައްދުގަ އެމްމެ ކުރިއަރަމުން ދިޔަ ޤައުމުކީ ރައްޖެ. އިގުތިސޯދައް ބެލިޔަސް އުމްރާނީ ތަރައްގީޔައް ބެލިޔަސް. ރާއްޖެ އޮތީ މިސަރަހައްދުގަ 1 ވަނާގަ. ސަރުކާރު ބަދަލުވެ އެމްޑީޕީ ސަރުކާރެއް އުފެދޭ އިރައް މުޅި ދައުލަތުގެ ހަޒާނާ ހުސްވޭ ރާއްޖެ ބަގުރޫޓްވޭ.\nތަށަޢް ކިޔަނީ ހަޒާނާ ފޫވެއްޓުން ޔެލޯ ކުދިން ވެރި ކަ މަށް އަރާއިރަށް. ޢެއީ ވައްތަރެއްގެ އެސިޑެއް ތޯޗެ\nއިދިކޮޅު ތިޔައީ ޗައިނާ ސެންޓރަލް ބޭން އޮފު އިދިކޮޅުތޯ. ކިއާ ބޭންކް ތޯ؟\n"މިއަދު ޕީޕީއެމްގެ ވެރިކަމެއް އޮތް ނަމަ، އެ ފަންޑުގައި އޭގެ ދެ ގުނައަށް ފައިސާ ރައްކާކުރެވިފައި ހުންނާނެ ކަން އަޅުގަނޑުމެން އޭރު ކޮށްފައިވާ އަންދާޒާތަކުންނާއި އޭރު ދައުލަތުގެ މާލިއްޔަތު އޮތް ގޮތަށް ބަލާފައި ޔަގީންކުރެވެ އެވެ،" ރަނގަޅު ވާހަކައެއް، ދެގުނަ ހައްޕާވެސް ލާނެ، ކަލޭމެން މާރީއްޗެއްނޫން އަނގަހުޅުވާކަށް، "ދައުލަތުގެ ތެރޭން ކުރި އެންމެ ބޮޑު ވައްކަން ކުރީ ޕޕމ ސަރުކާރުގެތެރޭގަ" ރ ޔާމީނު....\nތި ހައްޕާލި ނަމަ ފަންޑެއް ހަދާފަ 900 މިލިއަން ޑޮލަރު ބަހައްޓާފަ ނުދާނެ. އެ ވެސް މި ސަރުކާރުން ހުސްކޮށްފި. އެއްޗެއް ނުބަލާ ތަނުގަ ކޮމެންޓް ތި ކުރަނީ. އެ ހެންވީމަ ތި ބުނާ ކަހަލަ ވައްކަން ކޮށްފަ ޒީރޯ ޓޮލެރެންސް ހުއްޓާލާ ކަންނުވީ.\nއަދީބު ރައީސް ޔާމީން ބުނެގެންނޭ ބުނުން ފިޔަވައި ކޮން ހެއްކެއް ދެއްކީ؟ އަންނި އަދީބު ނައިބު ރައީސަކަށް ސެޓްކޮށްދިނީވެސް އަދީބުގެ ހުރި "ގޮތެއް" އެނގިގެން، ނޫނީ ބޮޑު ކަމެއް ރާވައިގެން. އަދީބު އައުމުގެ ކުރިން ތިޔަ ކިޔާ ކެއުމެއް ޔާމީން ކެއިތޯ ބަލާބަލަ.\nއޭރު އަަންދާޒާ ކުރީ އޭރު އަންނަވަރަށް ޓުއަރިސްޓުން އަންނަމުންދާނެކަމަށެވެ. ނަމަވެސް އެއްވެސް މީހެއްގެ ބާރެއްނެތި ގުދުރަތީ ކަމަކާ ހެދި ޓުއަރިސްޓުން އައުން ހުންޓުމުން ތިޔަ ފަންޑަން ވަންނަ ފައިސާވެސް މަދުވާނެއެވެ. ހަގީގަތް ގަބޫލު ކުރާށެވެ.\nވަންނަ ފައިސާއެއް އެކަންޏެއް ނޫން. ހުރި އެއްޗެއް ވެސް ދިރުވަލީ. ތި ފަންޑުން ގައިމު ގޭތެރެއަށް ހަރަދު ކުރަން ޖެހެނީ އެއް ނޫން. ލޯނު ތައް ދެއްކުން ފަސްކޮށްފަ އޮއްވާ ބަޔަށް އަރައިގެން ދިޔައީ އުތަ؟\nކޮވިޑްކަންކަމަށް ހޭދަކުރީ ވަކި ގޮތެއް ގޮތެއް ބަލައިގެންނެއް ނޫން. އެކުރި ޚަރަދުން ކޮން ނަތީޖާއެއް ހާސިލްވީ؟ ގައުމުގައި ޕޮޒިޓިވްވާ އަދަދު 20 އަށް ތިރިވާން ފެށިކަމެއް ނޭނގެ އެއަށްވުރެ ގިނަވާން އެ ފެށީ. ދުނިޔޭގެ ކިތައް ކުދި ޓޫރިޒަމަށް ބަރޯސާވާ ގައުމުތައް އެތިބީ ގައުމުގަ ތަޅު އަޅުވައިގެން ޓޫރިޒަމް ހުއްޓާލައިގެން. އެތަންތަނުގަ ކޭސްތަކެއް ނެތް. ކޮވިޑަށް ކުރާނެ ބިޔަ ބޮޑު ޚަރަދެއްނެތް.\nސަ ފީ ރު\nއިދި ކޮޅު މީހުންނަށް ލޯނު ފަސްނުކުރެވޭނެ ކަމުގެ ގެރެންޓީ އަރުވަން@\nއެއް ރައީސު ކޯފާވެދާނެތީ އަނެއް ރައީސު ހުރީ ޗައިނާ ސަފީރާވެސް ގުޅަން ޖެހިލުންވެފަ. މިހާރުވެސް ފޯނުންވެސް ގުޅާލަބަލަ ރައީސު ރައީސާ. އެލާރިކޮޅު ކަޑާވެސް ދީފާނެ.\nޗައިނާ އެހާވެސް ހެޔޮފުޅު ދިވެހިރައްޔިތުންނަށް. އެކަން ޤަބޫލުނުކުރަނީ އެމްޑީޕީ މީހުން\nއެއްގޮތަކަށްވެސް ތިކަން ކޮށްދޭން އުޅޭނެ ކަމެއް ނެތް. ކޮށްދީފިނަމަ އިތުރަށް ލޯނު ނަގައި އިތުރަށް ގައުމު ދަރުވާނީ. މިހާރުވެސް ނުވެގެން އުޅޭ ކަމަކީ އެއީ.\nފުރަތަ މަ ވަގު ޖަލުން ސަލާ މަތްކޮށްދީބަލަ. ހެހެހެ\nކީއްކުރަން ވަގު ޖަލުން ސަލާމަތްކުރަންވީ. އަސްލު ވަގު ގޭގަ ބަހައްޓައިގެން އެބަ ގައުމު ދަރުވޭނު ކަލޭމެންނަށް.


ބަންދުގައި ތިބި މީހުންގެ މައްސަލަތައް ވީޑިއޯ ކޮންފަރެންސް މެދުވެރިކޮށް ކުރިއަށްގެންދަނީ – Dhen.mv\nބަންދުގައި ތިބި މީހުންގެ މައްސަލަތައް ވީޑިއޯ ކޮންފަރެންސް މެދުވެރިކޮށް ކުރިއަށްގެންދަނީ\nMay 8, 2020 - 5:06 pm\nލޮކްޑައުންއާ ގުޅިގެން، ޝަރީޢަތް ނިމެންދެން ބަންދުކޮށްފައިވާ މީހުންގެ މައްސަލަތަކުގެ ތެރެއިން ވީޑިއޯ ކޮންފަރެންސް މެދުވެރިކޮށް ހިންގެން ހުރި މައްސަލަތަކުގެ ޝަރީޢަތުގެ އަޑުއެހުންތައް ކުރިއަށް ގެންދަން ކްރިމިނަލް ކޯޓުން ނިންމައިފިއެވެ.\nކްރިމިނަލް ކޯޓުން ބުނީ ކޮވިޑް-19 އާ ގުޅިގެން، 15 އެޕްރީލް 2020 އިން ފެށިގެން، ޟަރޫރީ ބޭނުމެއްގައި ހުއްދަ ހޯދައިގެން ނޫނީ ގެއިންބޭރަށް ނުނިކުމެވޭގޮތަށް މާލެ ލޮކްޑައުން ކޮށްފައިމިވާ ޙާލަތުގައިވެސް، އެ ކޯޓުން ކުރާ މަސައްކަތްތަކުގެ ތެރެއިން ބަންދާމެދު ގޮތެއް ނިންމުމަށް ބާއްވާ މަޖިލިސްތައް ބޭއްވުމާއި، އެކި ކަންކަމަށް ކޯޓު އަމުރު ނެރެދިނުމުގެ މަސައްކަތްތައް މެދުނުކެނޑި 24 ގަނޑިއިރު ކުރަމުންދާ ކަމަށެވެ.\nއެގޮތުން އެދުވަހުން ފެށިގެން މެދުކެނޑިފައިވަނީ ޝަރީޢަތުގެ އަޑުއެހުންތައް އެކަނި ކަމަށް ކޯޓުން ބުނެއެވެ.\nއެހެން ނަމަވެސް، ޝަރީޢަތް ނިމެންދެން ބަންދުގައި ތިބި މީހުންގެ މައްސަލަތަކުގެ ތެރެއިން ކޯޓަށް މީހަކު ޙާޟިރު ނުކޮށް ވީޑިއޯ ކޮންފަރެންސް މެދުވެރިކޮށް ހިންގެން ހުރި މައްސަލަތަކުގެ ޝަރީޢަތުގެ އަޑުއެހުންތައް އަންނަ އާދީއްތަ ދުވަހުން ފެށިގެން ހިންގަން ނިންމާފައިވާ ކަމަށް ކޯޓުން ބުނެއެވެ.


Sarukaaruge haradhun dhah vi 257.5 million rufiyaa\nދިވެހި ސަރުކާރުގެ ހަރަދު ދަށަށް ދިއުން\nސަރުކާރުގެ ހަރަދުން ދަށްވީ އެންމެ 257.5 މިލިއަން ރުފިޔާ\nއޮކްޓޫބަރ މަހުގެ އަށް ވަނަ ދުވަހުގެ ނިޔަލަށް ސަރުކާރުން ވަނީ 19.9 ބިލިއަން ރުފިޔާ ހަރަދުކޮށްފައި\nރިކަރެންޓް އެކްސްޕެންޑިޗަރގެ ގޮތުގައި ހަރަދުކޮށްފައި ވަނީ 13.7 ބިލިއަން ރުފިޔާ\nކެޕިޓަލް އެކްސްޕެންޑިޗަރގެ ގޮތުގައި ހަރަދުކޮށްފައި ވަނީ 6,188.5 މިލިއަން ރުފިޔާ\nކ. މާލެ | 16 އޮކްޓޯބަރ 2020 | ހުކުރު 14:49 | 2,206\nމިއަހަރުގެ ސަރުކާރުގެ ހަރަދު 257.5 މިލިއަން ރުފިޔާ ދަށަށް ގޮސްފައިވާ ކަމަށް ފިނޭންސް މިނިސްޓްރީގެ ތަފާސްހިސާބުތައް ދައްކައިފިއެވެ.\nފިނޭންސް މިނިސްޓްރީ އިން އާންމުކުރާ ވީކްލީ ފިސްކަލް ޑިވެލޮޕްމެންޓް ދައްކާ ގޮތުން އޮކްޓޫބަރ މަހުގެ އަށް ވަނަ ދުވަހުގެ ނިޔަލަށް ސަރުކާރުން ވަނީ 19.9 ބިލިއަން ރުފިޔާ ހަރަދު ކޮށްފައެވެ. ފާއިތުވި އަހަރުގެ މި މުއްދަތުގައި ސަރުކާރުން ހަރަދު ކޮށްފައި ވަނީ 20.1 ބިލިއަން ރުފިޔާއެވެ.\nފިނޭންސްގެ ތަފާސްހިސާބުތައް ދައްކާ ގޮތުން ސަރުކާރުން ރިކަރެންޓް އެކްސްޕެންޑިޗަރގެ ގޮތުގައި 15.1 ބިލިއަން ރުފިޔާ ފާއިތުވި އަހަރު ކުރިއިރު، މިއަހަރުގެ މި މުއްދަތުގައި ހަރަދުކޮށްފައި ވަނީ 13.7 ބިލިއަން ރުފިޔާއެވެ.\nއެގޮތުން މުސާރަ އާއި އިނާޔަތްތައް ދިނުމަށް 3,297.5 މިލިއަން ރުފިޔާ ހަރަދު ކޮށްފައިވާ އިރު، މުވައްޒަފުންގެ އެލަވަންސް އަށް 2,940 މިލިއަން ރުފިޔާ ހަރަދު ކޮށްފައިވާ ކަމަށް ތަފާސްހިސާބުތައް ދައްކައެވެ. ޕެންޝަނަށް 826.2 މިލިއަން ރުފިޔާ ހަރަދު ކޮށްފައިވާ އިރު، ރިޓަޔަމެންޓް ބެނެފިޓްގެ ގޮތުގައި 342.5 މިލިއަން ރުފިޔާ ވަނީ ހަރަދު ކޮށްފައެވެ. އެޑްމިނިސްޓްރޭޓިވް އަދި އޮޕަރޭޝަނަލް އެކްސްޕެންސްގެ ގޮތުގައި 6,163.5 މިލިއަން ރުފިޔާ ވަނީ ހަރަދު ކޮށްފައެވެ.\nމީގެ އިތުރުން، ކެޕިޓަލް އެކްސްޕެންޑިޗަރގެ ގޮތުގައި 6,188.5 މިލިއަން ރުފިޔާ މި އަހަރުގެ އޮކްޓޫބަރ މަހުގެ އަށް ވަނަ ދުވަހުގެ ނިޔަލަށް ހޭދަ ކޮށްފައިވާ އިރު، ފާއިތުވި އަހަރުގެ މި މުއްދަތުގައި ހޭދަ ކޮށްފައި ވަނީ 4,962.0 މިލިއަން ރުފިޔާއެވެ.\nއޮކްޓޫބަރ މަހުގެ އަށް ވަނަ ދުވަހުގެ ނިޔަލަށް ސަރުކާރަށް އާމްދަނީގެ ގޮތުގައި ލިބިފައި ވަނީ 10.8 ބިލިއަން ރުފިޔާއެވެ. މިއީ ފާއިތުވި އަހަރު ލިބުނު 18.4 ބިލިއަން ރުފިޔާއާއި އަޅާ ބަލާއިރު، 41.3 އިންސައްތަ ދަށް އަދަދެކެވެ.


Imthihaanu suvaalehge javaabugai Ronaldo akee 'GOAT' kamugai bune dharivaraku javaabudheefi\nއިމްތިހާނު ސުވާލެއްޖެ ޖަވާބުގައި ރޮނާލްޑޯއަކީ 'ގޯޓް' ކަމުގައި ބުނެ ދަރިވަރަކު ޖަވާބުދީފި\nޝައްކެއްވެސް ނެތް ގޮތުގައި ކްރިސްޓިއާނޯ ރޮނާލްޑޯއަކީ ދުނިޔެ މިހާތަނަށް ދުއް އެންމެ މޮޅު އެއް ފުޓްބޯޅަ ކުޅުންތެރިޔާއެވެ. އުމުރުން 34 އަހަރުގެ ރޮނާލްޑޯ ވަނީ ކްލަބް ފެންވަރުގައި ހޯދެން ހުރި ހުރިހާ ކާމިޔާބެއް ހާސިލްކޮށްފައެވެ. ރޮނާލްޑޯ އަދި މެސީގެ ވާދަވެރިކަމަކީ ފުޓްބޯޅައިގެ ތާރީހުގައި ދެމިގެންގޮސްފައިވާ އެންމެ ދިގު ވާދަވެރިކަން ކަމުގައި ފުޓްބޯޅައަށް ލޯބިކުރާ ގިނަބަޔަކު ގަބޫލުކުރެއެވެ.\nކުޅިވަރުގެ ދުނިޔޭގައި، ހާއްސަކޮށް ފުޓްބޯޅައިގެ ދުނިޔޭގައި 'ގޯޓް' މާނަ ކުރަނީ 'ގްރޭޓަސްޓް އޮފް އޯލް ޓައިމް' ގެ ގޮތުގައެވެ. އެގޮތުން ރޮނާލްޑޯ އަދި މެސީގެ ސަޕޯޓަރުން އެންމެ ގިނައިން ދެބަސްވާކަމަކީ މިދެކުޅުންތެރިންގެ ތެރެއިން 'ގޯޓް' އަކީ ކޮބާ ކަމާމެދުއެވެ.\nރޮނާލްޑޯ އަދި މެސީއައި ގުޅުވައިގެން ދެކެވޭ ވާހަކަތަކަކީ އަބަދުވެސް އެންމެންގެ ސަމާލުކަން ދަމައިގަންނަ ވާހަކަ ތަކެކެވެ.\nރޮނާލްޑޯއައި ގުޅުވައިގެން މީޑިއާގައި މިހާރު އެންމެ ވައިރަލް ވެފައިވާ އެއް ވާހަކައަކީ ފްރެންޗް އިމްތިހާނެއްގެ ސުވާލުގެ ޖަވާބުގައި ރޮނާލްޑޯއަކީ 'ގޯޓް' ކަމުގައި ބުނެ ދަރިވަރަކު ޖަވާބުދިން ވާހަކައެވެ.\nއިމްތިހާނު ކަރުދާހުގައި ޖަނަވާރުތަކެއްގެ ނަން ޖަވާބުގެ ގޮތުގައި ދިނުމަށް އޮތް ސުވާލުގައި 'ގޯޓް' ގެ ފޮޓޯ އިންތާނުގަ އުމުރުން 15 އަހަރުގެ އަހްމަދް ނަބީލް ޖަވާބުގެ ގޮތުގައި ޖެހީ ރޮނާލްޑޯއެވެ.\nއެގޮތަށް އެކަން ކުރީ ކީއްވެތޯ މީޑިއާއަކުން ކުރި ސުވާލަށް ޖަވާބުދެމުން ނަބީލް ބުނީ އޭނާ އެކަން ކުރީ މީގެ ދެއަހަރު ކުރިން ހެދި ފްރެންޗް އިމްތިހާނެއްގަ ކަމަށައި، ފްރެންޗް ބަހުން ގޯޓް ލިޔަން ނޭންގުމުން ޖަވާބުގައި ރޮނާލްޑޯ ޖެހީ ކަމުގައެވެ. އޭނާ އެގޮތަށް އަމަލުކުރީ ސުވާލަށް ޖަވާބު ނުދީ ނުބާއްވަން ކަމަށްވެސް އޭނާ ބުންޏެވެ.\nދުނިޔޭގެ ސަމާލުކަމަށް މިކަން އައިސްފަ މިވަނީ ނަބީލްގެ ޓްވިޓާ އެކައުންޓުގައި ސުވާލަށް ދިން ޖަވާބު ޕޯސްޓްކުރުމާ ގުޅިގެންނެވެ.\nމަގޭ ދަރިވަރަކު ތިކަހަލަ ކަމެއް ކޮއްފިއްޔާ މުޅި ޕޭޕަރަށް ދޭނީ ސުމެއް!\nވަކަންޑާ ފޯ އެވާ - ރޮނާލްޑޯ ފޯ އެވާ\nއޯޓިޒަމް އެސޯސިއޭޝަންގެ ދަރިވަރުންނަށް ފަތަން ދަސްކޮށްދޭ ޕްރޮގްރާާމް އިފްތިތާހުކޮށްފި01 month ago


Verinnaai Jehuneemai Covid Ves Maithiri Vaneetho: Dr Jameel – adduLIVE\nވެރިންނާއި ޖެހުނީމައި ކޮވިޑްވެސް މައިތިރިވަނީތޯ: ޑރ ޖަމީލް\nFeb 17, 2021, 14:14 އީމާ މުހައްމަދު\nވެރިންނާއި ޖެހުމުން ނުރައްކާތެރި ކޮވިޑް 19 ވައިރަސް ވެސް މައިތިރިވަނީތޯ އަހައި ސުވާލު އުފައްދަވައި، ކުރީގެ ނައިބު ރައީސް ޑރ. މުހައްމަދު ޖަމީލް އަހުމަދު ސަރުކާރަށް ވަރަށް ބޮޑަށް ފާޑުވިދާޅުވެއްޖެއެވެ.\nޑރ ޖަމީލް އެފަދައިން ވިދާޅުވެ ޓްވީޓް ކުރެއްވީ، ރައީސުލްޖުމުހުރިއްޔާ އިބްރާހިމް މުހައްމަދު ޞާލިހް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދު އެމްޑީޕީގެ ބައްދަލުވުމެއްގައި ހެލްތު ޕްރޮޓެކްޝަން އެޖެންސީ (އެޗްޕީއޭ) ގެ ގައިޑްލައިނަކާއި ހިލާފަށް މާސްކް ނާޅުއްވައި ތިން ފޫޓަށްވުރެ ކައިރީގައި ތިބި ފޮޓޯ ހިއްސާކުރައްވަމުންނެވެ.\nއިދިކޮޅު ޕްރޮގްރެސިވް ކޯލިޝަންގެ މެމްބަރުން ބާއްވައި އެއްވުންތަކުގައި، ފުލުހުން އެއްވެމުގެ ބައިވެރިންނާއި ދޭތެރޭ އަމަލުކުރާ ހަރުކަށި ގޮތް ކުށްވެރިކުރައްވައި ޖަމީލް ވަނީ ކޮވިޑް-19 ގެ ބަލިމަޑުކަމުގެ ވާހަކަ ރައްޔިތުންގެ ކައިރީގައި ދައްކައި ރައްޔިތުން ގެޔަށް ވެއްދުމަށްފަހު ދެ ރައީސުން ގައިޑްލައިންތަކާއި ހިލާފްވުމުން ވަރަށް ބޮޑަށް އެކަން ކުށްވެރިކުރައްވައި ފާޑު ވިދާޅުވެފައެވެ.\nމީގެއިތުރުން ދެ ރައީސުން އަމިއްލައަށް ގައިޑްލައިންތަކާއި ހިލާފްވެފައި، އިދިކޮޅު މެންބަރުން ހައްޔަރުކޮށް މުއްދަތު ޖެހުމުގައި އޮތީ ކޮން ހުއްޖަތެއްތޯ އަހައި ޖަމީލް ވަނީ ސުވާލު އުފައްދަވައިފައެވެ. އެގޮތުން ޖަމީލް ވަނީ ރައީސް ޞާލިހް އަދި ރައީސް ނަޝީދުގެ އެ އަމަލުފުޅު މުނާފިގުންގެ އަމަލެއްގެ ގޮތުގައި ސިފަކުރައްވައިފައެވެ.


Enmme Fahun Rasily Supari Fulheegai Raajje Ah! - Vaguthu\nއެންމެ ފަހުން ރަސްލީ ސުޕާރި ފުޅީގައި ރާއްޖެއަށް\n3 މަސް ކުރިން ( ޖުލައި 14, 2021 )\nރަސްލީ ސުޕާރި ފުޅި، މިއީ ލޮޓަސް އިން ރާެއްޖެ ގެންނަ އުފެއްދުމެއް\nގިނަބައެއްގެ މެދުގައި މަގްބޫލު ރަސްލީ ސުޕާރި ފުޅީގައި ބަންދުކޮށްގެން ރާއްޖެ ގެނެސް ވިއްކަން ފަށަން ތައްޔާރުވެއްޖެއެވެ.\nއެއް ފަހަރު ބޭނުން ކޮށް އުކާލާ ޒާތުގެ ޕުލާސްޓިކު މަރުހަލާތަކަކަށް ބަހާލައިގެން ރާއްޖެ އެތެރެކުރުމާއި ރާއްޖޭގައި އުފެއްދުމާއި ބޭނުން ކުރުން މަނާކުރާ ގޮތަށް އެކްސްޕޯޓް އިމްޕޯޓްގެ ގާނޫނަށް ގެނެސްފައިވާ އިސްލާހުގެ ދަށުން މި އަހަރުގެ ޖޫން މަހުން ފެށިގެން މަނާ ކުރާ 12 ބާވަތެއް ވަނީ އާންމު ކޮށްފައެވެ. އޭގެ ތެރޭގައި ރަސްލީ ސުޕާރި ހިމެނެއެވެ.\nއެހެން ނަމަވެސް ސުޕާރި ކާ މީހުންނަށް މާޔޫސް ވިޔަ ނުދިނުމުގެ ގޮތުން އާއްމުކޮށް މިފަދަ އުފައްދުންތައް ރާއްޖެއަށް އެތެރެކޮށް ވިއްކަމުން އަންނަ ލޮޓަސް ފިހާރައިން މި ވަނީ ފުޅީގައި ބަންދުކޮށްފައިވާ ސުޕާރި ރާއްޖެއަށް އެތެރެ ކުރަން ފަށާފައެވެ. މީގެ ދުވަސްކޮޅެއް ކުރިން އެހެން ބްރޭންޑްތަކުގެ ސުޕާރި ފުޅީގައި ގެނެސް އެ ކުންފުނިން ރާއްޖެއަށް ވިއްކަން ފެށިއިރު، މިހާރު ރަސްލީ ސުޕާރި ފުޅީގައި ބަންދުކޮށްގެން ގެނައުމުގެ މަސައްކަތްތައް ވަނީ ފަށާފައެވެ.\nއެގޮތުން ބިއްލޫރި ފުޅީގައި ހުންނަ ރަސްލީ ހުންނާނީ 50 ގްރާމްގެ ފުޅިއެއްގައެވެ. އަގަކީ 50 ރުފިޔާ އެވެ.\n"ވަގުތު"އާ ވާހަކަދައްކަމުން ގެލޮޓަސް ފިހާރައިގެ ޗެއާމަން އަހްމަދު އާރިފް ވިދާޅުވީ، ބިއްލޫރި ފުޅީގައި ހުންނަ ރަސްލީ ވަރަށް އަަވަހަށް ރާއްޖެ ގެނެސް ވިއްކަން ފަށާނެ ކަމަށެވެ. އެގޮތުން އޮގަސްޓް ނޫނީ އެންމެ ލަސްވެގެން ސެޕްޓެމްބަރު މަސް ތެރޭގައި ރާއްޖެއަށް ބިއްލޫރި ފުޅީގެ ރަސްލީ ގެނެސް ވިއްކަން ފަށާނެ ކަމަށް އޭނާ ވިދާޅުވިއެވެ.\nއަދި ބާރުއަޅަނީ ޕްލާސްޓިކް މަދު ކުރަން ކަން ފާހަގަކުރަމުން އާރިފް ވިދާޅުވީ، އެ ފުޅީގެ މަތިގަނޑަކީވެސް ޕާލްސްޓިކް މަތިގަނޑެއް ނޫން ކަމަށާއި، ގެންނަ ފުޅިތަކުގައި ހުންނާނީ އަލުމީނިއަމް މަތިގަނޑު ކަމަށެވެ.\nމީގެ އިތުރުން، އޭނާ ވަނީ ރަސްލީ ފުޅިއާއެކު، ޓެޒްވެސް ފުޅީގައި ބަންދުކޮށްގެން ގެންނާނެ ކަމަށް ވިދާޅުވެފައެވެ.\nރަސްލީ ސުޕާރީގެ ބިއްލޫރި ފުޅި ވަރަށް އަވަހަށް ރާއްޖެއަށް ލިބޭނެ!\nޕެކެޓްގައި ހުންނަ ސުޕާރި އަދިވެސް ލިބޭ، ނަމަވެސް އަގުބޮޑުވެއްޖެ\nސުޕާރީ ޕެކެޓާއި، އިތުރު ބާވަތްތަކެއް ރާއްޖެ އެތެރެކުރުން އަންގާރަ ދުވަހުން ފެށިގެން މަނާވާނެ\nޖުލައި 14, 2021 18:47\nސުކު ރިޔަ ލޮޓަސް\nޖުލައި 14, 2021 20:12\nދެން ފެއްނާނީ މަގުތައް މަތީގަ ތިޔާ ފުޅިތައް އުކާފަ ހުއްޓާ.. އެހެން ނޫނީ ގޭގޭގަ މަންމައިން ރިހާކުރު އަޅާފަ ހުއްޓާ ހުސްފުޅި ދޮވެފަ 😆😆😆\nޖުލައި 15, 2021 08:02\nމިވަރުންވެސް މިއެއްޗެއް އެތެރެކުރެވެންޖެހޭތޯ؟ ޞިއްޙީގޮތުން ބަލާއިރު ފައިދާއެއް ނުލިބޭތާ ލިބެނީ ގެއްލުން. އަނގައިގެ ކެންސަރުޖެހޭ. ދުފާފައި މަގުމައްޗަށް ކުޅުޖަހާ ނާތަހުޒީބު އަމަލެއް. ދިވެހިން ތަހުޒީބުވީ ކޮންގޮތަކުންތޯ؟


Newcastle athun Arsenal ah molheh - vNews.mv\nއާސެނަލާއި ނިއުކާސަލް ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nނިއުކާސަލް އަތުން އާސެނަލް އަށް މޮޅެއް\nއައްފާން މުހައްމަދު 02 May 2021, 20:25\nޕްރިމިއަރ ލީގުގައި އާދިއްތަ ދުވަހު ނިއުކާސަލް އަތުން އާސެނަލް މޮޅުވެއްޖެއެވެ. ރަށުން ބޭރުގައި ކުޅުނު މިމެޗުން އާސެނަލް މޮޅުވީ 0-2 ގެ ނަތީޖާއަކުންނެވެ.\nއާސެނަލްގެ ފަރާތުން މޮޅުކުޅުމެއް ފެނިގެންދިޔަ މިމެޗުގައި އެޓީމުން ވަނީ މެޗުގެ ވަރަށް ކުރީކޮޅު ލަނޑެއް ކާމިޔާބުކޮށް ލީޑުނަގާފައެވެ. މިލަނޑު ފުރަތަމަ ހާފުގެ5ވަނަ މިނެޓުގައި ކާމިޔާބުކޮށްދިނީ އެޓީމަށް ކުޅޭ މިސްރު މިޑްފީލްޑަރު މުހައްމަދު އެލްނެނީ އެވެ. މިއީ އިތުބާރު ފޯވާދް އޮބަމަޔަންގ ތަނަވަސްކޮށްދިން ފުރުސަތަކުން އެލްނެނީ ކާމިޔާބުކުރި ލަނޑެކެވެ.\nމިހާފުގައި އިތުރު ލަނޑެއް ކާމިޔާބުނުކުރެވުނު ނަމަވެސް އާސެނަލް އިން ވަނީ ލަނޑުޖަހާނެ ރަނގަޅު ފުރުސަތުތަކެއް ތަނަވަސްކޮށްފައެވެ. އެހެންނަމަވެސް އެޓީމުން ލީޑު ފުޅާކުރީ ދެވަނަ ހާފުގައެވެ.\nމާޓިނެލީގެ އެހީތެރިކަމާއިއެކު ދެވަނަ ހާފުގެ 21 ވަނަ މިނެޓުގައި މިލަނޑު އެޓީމަށް ކާމިޔާބުކޮށްދިނީ ފުރަތަމަ ލަނޑުޖެހުމަށް އެލްނެނީއަށް ފުރުސަތު ތަނަވަސްކޮށްދިން އޮބަމަޔަންގ އެވެ.\nމި މޮޅާއެކު އާސެނަލުން ވަނީ ޕޮއިންޓް ތާވަލުގެ9ވަނައަށް ކުރިއަށް ޖެހިލާފައެވެ. އެގޮތުން އެޓީމަށް 34 މެޗުން 55 ވަނީ ލިބިފައެވެ. އާސެނަލް އަތުން ބަލިވި ނިއުކާސަލް އޮތީ ތާވަލުގެ 17 ވަނައިގައި 34 މެޗުން 36 ޕޮއިންޓާއިއެކުގައެވެ. ތާވަލުގެ އެއްވަނައިގައި މެންޗަސްޓަރ ސިޓީ އޮތީ 34 މެޗުން 80 ޕޮއިންޓާއިއެކުގައެވެ.\nއާސެނަލް އަށް ކުރިއަށްދެން އޮތީ ޔޫރަޕާ ލީގުގެ ސެނޫ ފައިނަލުގައި ސްޕެއިންގެ ވިލަރެއާލް އާއި ދެކޮޅަށް ކުޅޭ ދެވަނަ ލެގުގެ މެޗެވެ. މި ދެޓީމު ކުޅުނު ފުރަތަމަ ލެގުން 1-2 ގެ ނަތީޖާއަކުން ކުރިހޯދީ ވިލަރެއާލް އެވެ.\nއާސެނަލް އިނގިރޭސި ޕްރިމިއާ ލީގު ކުޅިވަރު


Mi dhaa varun 2018 gai riaasee inathikhaabu onnaane tha? | Mihaaru\nއިދިކޮޅު ފަރާތްތަކުން މިހާރު ބާއްވަމުން އަންނަ ސިލްސިލާ ޖަލްސާތަކުގެ ތެރެއިން ޖަލްސާއެއް ކުރިއަށް ގެންދަނީ.---މިހާރު ފޮޓޯ: ނިޝާން އަލީ\n06 އެޕްރީލް 2017 - 08:48 44 comments\nވެރިކަމުގައި ހުންނެވި ރައީސް ޔާމީން ވެސް ތައްޔާރުވެވަޑައިގަންނަވަނީ އެ ކަމަށެވެ. އަދި އެ މަނިކުފާނު ވެރިކަމުން ދުރުކުރުމަށް ފައިވިއްދައިގެން ތިބި އިދިކޮޅު ފަރާތްތައް ވެސް ފޫގަޅައިގެން އެ އުޅެނީ 2018ގެ ރިއާސީ އިންތިޚާބުން ރައީސް ޔާމީން ފެއިލް ކޮށްލެއްވުމަށެވެ. ނުވަތަ، ބައެއް މީހުންގެ ނަޒަރުގައި، މަރުފަލި ޖަހަމުން އެދަނީ އެ އިންތިޚާބާ ހަމައަށް ދިއުމުގެ ކުރިން ވެސް ރައީސް ޔާމީން ވެރިކަމުން ދުރުކުރެވޭތޯ އެވެ.\nއެމަގަށް އިދިކޮޅު ފަރާތްތަކުން އަމާޒު ހިފާފައިވާ މައިގަނޑު ސަބަބަކީ، ރައީސް ޔާމީން ވެރިކަމުގައި ހުންނަވައިގެން މިނިވަން، އިންސާފުވެރި އިންތިޚާބެއް ބޭއްވިދާނެ ކަމާ މެދު އެމީހުންގެ ހިތުގައި އުފެދޭ ޝައްކުތަކެވެ.\n"ރައީސް ޔާމީން ވެރިކަމުގައި ހުރެގެން މި ގައުމުގައި އިންސާފުވެރި އިންތިޚާބެއް ނުބޭއްވޭނެ. އެހެންވީމާ، 2018 ގައި ވާދަކުރައްވަން އެއްވެސް ބޭފުޅަކު މަޑުކުރައްވައިގެން ހުންނަވާނެ ކަމެއް ނެތް. މިނިވަން އިންސާފުވެރި އިންތިޚާބެއް ބާއްވަން ބޭނުމިއްޔާ، އިންތިޚާބު އައުމުގެ ކުރިން ރައީސް ޔާމީން ވެރިކަމުން ދުރުކުރަން ޖެހޭނެ،" އިދިކޮޅު ސިޔާސީ ޕާޓީއެއްގެ އިސް ވެރިއަކު ވިދާޅުވި އެވެ.\n"އެހެން ނޫނީ އިންތިޚާބެއް ނުބޭއްވޭނެ. ރައީސް ޔާމީނަކީ އިންތިޚާބު ދެކެ މާ ބޮޑު ބިރެއް ގަންނަ ބޭފުޅެއް ނޫންތޯ. މަސީހުގެ ވޯޓުގެ ކަންތައް ދިޔަ ގޮތުން އެ ބިރު މިހާރު މާ ބޮޑުވާނެ."\nއިދިކޮޅު މީހުންގެ ނަޒަރުގައި، އަންނަ ރިއާސީ އިންތިޚާބުގެ ވާހަކަ ޕީޕީއެމްގެ އިސް ވެރިން ކިތަންމެ ވަރަކަށް ދެއްކިޔަސް އެ އިންތިޚާބެއް ނުބާއްވާނެ އެވެ. އެ މީހުން އެ ގޮތަށް ދެކެނީ، ރައީސް ޔާމީނަށް ވެރިކަން ހޯއްދަވައިދެއްވުމަށް މަސައްކަތް ކުރެއްވި ސިޔާސީ ހުރިހާ ލީޑަރުން މިހާރު އެމަނިކުފާނާ ދެކޮޅަށް ތިއްބެވުމުން، ރައީސް ޔާމީނަށް އާންމުންގެ ތާއީދެއް ނޯންނާނެ ކަމަށް ހިސާބުކުރައްވައިގެންނެވެ.\nނަމަވެސް ވެރިކަން ކުރާ ޕީޕީއެމްގެ އިސް ވެރިން ވިދާޅުވާ ގޮތުގައި އެ ބޭފުޅުންގެ ސިކުނޑީގައި އެކަހަލަ ވިސްނުމެއް ވެސް ނެތެވެ.\n"އަޅުގަނޑުމެންގެ ތެރޭގައި އެއްވެސް ހިސާބެއްގައި ތިޔަ ޒާތުގެ ވާހަކައެއް ދެއްކިހެނެއް ހިޔެއް ނުވޭ. އަޅުގަނޑުމެން ފުރިހަމަ އަށް ތައްޔާރުވަމުން މިދަނީ، ރައީސްގެ ތަރައްގީ ދެމެހެއްޓުމަށްޓަކައި އިތުރު ފަސް އަހަރު ބޭނުންވާ ކަން ޔަގީންކޮށްގެން ތިބެ. އަޅުގަނޑުމެން އިންތިޚާބަކަށް ނުދާ ނަމަ ކީއްކުރަންތޯ ޓިކެޓެއްގެ ވާހަކަ ދައްކަންވީ ވެސް. އެއީ އެންމެ ފުރަތަމަ ކަމަކީ،" މަޖިލީހުގެ މެޖޯރިޓީ ލީޑަރު، އަހްމަދު ނިހާން ވިދާޅުވި އެވެ.\n"އެއީ ވެލިޑް އެއް ރީޒަން އަޅުގަނޑުމެން ތިބީ ވަރަށް ބޮޑަށް ތައްޔާރުވެގެން ކަން 2018 އަށް. އަދި ރައީސް ވެސް އެ މަސައްކަތް ކުރައްވަނީ ހުރިހާ ކެންޑިޑޭޓުންނަށް ބައިވެރިވެވޭ ފަދަ ފުރިހަމަ އިންތިޚާބެއް ރާއްޖޭގައި ބާއްވައިގެން ކުރިއަށް ދިއުމަށް."\nސަރުކާރުގެ ކޯލިޝަންގައި ހިމެނޭ ބައެއް ބޭފުޅުން: ރިޔާސީ އިންތިޚާބަށް ވެދާނެ ގޮތަކާ މެދު އިދިކޮޅު ފަރާތްތަކުން އުފައްދާ ޝައްކުތަކުގައި ހަގީގަތެއް ނެތް ކަމަށް ނިހާން ވިދާޅުވި\nނިހާން ވިދާޅުވި ގޮތުގައި އެ ވާހަކަ ފެންމަތިވެގެން އުޅެނީ ލާމަރުކަޒީ އިންތިހާބު ފަސްވެގެން ދިއުމުން، އިދިކޮޅު ފަރާތްތަކުގެ މެދުގައި އުފެދުނު ހިތްހަމަނުޖެހުމުގެ ސަބަބުން ކަމަށް ވުމަކީ ގާތް ކަމެކެވެ.\n"އެކަމަކު އެއްވެސް ހަގީގަތެއް އޮތް ވާހަކައެއް ނޫން އެއީކީ،" އޭނާ ވިދާޅުވި އެވެ.\nލާމަރުކަޒީ އިންތިޚާބާ މެދު އަމަލު ކުރަމުން އަންނަ ގޮތުން، އެ ސުވާލު ނުއުފެދޭ ވަރެއް ވެސް ނޫނެވެ. ނަމަވެސް ސުވާލަކީ ލާމަރުކަޒީ އިންތިޚާބަށް ކުރިމަތި ކުރުވި ފަދަ ބަހަނާއެއް ކުރިމަތި ކުރުވައިގެން، ގާނޫނު އަސާސީގައި ބުނާ މުއްދަތުގައި ރިއާސީ އިންތިޚާބު ނުބާއްވައިފި ނަމަ ދެން ވާނީ ކިހިނެއް ހެއްޔެވެ؟\nއެ ކަމަށް ސަރުކާރުން ދައްކަން އޮންނާނެ ހުއްޖަތަކީ، 2013 ގެ ރިއާސީ އިންތިޚާބު ފަސްވުމުން މެދުވެރިވި ހާލަތާއި އެ ކަމަށް ކޯޓުން ދިން ފަރުވާ އެވެ. ނޮވެމްބަރު 9، 2013 ގައި ސުޕްރީމް ކޯޓުން އިއްވި ހުކުމުން، އޭރުގެ ރައީސް މުހައްމަދު ވަހީދުގެ ވެރިކަން ދަމަހައްޓައިދިނީ އެވެ.\nއެ ހުކުމުގައިވާ ގޮތުން ރިއާސީ ދައުރު، ނޮވެމްބަރު 11 ވަނަ ދުވަހުގެ މެންދަމު 12 ޖަހާއިރަށް ހަމަވާ އިރު ވެސް، ކުރިއަށް އޮތް ދައުރަށް އައު ރައީސަކު އިންތިޚާބު ކުރެވިފައި ނުވާތީ، ސުޕްރީމް ކޯޓުގެ ގައިޑްލައިނާ އެއްގޮތަށް ރިއާސީ އިންތިޚާބު ބާއްވައި، އަލަށް އިންތިޚާބު ކުރެވޭ ރައީސް މަގާމާ ހަވާލުވަންދެން، އޭރު އޮތް ގާނޫނީ ސަރުކާރާއި ރައީސުލްޖުމްހޫރިއްޔާ އެމަނިކުފާނުގެ މަގާމުގައި ދެމިހުންނަވާނެ އެވެ.\nއެ ގޮތަށް ސުޕްރީމް ކޯޓުން ކަނޑައެޅީ، އެ އަހަރުގެ ސެޕްޓެމްބަރު7ގައި ބޭއްވި ރިއާސީ އިންތިޚާބުގެ ފުރަތަމަ ބުރު ސުޕްރީމް ކޯޓުން ބާތިލުކުރުމުން، އިންތިޚާބު ބޭއްވުމަށް ސުޕްރީމް ކޯޓުން ކަނޑައެޅި ގައިޑްލައިނާ އެއްގޮތަށް، ނޮވެމްބަރު 11 އަށް ރިއާސީ ދައުރު ހަމަވާއިރު ވެސް ރިއާސީ އިންތިޚާބެއް ނުބޭއްވި އާ ރައީސަކު އިންތިޚާބު ނުކުރެވުމުންނެވެ. އޭރު ރާއްޖެ އަށް ދިމާވެފައިވަނީ ގާނޫނު އަސާސީގައި ވަކި ގޮތެއް ބަޔާން ކޮށްފައި ނެތް ނާދިރު އަދި ޒަރޫރީ ހާލަތެއް ކަމަށް ވާތީ، ސްޓޭޓް އޮފް ނެސެސިޓީ (ހާލަތުއް ޟަރޫރިއްޔާތު) އާއި ކޮންޓިނިއުޓީ އޮފް ލީގަލް ގަވަރްމެންޓް (ގާނޫނީ ވެރިކަން ދެމިއޮތުން)ގެ މަބްދައަށް ރިއާޔަތްކޮށް އެ ގޮތަށް ނިންމީ، އެ ނޫން ގޮތެއް ރާއްޖޭގެ ދުސްތޫރީ ނިޒާމުގައި ނެތުމުން ކަމަށް ވެސް އެ ހުކުމްގައިވެ އެވެ.\nއެ ހުކުމަށް ވާސިލުވުމުގައި ހުރި ގާނޫނީ ނުކުތާތަކުގެ ގޮތުގައި ބަޔާންކޮށްފައިވާ އެއް ކަމަކީ، ޒަރޫރީ ހާލަތެއްގެ ސަބަބުން، މުއްދަތެއް އިތުރުވުމަކީ ދައުލަތުގައި ގާއިމުވެ އޮތް ގާނޫނީ ސަރުކާރު ދެމިއޮތުން ނިމުމަކަށް އަންނަން ޖެހޭ ސަބަބެއް ނޫން ކަމަށެވެ.\nޖުމްހޫރީ ޕާޓީ އޮފީހުގައި ބޭއްވި ޕްރެސް ކޮންފަރެންސްގައި މިހާރުގެ އިދިކޮޅު ބައެއް ބޭފުޅުން: އިންތިޚާބުތަކާ މެދު ސަަރުކާރުން ޖެހިލުންވާ ކަމަށް ވިދާޅުވޭ --ފޮޓޯ: ނިޝާން އަލީ\nއެހެންކަމުން 2018 ގައި އޮންނަން ޖެހޭ ރިއާސީ އިންތިޚާބާ ހަމައަށް ދާއިރު، ގާނޫނުއަސާސީ އާއި ގާނޫނުތަކުގައި ބުނާ މުއްދަތުގައި އެ އިންތިޚާބު ނުބޭއްވޭ ފަދަ ހާލަތެއް މެދުވެރިވެއްޖެ ނަމަ، އިސްވެ މި ދެންނެވި ސުޕްރީމް ކޯޓުގެ ހުކުމަށް ސަރުކާރުން ރުޖޫއަވާންވީ އެވެ.\nއެ ހުކުމަށް ރުޖޫއަވާ ނަމަ، ފާހަގަކުރެވޭ ފުރަތަމަ ކަމަކީ، ގާނޫނުއަސާސީގައި ބުނާ މުއްދަތަށް އިންތިޚާބު ނުބޭއްވުނަސް، އެއިރަކު ވެރިކަމުގައި ހުންނެވި ބޭފުޅެއްގެ ގާނޫނީ ހައިސިއްޔަތާއި ސަރުކާރުގެ ގާނޫނީ ހައިސިއްޔަތަށް އެއްވެސް ބަދަލެއް ނާންނާނެ ކަމެވެ. ދެ ވަނަ ކަމަކީ، ރިއާސީ ދައުރުގެ މުއްދަތު ގާނޫނުތަކުގައި ކަނޑައެޅި ބަޔާންވެފައި ވިޔަސް، ގާނޫނުއަސާސީގައި ބުނާ މުއްދަތުގައި އިންތިޚާބު ނުބޭއްވިގެން ކުރިމަތިވާ ޒަރޫރީ ހާލަތާއި، ގާނޫނީ ވެރިކަން ދެމިއޮތުމުގެ މަބްދައު ދެމިގެންދާނެ ވަކި މުއްދަތެއް ބަޔާންކޮށްފައި ނެތުމެވެ. ނުވަތަ އިންތިޚާބުގެ މުއްދަތު ފަހަނައަޅައި ދިއުމުން ދެން އިންތިޚާބު ބޭއްވުމަށް ވަކި މުއްދަތެއް އެ ހުކުމްގައި ދީފައި ނުވުމެވެ. އެންމެ ކުޑަމިނުން ވީ އެންމެ އަވަހަކަށް އިންތިޚާބު ބާއްވަން ވެސް އެ ހުކުމްގައި ބުނެފައި ނުވުމެވެ.\nއަންނަ އަހަރުގެ ރިއާސީ އިންތިޚާބު ވެސް އަދި އެނޫން އިންތިޚާބެއް ވެސް ފަސްކުރަން ޖެހިއްޖެ ނަމަ، މި ދެންނެވި ހުކުމް ހުއްޖަތެއްގެ ގޮތުގައި ބަލާނެ ކަމުގެ ފުރަތަމަ ހެއްކަކީ މި އަހަރުގެ ޖެނުއަރީ 17 ގައި ބާއްވަން ޖެހޭ ލާމަރުކަޒީ އިންތިޚާބު ފަސްކުރުމަށް ސިވިލް ކޯޓުން ކުރި ހުކުމެވެ.\nވެރިކަންކުރާ ޕީޕީއެމްގެ، ރައީސް ޔާމީނަށް ނިސްބަވްތާ ފެކްޝަނުން އޭރު ސިވިލް ކޯޓަށް ހުށަހެޅި މައްސަލައިގައި އެ ކޯޓުން ނިންމީ އިތުރު ދެ މަހަށް އިންތިޚާބު ފަސް ކުރުމަށެވެ. އެ ގޮތަށް އިންތިޚާބު ފަސްކުރުމުގެ ނަތީޖާއަކަށް ވީ، އޭރު އިންތިޚާބު ކޮށްފައި ތިބި ކައުންސިލަރުންގެ މުއްދަތު ފެބްރުއަރީ މަހުގެ ތެރޭގައި ހަމަވާއިރު ވެސް، އައު ކައުންސިލަރުން އިންތިޚާބު ނުކުރެވުމެވެ.\nއެކަމަށް ދިން ފަރުވާއެއްގެ ގޮތުގައި ސިވިލް ކޯޓުގެ އެ ހުކުމްގައި ބުނެފައިވަނީ، މިހާރު ތިބި ކައުންސިލަރުންގެ ދައުރު މި އަހަރުގެ ފެބްރުއަރީ މަހު ހަމަވިޔަސް، އާ ކައުންސިލަރުން އިންތިޚާބު ކުރެވެން ދެން އެ ކައުންސިލަރުން މަގާމުގައި ދެމި ތިބޭނެ ކަމަށެވެ. އެ ގޮތަށް ނިންމުމުގައި ސިވިލް ކޯޓުން ރިއާޔަތް ކޮށްފައިވަނީ، 2013 ގެ ރިއާސީ އިންތިޚާބުގެ ފުރަތަމަ ބުރުގެ ވޯޓުލުން ބާތިލުކޮށް ރިއާސީ އިންތިޚާބުގެ ވޯޓުލުން ބާއްވަންވީ ގޮތުގެ ގައިޑްލައިނެއް ކަނޑައަޅައި ސުޕްރީމް ކޯޓުން އިއްވި ހުކުމަށާއި، ރިއާސީ ދައުރު ހަމަވާއިރު އިންތިހާބު ނުބޭއްވުނަސް، ރައީސުލްޖުމްހޫރިއްޔާ މަގާމުގައި ދެމިހުންނަވާނެ ކަމަށް ކަނޑައަޅައި ސުޕްރީމް ކޯޓުން ކުރި ހުކުމަށެވެ.\nނަމަވެސް 2013ގެ ރިއާސީ އިންތިޚާބުގައި ކުރިމަތިވި ޒަރޫރީ ހާލަތާއި، މިފަހަރުގެ ލާމަރުކަޒީ އިންތިޚާބުގައި ކުރިމަތި ކުރުވި ބަހަނާގެ ގާނޫނީ ބުރަދަން ހަމަ އެއްވަރުތޯ ސުވާލު އުފެދެ އެވެ.\nޖުމްހޫރީ ޕާޓީން އެޕާޓީގެ މައި އޮފީހުގައި މިދިޔަ މަހު ބޭއްވި ޖަލްސާއެއް ނިންމާލުމަށް ފަހު، އެ ޕާޓީގެ ލީޑަރު ގާސިމް އިބްރާހިމާއި ދިއްގަރު ދާއިރާގެ މެމްބަރު ފާރިސް މައުމޫން ވާހަކަ ދައްކަވަނީ.---ފޮޓޯ: ހުސެއިން ވަހީދު/މިހާރު\nއަންނަ އަހަރުގެ ރިއާސީ އިންތިޚާބު ނުބާއްވާނެ ކަމަށް އިދިކޮޅު ފަރާތްތަކުން ދައްކާ އަނެއް ހުއްޖަތަކީ ގާނޫނުއަސާސީ އަށް ގެންނަ އިސްލާހަކުން، ރިއާސީ ދައުރުގެ މުއްދަތު އިތުރުކުރުމެވެ. ނަމަވެސް އެއީ މިހާރު މަޖިލީހުގެ ތެރެއިން ސަރުކާރަށް އޮތް ފުރުސަތެއް ކަމަކަށް ނުބެލެވެ އެވެ. އެއީ، މަޖިލީހުގައި ކުރިން ސަރުކާރުގެ ތާއީދު އޮތް ވަރަށް މިހާރު ނެތީމަ އެވެ.\nމަޖިލީހުގެ މެޖޯރިޓީ ލީޑަރު ނިހާން ވިދާޅުވި ގޮތުގައި ގާނޫނުއަސާސީ އަށް އިސްލާހު ގެނެސްގެން ރިއާސީ ދައުރުގެ މުއްދަތު އިތުރުކުރުމަކީ ޕީޕީއެމްގެ ތެރޭގައި އެއްވެސް ވަރަކަށް ވާހަކަ ދެކެވޭ ކަމެއް ވެސް ނޫނެވެ.\n"އެއީ ވެދާނެ ސަމާސާއަކަށް އެކި ތަންތާނގައި ބައެއް މެންބަރުން ފާޅުކޮށްފައި އޮންނަ ޚިޔާލެއްގެ ބަޔަކަށް. އަޅުގަނޑެއް އަޑެއް ނާހަން އަޅުގަނޑުމެންގެ ތެރެއިން އެއްވެސް މީހަކު، ރިއާސީ ދައުރު ދަންމާލުމުގެ ވާހަކައެއް. އެއީ އަނެއްކާ މަޖިލީހުގެ މެންބަރުންނަށް ކުރެވޭ ވަރުގެ ކަމެއް ނޫނޭ. އެއީ ރައްޔިތުންގެ ފެންނަ ނުފެންނަ ޚިޔާލަކަށް ދާން ޖެހޭ ވަރުގެ ކަންތައް. އެހެނެއް ނުވެސް ކުރައްވާނެ،" ނިހާން ވިދާޅުވި އެވެ.\nއިދިކޮޅު ފަރާތްތަކުގެ ތުހުމަތުތައް އެ ގޮތަށް ހުއްޓަސް އެއީ މުޅިން ތެދު ވާހަކައަކަށް ނުވެ ވެސް ދާނެ އެވެ. އަދި ވެރިކަން ކުރާ ފަރާތްތަކުން އެ ކަމަށް އިންކާރު ކުރުމަކީ، އެ ބޭފުޅުންގެ މެދުގައި އެފަދަ ވިސްނުމެއް ނެތުމުގެ ހުއްޖަތެއް ވެސް ނޫނެވެ.\nފާޅުކަން ބޮޑު ގޮތެއްގައި އެނގޭ ކަމަކީ، އިންތިޚާބުތަކާއި ވޯޓުލުމާ މެދު، ވެރިކަންކުރާ ފަރާތްތަކުގެ ހިތުގައި "ކޮންމެވެސް އުދާސްގަނޑެއް" އުޅޭ ކަމެވެ. މަޖިލީހުގެ ރައީސްގެ އިތުބާރު ނެތް ކަމުގެ މައްސަލައިގައި ވޯޓުލާން އެ އުޅުނު ގޮތަކީ އޭގެ އެއް ހެއްކެވެ. އިބިލީހު ކައިވެންޏަށް ވުރެ ވެސް ލާމަރުކަޒީ އިންތިޚާބު ދިގުދަންމަމުން ދިއުމަކީ އޭގެ ދިރިހުރި އަނެއް މިސާލެވެ.\nއިތުރު ލިޔުންތައް ސިވިލް ކޯޓް ލޯކަލް އިންތިހާބު ސުޕްރީމް ކޯޓް އަބްދުﷲ ޔާމިން ކުރީގެ މެމްބަރު އަހުމަދު ނިހާން ރިޔާސީ އިންތިޚާބު ރައީސް މުހައްމަދު ވަހީދު އިދިކޮޅު ފަރާތްތައް\nއީސީން ނާޖައިޒު ފައިދާތަކެއް ނެގި: މުނައްވަރު


Heyriya: 60 Aharu Kurin Juzaam Bali Jehigen Ekaheri Kolli Dhivehi Anheneh Ge Vaahaka! - Vaguthu\n60 އަހަރު ކުރިން ޖުޒާމް ބަލި ޖެހިގެން އެކަހެރިކޮށްލި ދިވެހި އަންހެނެއްގެ ވާހަކަ!\n2 ހަފްތާ ކުރިން ( ފެބުރުއަރީ 6, 2021 )\nޖުޒާމް ބަލި އާއި ގުޅޭގޮތުން ވަގުތު އަށް މައުލޫމާތު ދެއްވަނީ؛- ވަގުތު އިމޭޖަސް- މުހައްމަދު އަފްޒަލް\n(ފުވައްމުލައް ސިޓީ) ޒަމާނީ ބޭސްވެރިކަން ރާއްޖެއަށް އާންމުވުމުގެ ކުރިން ރާއްޖޭގެ ސިއްހީ ހާލަތު އޮތީ ވަރަށް ނާޒުކު ފައްތަރެއްގައެވެ. ބައްޔެއް ޖެހި ފަރުވާ ނުލިބޭނެ ކަން ޔަގީން ވުމުން އެމީހަކު ހުންނަނީ އެކަހެރިކޮށްފައެވެ. އަދި އެ ބައްޔަކީ ގައިން ގަޔަށް އަރާ ބައްޔެއް ނަމަ މީހުންގެ ތެރޭގައި ބިރުވެރިކަން އޮންނަނީ އިންތިހާއަށް އުފެދިފައެވެ. މީގެ 60 ވަރަކަށް އަހަރު ކުރީން ޏ. އަތޮޅު ފުވައްމުލަކުގައި ވަނީ ޖުޒާމް ބަލި ޖެހިގެން އަންހެނަކު ރަށުން އެކަހެރި ސަރަހައްދަކަށް ބަދަލުކޮށްފައެވެ. އެއީ އެމީހާ އަށް ކުރެވުނު ހިތްދަތި ތަޖުރިބާއެކެވެ.\nޖުޒާމް ބަލި ޖެހިގެން އެކަހެރި ކޮށްފައި ވަނީ ހައްވާ ދީދީ ނަމަކަށް ކިޔާ އަންހެނެކެވެ. ޖުޒާމް ބައްޔަކީ އާންމު ބައްޔަކަށް ނުވި ކަމުގައި ވިޔަސް މީހުންނަށް އެ ބައްޔަކީ ކޮން ކަހަލަ ބައްޔެކަން އަދި ބަލީގެ އަލާމާތްތައް އެނގެއެވެ.\nހައްވާ ދީދީ އަށް ޖުޒާމް ބަލި ޖެހުނު ކަން އެނގި އޭނާ އެކަހެރި ސަރަހައްދަކަށް ބަދަލުކުރުމުގެ ކުރިން އޭނާ އަކީ ކޮންކަހަލަ މީހެއްކަން ކިޔައި ދީފައި ވަނީ ހައްވާ ދީދީގެ އެންމެ ގާތް އެކުވެރިޔާ ސަންފާ ދިޔެ، 74، އެވެ.\nސަންފާ ބުނާ ގޮތުގައި ހައްވާ ދީދީއަކީ ގއ. ދެއްވަދޫން ފުވައްމުލަކުގެ ގެއަކަށް މަސައްކަތު ގެނައި މީހެކެވެ. ފެށުނީއްސުރެ ހައްވާ ދީދީއާ ގާތް ގުޅުމެއް އޮންނަ ކަމަށް އޭނާ ބުންޏެވެ. އޭނާ ބުނާ ގޮތުގައި ހައްވާ ދީދީ ފުވައްމަލައް ގެންދެވުނީ އޭނާގެ އުމުރުން ގާތްގަނޑަކަށް 16 ވަރަކަށް އަހަރުގައެވެ.\n"ހައްވާ ދީދީ ޖުޒާމް ބަލި ޖެހިފައި ހުރިކަން އެނގުނީ ހައްވާ ދީދީގެ ފިރިމީހާ (މޫސާ ބެއާ) އާއި އެއްބަނޑު އެންމެ ހަގު ފިރިހެން މީހާ ނިޔާވިތާ ދެ ވަނައަށް ވީ ދުވަހު. އަހަރެން ދިޔައީ އެގެއަށް. ދިޔައިރު ހައްވާ ދީދީ ހުރީ ކާށި ހުނި ގާނަން. އެއް އުނދުނަށް ދޯރާ އެއްޗެއް އަދި އަނެއް އުނދުނަށް އަލަ އެއްޗެއް އަރުވައިގެން ހުރީ. އުނދުން މަތީގައި ކައްކަން އުދާފައި ހުރި އަލަ ތެލި ހުސް އަތުން ނަގާތަން ފެނުނު." ސަންފާ ކިޔައިދިނެވެ.\nހައްވާ ދީދީ ޖުޒާމްބަލި ޖެހިފައި ހުރިކަން ފުރަތަމަ އެނގުނީ ހައްވާ ދީދީގެ އެންމެ ގާތް އެކުވެރިޔާ ސަންފާ ދިޔެއަށެވެ. ސަންފާ ބުނީ ޖުޒާމްބަލި ޖެހިފައި ތިބޭ މީހުންނަށް ހޫނު އެއްޗެހީގައި ހިފާއިރު ހޫނުކަން އިހުސާސް ނުވާ ކަމަށް ބުނާ އަޑު އަހާ ކަމަށެވެ. ހައްވާ ދީދީ ހޫނު އަލަ ތެލީގައި ހުސް އަތުން ހިފުމުން ހައްވާ ދީދީ އަށް ޖުޒާމް ބަލި ޖެހިފައިވާކަން އެނގުނު ކަމަށް ސަންފާ ބުންޏެވެ.\n"ހައްވާ ދީދީ އަތް ދަށަށް އެއްވެސް އެއްޗެއް ނުލައި ކަރުދާސްކޮޅެއް ވެސް ނުލައި ހޫނު އެއްޗެއްގައި އަތުން ހިފިތަން ފެނުނު. އެފަދަ ކަމެއް ފެނުމުން ވަރަށް ބިރުގަތް. އަހަރެން ހިތުން ހިތުން ކަށަވަރުކޮށްފިން އަހަރެންވެސް ޖުޒާމްބަލި ޖެހިފައި ހުރިކަން. ދެން އަވަސް އަވަހަށް އަހަރެން އެގެއިން ނިކުމެގެން ގޮއްސިން." ސަންފާ ބުންޏެވެ.\nހައްވާ ދީދީ ގެއިން ނިކުމެގެން ސަންފާ ދީދީ މަގުމަތިން ދިޔަ އިރު އައްޗަންގޭ ފުރައި މީހުން ތިބިކަމަށް އޭނާ ބުންޏެވެ. އަދި އެގެއާ ކައިރިކޮށް ސަންފާ އަށް ޖުޒާމްބަލި ޖެހިއްޖެ އޭ ކީ ކަމަށް އޭނާ ބުންޏެވެ. އެހެން ބުނުމުން އެތާ ތިބި އެންމެން ހޭންފެށިކަމަށް އޭނާ ބުންޏެވެ. އަދި އެތަނުން މީހަކު އެއީ ކީއްވެގެން ބުނި އެއްޗެތޯ އެހުމުން ސަންފާ އަށް ފެނުނު މަންޒަރު ކިޔައި ދިނެވެ. އަދި އެތާ ތިބި ބައެއް މީހުން ހައްވާ ދީދީ އެންމެ ފަހުން ފެނުނު އިރު ހިނގާފައި ދިޔަ ގޮތުގެ ވާހަކަވެސް ކިޔައިދޭން ފެށިކަމަށް އޭނާ ބުންޏެވެ.\nއަތޮޅުގެއަށް މި ހަބަރުތައް ލިބުމާއި އެކު އަތޮޅުގޭގެ މީހުން އައިސް ވަގުތުން ހައްވާދީދީ ގެއިން އެއްވެސް އެއްޗެއް ބޭރުނުކޮށް އަންދާލި ކަމަށް ސަންފާ ބުންޏެވެ. އަދި ހައްވާ ދީދީ ރަށުގެ އެކަހެރި ސަރަހައްދަށް(މިހާރު ފުއައްމުލަކުގައި އެއާޕޯޓު އޮތް ސަރަހައްދުގެ ފަހަތުގައި އޮންނަ ކަޅު އަކިރި ގަނޑަށް) ގެންދެވުނު ކަމަށް ރަށުގެ ދުވަސްވީ މީހުން އަދި ސަންފާ ވެސް ބުންޏެވެ.\nހައްވާ ދީދީ ކަޅު އަކިރި ގަނޑުގައި ގެއެއް އަޅާފައި އެކަހެރިކޮށްފައި ބަހައްޓާފައިވާ އިރު އެއްވެސް މީހަކު ހައްވާ ދީދީ އުޅޭ ސަރަހައްދަށް ދިއުން އޮތީ މަނާކޮށްފައެވެ. އަދި އެ ސަރަހައްދަ ދާ މީހުންނާ މެދު ފިޔަވަޅު ވެސް އަޅާ ކަމަށް ފުވައްމުލަކުގެ ދުވަސްވީ ފަރާތްތަކުން ބުނެއެވެ.\nހައްވާ ދީދީ އަށް ކެއުން ދިނުމަށް އަތޮޅުގެއިން ހަމަޖައްސާފައި ތިބި ބަޔަކު ދާއިރު ހައްވާ ދީދީގެ ފިރިމީހާ މޫސައިދީ ވެސް ވަގަށް ހައްވާ ދީދީ ދެކިލުމަށް ދާކަމަށްވެއެވެ. ސަންފާ ބުނީ ހައްވާ ދީދީގެ ފިރިމީހާ މޫސައިދީ ހައްވާ ދީދީ އަށް ކާއެއްޗެހި ހިފައިގެން ދިޔަ ކަމަށެވެ. އޭނާ ދަނީ ރައްކާތެރިވުމަށް އަންގި އަދި ބޫޓަށްވެސް އަރައިގެން ކަމަށް އޭނާ ބުންޏެވެ.\n"އަހަރެން ދުވަހަކު ނުދަން ހައްވާ ދީދީ ކައިރިޔަށް. މޫސައިބޭ ވަގަށް ދޭ. މުހައްމާދީ ގޮވައިގެންވެސް އެއް ދުވަހު ވަގަށް ދިޔަ ކަމަށް ވޭ." ސަންފާ ކިޔައިދިނެވެ.\nއެޒަމާނުގައި ހުވަދު އަތޮޅުގައިވެސް އެފަދަ ބަލިތައް ވަރަށް ގިނަކަމާއި ހުވަދު އަަތޮޅުން އެފަދަ ބަލިތައް ޖެހޭ މީހުން އެކަހެރި ކުރަނީ ފުނަދޫ އަށް ކަމަށް ސަންފާ ބުންޏެވެ.\nސަންފާ ބުނީ ފުނަދޫ އަށް މީހުން އެކަހެރިކޮށްފައި ބެހެއްޓުމަށް ފޮނުވާތީ އެއީ ފުނަދޫ ބައްޔޭވެސް ކުރީގައި ކިޔައި އުޅުނު ކަމަށެވެ. ފުވައްމުލަކުގައި އިހުގައި މީހުން ޖުޒާމް ބަލި ޖެހޭތޯ ސުވާލު ކުރުމުން ސަންފާ ބުނީ ޖުޒާމް ބަލި ޖެހިގެން މީހަކު ޓެސްޓު ކުރި ކަމަށެވެ. ނަމަވެސް ޓެސްޓު ކުރުމުން އެއީ ޖުޒާމް ބަލި ނޫންކަން އެނގުނު ކަމަށް އޭނާ ބުންޏެވެ.\n"ޖުޒާމްބަލި ޖެހިގެން ޓެސްޓު ކުރީ ބަލި ޖެހިފައި ހުރި ތަން ކަހާލަނީ. އިހުސާސްވާ ނަމަ އެއީ ޖުޒާމް ބައްޔެއް ނޫން. ހޫނުކޮށްފައި އޮންނަ ނަރުކޮޅެއް ވެސް ޖައްސާ. ޖުޒާމް ބަލި ޖެހިފައި ތިބޭ މީހުންނަށް އިހުސާސެއް ނުވާނެ." ސަންފާ ބުންޏެވެ.\nހައްވާ ދީދީއަކީ ވަރަށް މީހުންނާ ގުޅޭ އަދި ރަނގަޅު އަދި އެކުވެރި މިޒާޖެއްގެ މީހެއް ކަމަށް ހައްވާ ދީދީގެ އެންމެ ގާތް އެކުވެރިޔާ ސަންފާ ބުންޏެވެ.\nގަވައިދާ ހިލާފުވެގެން ފުވައްމުލަކުގެ ރެސްޓޯރަންޓުތަކެއް ޖޫރިމަނާކޮށްފި\nފުވައްމުލަކުގެ ނަރުދަމާ ނިޒާމުގެ މައްސަލަތައް ހައްލުކުރުމަށް ފެނަކައަށް\nފެބުރުއަރީ 6, 2021 10:13\nމިދިޔަ ހަފްތާގައި ފެނުނު ނޫހެއްގައި އޮތީ ތަންބައްތާ ބުނި ވާހަކަ ކަޅޮއަކިރި ގަނޑަށް ހައްވާދީ ކާރިޔަށް ސިއްރު ސިއްރުން ދަމޭ، މީގަ މިއޮތީ ނުދަމޭ\nފެބުރުއަރީ 8, 2021 00:26\nބެސްޓް ފްރެންޑް ވީމަތަ އެކަނިކޮށްލާފަ ފިލަން ދުވީ\nފެބުރުއަރީ 6, 2021 11:23\nއެންމެ ގާތް އެކުވެރިޔާއޭ ބުނާއިރު ދުސްމަނަކުވެސް ކަންތައް ނުކުރާހާ ނުބައިކޮން ސަންޕައިދީ ކަތައްކުރީ!\nފެބުރުއަރީ 6, 2021 12:15\n1980 ގެ އަހަރުތަކުގައި އެންމެ ފުރަތަމަ އޭޑުސް ބަލި ރާއްޖެއިން ފެނުނީ ހަމަ މިގޮތަށް ބަލިމީހުން އެކަހެރި ކުރިކުރީނުންގޮސް ބަޔެއްމީހުން މަރުވީ އަދި ޑޮކްޓަރުން ދިން ނުބައި މައުލޫމާތުގެ ސަބަބުން ވެސް މީހުން ނަފުސާނީ ގޮތުންވެސް ބަލިވެ ބޮޑު ބިރުވެރިކަމެއްގައި ތިބެންވެސް ޖެހުނު، އޭރު ބުނަމުން ދިޔައީ ޢޭޑުސް ޖެހިފަހުރިމީހަކު ލޮލަށް ފެނި އޭނަ ހިގާމަގަކުން ގޮސްފިއްޔާވެސް އޭޑުސް ޖެހިދާނެކަމަށް، މިއަދު ކޮވިޑާއި ގުޅިގެންވެސް ދެމުން ދަނީ ހަމައެކަހަލަ މައުލޫމާތު !\nފެބުރުއަރީ 6, 2021 21:28\nއެތަނުގަ އުޅުނުގޮތެއް އެނގޭކަށް ނެތް\nފެބުރުއަރީ 7, 2021 08:11\nގާތް އެކުވެރި އެކޭ ކިޔާ ޖާހިލެއްނު.. އެންމެ ކުޑަމިނުން ހާލު ބަލާނުލާ.. މޮޅު ވާހަކަ އަކަށް ހަދައިގެން އެވާހަކަ ދައްކަނީ..\nފެބުރުއަރީ 7, 2021 09:54\nއެދުވަސްވަރަށް ބަލަ އި، މިދަ އްތަ ޖާހިލުކަމަށް މިޒަމާނުގަ އި ތިޔަބުނި (ކޮމެންޓް ކުރި ) މީހުންގެ ޖާހިލުކަން މާ ބޮޑުކަމަށް ނިންމަ އިފިން. މި ނިންމުން ބަދަލެ އް ނުކުރާނަން. ޝުކުރި އްޔާ!\nފެބުރުއަރީ 8, 2021 23:19\nކޮބާ މަ ފޮނުވި ކޮމެންޓް...\nފެބުރުއަރީ 19, 2021 14:06


SunOnline: COLUMN: Heyo visnun libunu nama...\nމުޙައްމަދު ޤާސިމް 10 May 2022, 09:33\nމާލެ/ހުޅުމާލެ ހައިވޭއިން ބަޔަކު މާލެ އަންނަނީ -- ސަން ފައިލް ފޮޓޯ/ ފަޔާޒު މޫސާ\nމީގެ ދެ ދުވަހެއް ކުރީން ފެނުނު މަންޒަރެކެވެ. ވަގުތަކީ އެ ދުވަހުގެ ހަވީރުގެ ވަގުތެވެ. އަޅުގަނޑު ދަތުރުކުރަމުން ދިޔައީ މާލެއިން ހުޅުމާލެއަށް ދިޔުމަށެވެ. ސިނަމާލެ ބުރިޖް ހުރަސްކޮށް، ހުޅުމާލެއަށް މިސްރާބުޖަހައި ދުއްވާލައިފީމެވެ. ދުވަހަކީ ވައިގަދަ ދުވަހެއްކަމުން ބުރިޖާއި ހައިވޭގައި ދުއްވާއިރު، ވަރަށް ބޮޑަށް އެކަން އިހުސާސްކުރެވެއެވެ.\nކުޑަ ތަންކޮޅަކަށް އަޅުގަނޑަށް ދެވުނުތަނާ، ފަހަތުން އައި ސައިކަލެއް، ވަރަށް ބާރު ދުވެއްޔެއްގައި ކުރިއަށް އަރައިގެން ހިނގައްޖެއެވެ. އެ ސައިކަލް ދުއްވާން އިނީ ޒުވާން ފިރިހެން ކުއްޖެކެވެ. ފަހަތުގައި ޒުވާން ފުރައިގެ އަންހެން ކުއްޖަކު ވެސް އިނެވެ. ވަގުތު ކުޑަތަން ވެފައި ތިބި ދެ ކުދިން ކަމުން، އެ ކުދިން ހުޅުމާލެއަށް މިސްރާބު ޖަހައި، އެ ދިޔަ ބާރުމިނުގައި ހިނގައްޖެއެވެ.\nސާޅިސް ފަހެއްގެ ދުވެލީގައި އަޅުގަނޑު ކުރިއަށް ދިޔައީމެވެ. ތަންކޮޅަކަށް ދިޔަތަނާ، ކުރިމަތީގައި ހުރި ސައިކަލްތަކުގެ ދުވެލި ކުއްލިއަކަށް މަޑުކުރާން ފަށައިފިއެވެ. އަޅުގަނޑު ވެސް، އަވަސް އަވަހަށް ބުރަތްކަށް ހިފައިލައި، ދުވެލި ވިއްސަށް ވައްޓައިލީމެވެ. އޭރު ކުރިމަތީން، ތިރީހަކަށް ފޫޓު ދުރުން ޒުވާން ސޮރަކު، ދުއްވާ އެއްޗެހިތަކުގެ ތެރެއިން، ހަރު ހިނގުމެއްގައި ހިނގާފައި އަންނަތަން ފެނެއެވެ. ބޮލުގައި އަޅާފައި އޮތް ހެލްމެޓް ބުނެދެނީ، ސައިކަލަކުން ފައިބައިގެން އަންނަ މީހެއްކަމަށެވެ. އެ ވަގުތު ތަންކޮޅެއް ދުރުގައި އޭނާ ދުއްވި ސައިކަލް ހަރުޖައްސާފައި ހުއްޓާ ފެނުނެވެ. އެ ސައިކަލްގެ މަތީގައި އަންހެން ކުއްޖަކު އިނެވެ. އޭނާގެ ބޮލަކު ހެލްމެޓެއް ނެތެވެ.\nއަވަސް އަވަހަށް މަގަށް ބަލައިލީމެވެ. ހަތަރު ފުރޮޅަށް ޚާއްޞަ ބައިގައި ހެލްމެޓެއް ވެއްޓިފައި އޮތެވެ. އޭގެ ފަހަތުގައި ކާރެއް ކުރިއަށް ނުދެވިފައި އޮތެވެ. ހިނގާފައި އައި ސޮރު ހެލްމެޓާ ދިމާއަށް ވަރަށް ބާރަށް ދިޔައެވެ. ފެނުނު މަންޒަރުތައް ވަގުތުން ގުޅުވައިލެވިއްޖެއެވެ. އެއާއެކު މަންޒަރު ވަރަށް ސާފުކޮށް ފެނުނެވެ. އެއީ އެއްކަލަ ސައިކަލެވެ. ވައިރޯޅިއާ ވާދަކޮށްފައި ދިޔަ ދެ ކުދީންނެވެ. ވަކި ހިސާބަކުން އަންހެން ކުއްޖާގެ ބޮލުގައި އޮތް ހެލްމްޓަށް އޮބިނޯވެގެން އޭނާ ދޫކޮށްލީއެވެ. އޭތި އޮތީ، އެވެރިން ދުއްވި ސައިކަލާ ފަންސާހަކަށް ފޫޓު ދުރުގައެވެ.\nފެނުނު މަންޒަރާ މެދު ޚިޔާލުކޮށްލެވުނެވެ. އެ މަންޖެ އަޅައިގެން އިން ހެލްމެޓް އެހައި ފަސޭހައިން ވިއްސައިގެން އެ ދިޔައީ ކީއްވެގެން ބާވައެވެ؟ ޖަވާބަކާ މެދު ވިސްނައިލުމުން، އެތައް ސުވާލެއް އުފެދުނެވެ. މި ފަދަ ކަމެއް ހިނގައިފާނެ ތަފާތު ސަބަބުތައް ހިތަށް ވެރިވިއެވެ. ހެލްމެޓާއި ހެލްމެޓް އެޅުމާއި ސައިކަލް ދުއްވުމާއި މި ފަދަ ހުރިހައި ކަމަކާ މިކަން ގުޅެއެވެ.\nކޮންމެ ސަބަބަކާ ލައިގެން ކަމަށް ވިޔަސް، ހެލްމެޓް އެ އޮތީ ވިއްސައިގެން ގޮސްފައެވެ. މިއީ މަދުން ނަމަވެސް ބުރިޖާއި ހައިވޭގައި ހިނގާ ކަމެކެވެ. ކޮންމެ ދުވަހަކު ނުހިނގިޔަސް ދޭތެރެއަކުން ކޮންމެވެސް މީހަކަށް ދިމާވާ ކަމެކެވެ. މި ކަމަކީ ކުޑަކުޑަ ކަމެކޭ ހީވިޔަސް، ހަގީގަތުގައި މިއީ ބޮޑު ކަމެކެވެ. ނުރައްކާތެރި ވެސް ކަމެކެވެ. ހީނުކުރާ ފަދަ ހިތާމަވެރި ހާދިސާއެއް ކުރިމަތިވެދާނެ ފަދަ ކަމެކެވެ. ވިއްސައިގެންދާ ހެލްމެޓް ގޮސް، ފަހަތުން ދުއްވާފައި އަންނަ އެތައް ބަޔަކު ޝިކާރަކޮށްލާ ފަދަ ބިރުހުރި ކަމެކެވެ. އެހެންކަމުން ދުއްވާ ފަރާތްތަކުން، މި ކަމާ މެދު ވަރަށް ބޮޑަށް ސަމާލުވާން ޖެހޭނެއެވެ.\nމި ކަހަލަ ޚިޔާލުތަކުން ސިކުނޑި ތޮއްޖެހި، ހިތަށް ވެރިވި އެއްޗެހިތަކެއްގެ ސަބަބުން، އަޅައިގެން އިން ހެލްމެޓުގެ ފޭސްޝީލްޑް ރަނގަޅަށް ލައްޕާލެވިފައިވޭތޯ ބަލައިލެވުނެވެ. ދަތްދޮޅި މަޅި (ޗިން ސްޓްރެޕް) އެއްވެސް ކޮޅަކުން ދޫވެފައި، ނޫނީ ހަލާކުވެފައި ހުރިތޯ ބަލައިލެވުނެވެ. އަދި ދަތްދޮޅި މަޅި ރަނގަޅަށް އެޅުވިފައި ހުރިތޯ ވެސް ބަލައިލެވުނެވެ. ނަސީބަކުން ހުރިހައި ކަމެއް ވެސް ހުރީ ވަރަށް ރަނގަޅަށެވެ. ބޮލަށް ފިޓް ހެލްމެޓެއްކަމުން، އެކަން ޔަޤީން ކުރާކަށް ނުޖެހުނެވެ. މި ކަންކަމަކީ ހެލްމެޓް ވިއްސައިގެން ހިނގައިދާނެ ކަންކަމެވެ. މީގެ އިތުރުން ސައިކަލުގެ ދުވެލި މާ ބާރުކުރުމަކީ ވެސް، ހެލްމްޓުގައި ވައި އެޅޭގޮތަކުން ވިއްސައިގެން ހިނގައިދާނޭ ކަމެކެވެ.\nމިހެން ހިތަށް އެރިތަނާ ކައިރިން ވުސްއަޅާފައި ސައިކަލެއް އަރައިގެން ހިނގައްޖެއެވެ. އަވަސް އަވަހަށް ބަލައިލިއިރު، އެއީ އެއްކަލަ ހެލްމެޓް ވިއްސައިގެން ދިޔަ ސައިކަލެވެ. ހެލްމެޓް ނަގައި އަޅައިގެން، މި ފަހަރު އެ ދަނީ އަދި ކުރިއަށްވުރެ ވެސް ހަލުއި ދުވެއްޔެއްގައެވެ. ހިތަށް އެރިއެވެ. އެ ހާދިސާއާ ގުޅިގެން ގެއްލުނު ވަގުތުކޮޅު ސަލާމަތްކުރަނީތާއެވެ. ގޯހެއް ނޫނެވެ. އެކަމަކު ކުރެވުނު ތަޖުރިބާއިން، ހެޔޮ ވިސްނުމެއް ލިބުނު ނަމަ ހާދަ ރަނގަޅުވީހެއެވެ.


ތުއްތުކުދިން ލޯބިކަމުން ފިތާލާ ހިތްވަނީ ކީއްވެ؟\nލޯބި ޖަނަވާރުންނާއި ތުއްތުކުދިންގެ ކޮލަށް ފިތާލުން ނުވަތަ މަޑުމަޑުން ދަތް އެޅުމާއި ވިކާލުން ފަދަ ކަންކަން ކުރާ ހިތްވުމަކީ "ކިއުޓް އެގްރެޝަން"ގެ ގޮތުގައި ސައިންސްވެރިން ވަނީ ސިފަކޮށްފަ އެވެ. ގަސްދަކާ ނުލައި ބައެއް މީހުންނަށް އެ ގޮތަށް އިހުސާސްކުރެވެނީ ކީއްވެގެންކަން ހޯދަން ރިސާޗަރުން މަސައްކަތްކުރާތާ އަހަރުތަކެއް ވެއްޖެ އެވެ.\nބައެއް މީހުންނަކީ ފަލަވެދާނެތީ ކާން ބިރުން އުޅޭ މީހުންނެވެ. އަނެއްކޮޅުން ފަލަ ބަލީގެ މައްސަލައަކީ މިހާރު ދުނިޔޭގެ ވަރަށް ގިނަ ގައުމުތަކަށް ދިމާވެފައިވާ މައްސަލައެކެވެ....\nދިރާސާއަކަށް ޑޮކްޓަރުން އަމިއްލަ އަށް ލެގޯ ދިރުވާލައިފި\nކުދި ޕްލާސްޓިކް ކުޅޭއެއްޗެހި ދިރުވާލާ ކުޑަކުދިންގެ މައިންބަފައިންނަށް މައުލޫމާތު ދޭނެ ގޮތް ބޮޑަށް ދެނެގަތުމުގެ ދިރާސާއެއްގައި ހަ ޑޮކްޓަރަކު އަމިއްލަ އަށް ލެގޯ ދިރުވާލައި އެ...\nއައިވީއެފް ކުދިންނަށް ނޭވާހިއްލުމުގެ ބިރު\nދަރިން ނުލިބޭ މީހުން ހޯދާ ފަރުވާތަކުގެ ތެރެއިން މިހާރު އެންމެ އާންމު އެއް ފަރުވާއަކީ އިން-ވިޓްރޯ ފާޓިލައިޒޭޝަން (އައިވީއެފް) އެވެ. ސުވާލަކީ މިގޮތަށް އުފަންވާ ކުދިންނަށް ސިއްހީ ގޮތުން އެއްވެސް ނުރައްކަލެއް އެބަ އޮތްތޯ އެވެ؟\n"ލޯބި" ނަމެއް ކިޔާ ނަމަ ބައިވެރިޔާއާ ގުޅުން ބަދަހިވޭ\nލޯބިވެރިޔާ ނުވަތަ ފިރިމީހާ/އަނބިމީހާ އަށް ލޯބިން ގޮވާ ހާއްސަ ނަންތައް ދިވެހިން ވެސް ބޭނުންކުރެ އެވެ. މިސާލަކަށް "ލޯބީ"، "ދޫނީ" ފަދަ ނަންތައް ފާހަގަކޮށްލެވޭނެ އެވެ. މީގެ އިތުރުން ޑާލިން، ބޭބީ، ހަނީ، ކިއުޓީ، ކިއުޓީ ޕައި އަދި ސްވީޓީ ފަދަ ލަޒުފުތަކަކީ ވެސް ލޯބީގެ ގޮތުން ގުޅިގެން އުޅޭ މީހަކަށް ނިސްބަތްކޮށް އާންމުކޮށް ހަމަ ބޭނުންކުރާ...\nއަހަރު ވެސް ނުވާ ތުއްތު ދަރިފުޅު އެމީހުންގެ ގާތުގައި ބާއްވައިގެން ނޫނީ ނިންދަވަން ބޭނުން ނުވާ މައިން އުޅެ އެވެ. އޭގެ ސަބަބުން ލިބޭ ފައިދާތަކެއް ވެސް އެބަ ހުއްޓެވެ. ފަހުގެ ދިރާސާއެއްގައި ފާހަގަކޮށްފައިވާ ގޮތުގައި ހަމާއި ހަންޖެހޭ ގޮތަށް ދަރިފުޅު ނިންދެވުމަކީ މައިމީހާ އާއި ދަރިފުޅާ ދެމެދު އޮންނަ ގުޅުން ވަރުގަދަކޮށްދޭން ބާރުއަޅާ...\nއަތުގައި 24 ގަޑިއިރު އޮންނަ ފޯނާ ހެދި މިހާރު ދޭދޭ މީހުންގެ މެދުގައި އޮންނަ ގުޅުމަށް ވަނީ ވަރަށް ބޮޑު ހީނަރު ކަމެއް އައިސްފަ އެވެ. ކައިރީގައި މީހަކު އިނަސް، އެ މީހަކަށް ދެވޭ ސަމާލުކަން ކުޑަވެ، މުއަމާލާތް ވެސް ކެނޑި ގިނަ މީހުންނަކީ ހަތަރުދަމު ފޯނުގެ އަވާގައި ޖެހިފައި ތިބޭ މީހުންނެވެ. މީގެ ސަބަބުން މައިންބަފައިން ދަރިންނަށް ދޭ...\nރިސާޗު ހަދަން ވިލާ ކޮލެޖުން ބޮޑު އެހީއެއް ދެނީ\nވިލާ ކޮލެޖުގެ ފުލްޓައިމް މުވައްޒަފުންނަށް ރިސާޗު ހަދަން އެއް ލައްކަ ރުފިޔާއާ ހަމައަށް މާލީ އެހީ ދޭ ސްކީމެއް ރޭ ތައާރަފުކޮށްފި އެވެ.\nދެ ޖިންސުގެ ހަމަހަމަކަމާ ނިދުމާ ވެސް ގުޅުން އެބަހުރި\nދެ ޖިންސްގެ ހަމަހަމަކަން ގާއިމުކުރަން މަސައްކަތްކުރާ ގައުމުތަކުގައި، ނިދަން އުނދަގޫވާ މައްސަލަތައް ކުޑަ ކަމަށް ދިރާސާއެއްގައި ބުނެފި އެވެ.\nދިރާސާއަކަށް އެވޮކާޑޯ ކާނެ ބަޔަކު ހޯދަނީ\nއެވޮކާޑޯ ކައިގެން ލިބޭ ފައިދާތަކާ ބެހޭ ގޮތުން ހަދާ ދިރާސާއަކަށް، ހަ މަސް ދުވަހުގެ މުއްދަތަކަށް އެވަކާޑޯ ކާނެ ބަޔަކު ހޯދަން އެމެރިކާ ލޯމާ ލިންޑާ ޔުނިވަސިޓީން އިއުލާންކޮށްފި އެވެ\nފޮޓޯގައި މެރިފައި ހުންނަ ލޯ ފޭސްބުކުން ހުޅުވާލަނީ\nކެލިފޯނިއާ (ޖޫން 20) - ހިތްގައިމު ފޮޓޯއެއް ނަގަން އެންމެ އުނދަގޫވާ ކަންކަމުގެ ލިސްޓެއް ލިޔަން ބުނެފި ނަމަ، "ލޯމެރުން" އެ ލިސްޓުގެ ކުރީކޮޅުން ޖާގ ހޯދާނެކަން ޔަގީނެވެ. ހާއްސަކޮށް، ގިނަބަޔަކު އެއްވެގެން ފޮޓޯއެއް ނަގަން އުޅޭ ނަމަ ލޯމެރުމުގެ އުނދަގޫ ޖެހޭލެއް ބޮޑެވެ. މިފަހަރު ފޭސްބުކުން މި އޮތީ އެކަމަށް ހައްލެއް ހޯދައިފަ އެވެ.\nއެމްއޭއެޗްއާރުޕީ-ވިލާ ކޮލެޖު ގުޅިގެން މަސައްކަތްކުރަނީ\nރިސާޗުގެ ދާއިރާ އިތުރަށް ތަރައްގީކޮށް އެ ދާއިރާއިން ގުޅިގެން މަސައްކަތް ކުރަން މޯލްޑިވްސް އެސޯސިއޭޝަން އޮފް ހިއުމަން ރިސޯސް ޕްރޮފެޝަނަލްސް (އެމްއޭއެޗްއާރުޕީ) އާ އެކު ވިލާ ކޮލެޖުން އެއްބަސްވުމެއްގައި މިއަދު ސޮއިކޮށްފި އެވެ.


Muaa Aai Azza Ge Loabi Loabi "1.7" - Vaguthu\nދިވެހި ފަންނާނުންގެ ތެރެއިން މީސް މީޑިއާގައި އެންމެ މަގުބޫލު ފަންނާނުންގެ ލިސްޓެއް އެކުލަވާލާ ނަމަ މަޝްހޫރު ބަތަލާ މަރިޔަމް އައްޒަ ހިމެނޭނީ އެ ލިސްޓުގެ އެއްވަނައިގައެވެ. އައްޒަގެ ފޭނުންނަށްޓަކާ އައްޒަ އަކީ ހިތްހެޔޮ ރާނީއެކެވެ. އޭނާގެ ފޭނުން ތިބެނީ އޭނާގެ ކޮންމެ ކަމަކަށް ސާބަސްދީ ހިއްވަރުދޭން އަބަދުވެސް ތައްޔާރަށެވެ. އެކަން ހަމައެކަނި އޭނާގެ އިންސްޓަގްރާމަށް ބެލިޔަސް އެނގޭނެއެވެ. އައްޒަ ފޮލޯކުރާ މީހުންގެ އަދަދު 97،700 އަށް އަރައެވެ.\nއައްޒަގެ އިތުރުން އޭނާގެ ބައިވެރިޔާ އަދި ބަތަލް އަބްދުﷲ މުއާޒް (މުއާ) އަކީ ވެސް އާއްމުންގެ މެދުގައި އެހާމެ މަގުބޫލު ފަރާތެކެވެ. އައްޒަ އާއި މުއާ ކައިވެނި ކުރީ މިދިޔަ އަހަރުގެ ފެބްރުއަރީ 20 ވަނަ ދުވަހުއެވެ. އެހެންކަމުން މިއަދަކީ މި ދެ ތަރިންގެ ކައިވެންޏަށް އެއް އަހަރާއި ހަތް މަސް ފުރުނު ދުވަހެވެ.\nއެ ކައިވެންޏަށް އަހަރަކަށް ވުރެ ގިނަ ދުވަސް ވެގެން ދިޔައިރުވެސް ރަންކީ ދުވަހު އައްޒަ ކައިގެން ހުރި ހުދު ކަރުފެހި ލިބާހުގެ ދިވެހި ވަންތަކަމާއި އައްޒަ އާއި މުއާގެ ކައިވެނީގެ ހަފްލާގެ ފުރިހަމަކަން ފޭނުންގެ ހަނދާނުގައި އަދިވެސް ހަރުލާފައި ހުންނާނެ ކަން ގައިމެވެ. މުއާ އާއި އައްޒަ އަކީ ދިވެހި ފަންނާނުންގެ ޖޯޑުތަކުގެ ތެރެއިން ދިވެހިންނަށް އެންމެ ކަމުދާ އެއް ޖޯޑެވެ. އަބަދުވެސް ލޯބި މެސެޖުތަކާއި ހަދިޔާތަކާއި، ޚާއްސަ ސަޕްރައިޒްތަކުން އެކަކަކު އަނެކަކު އުފާކޮށްދޭ މި ޖޯޑަކީ އެ ދެ މީހުން އެކަކު އަނެކަކާއި މެދު އޮންނަ ޝުއޫރުތައް ބަންޑުންކޮށްލަން ފަސް ޖެހޭ ބައެއް ނޫނެވެ.\nމިފަހަރު ވެސް އައްޒަ އާއި މުއާގެ މީސްމީޑިއާއިން ފެންނަނީ މި މަންޒަރެވެ. މުއާ އޭނާގެ އިންސްޓަގްރާމް ސްޓޯރީގައި ހިއްސާކުރީ ކުރި ފޮނި މެސެޖެކެވެ. އެ މެސުޖުގައި ވަނީ އޭނާގެ އަނބިމީހާ، އައްޒަ ދެކެ ލޯބިވާ މިންވަރު ހާމަކޮށް ދުވަހުގެ ތަހުނިޔާ އަދާކޮށްފައެވެ.\nއައްޒަ އޭނާގެ އިންސްޓަގްރާމްގައި ހިއްސާކުރި ފޮޓޯ އާއި އެކު ލިޔުނު މެސެޖުގައި ވަނީ އުމުރު ދުވަހު މުއާ އާއި އެކުގައި ވުމަށް އުންމީދުކުރާ ކަމަށް ބުނެފައެވެ. އަދި އަބަދުވެސް އެއްވަރަކަށް ލޯބިވާ ކަމަށް ދޭހަވާ ފަދަ މެސެޖެއް އޭނާ ވަނީ ލިޔެފައެވެ.\nސެޕްޓެމްބަރު 20, 2021 17:48\nއައި ޑޫ ނޮޓް ކެއަރ.\nޢައުރަ ނިވާނުކުރާ އަންހެނެއްގެ ވާހަކަ އިރުއިރުކޮޅުން ލިޔުމަކީ މާމޮޅު ކަމެއްތަ؟\nސެޕްޓެމްބަރު 20, 2021 21:24\n"އައްޒަ ކައިގެން ހުރި ހުދު ކަރުފެހި ލިބާހެއް" ތޯ އެވެ؟ ތިމާގެ ދުލުން ބުނާ ބުނުމުގައި، ލިޔާ ލިޔުމުގެ ބޭނުމަކީ ކޮބައިތޯއެވެ؟\nއެހެން ނޫނަސް މިޒާތުގެ މީހުންގެ ފޮލޯވަރުން ގިނަވީމާ މީހުންގެ ލޮލުގެ އެސްފީނަޔާ، މީހުންގެ ބަދު ބަސްތަކާ، މީހުންގެ ކުރިމަތީގައި ބަދުނާމުވުން ނޫން ގޮތެއް ނެތް. އެއީ ފޮލޯވަރުން ލިބޭގޮތަކީ. އެހެން ނޫނަސް އޭނަޔާ އޭނަގެ ބައިވެރިޔާ ހިތްހަމަޖެހޭތާކަށް އެރީމަ ނިމުނީ. ދެމަފިރިންގެ ދިރިއުޅުމުގެ ތަސްވީރުތަކަކީ އަނެކުންނަށް ހާމަކޮށް ނެރެ ދައްކަންޖެހޭ އެއްޗެއް ނޫން.\nސެޕްޓެމްބަރު 20, 2021 23:00\nތިޔަ މީސްމީހުންގެ އުފާވެރިކަމުގެ ތަސްވީރުތައް ލިޔެ، ހާމަކޮށް، ދައްކާ ނެރުނީމާ، ރައްޔިތުންގެ އަޢްލަބިއްޔަތުގެ ކޮމެންޓާ ޚިޔާލު ހުރި ގޮތް އެހެރީ ފެންނަން. ދެން ކީއްކުރަން ލިޔާ ޚަބަރުތަކެއް ތީ. ފަޟީޙަތްވުން ނޫން ގޮތެއް ނެތް. އެތައް އެސްފީނާތަކަކަށް ހުށަހޮޅި ވަކި ހިސާބަކުން ނަފްސާނީ ބަލިމަޑުކަމަކަށް ވެސް ވެދާނެ. އޭގެ ކުރިން ނޫސްވެރިން ތިކަން ކުރުން ހުއްޓާލަންވީ.\nސެޕްޓެމްބަރު 21, 2021 10:09\nއަހަރުމެންނަށް ކޮން ކަމެއް ތިދެމީހުން 100 އަހަރު އެކުގައު އުޅެ ކޮންމެ ކަމެއް ކުރިޔަސް!\nއޮކްޓޯބަރ 14, 2021 11:58\n97،700 ފޮލޯވަރުން ތިބީމަ ހުރި މޮޅަކީ ކޮބައިކަން ބުނެދީބަލަ މިވާހަކަ ލިއުނުމީހާ. ތިމާ އެކަނި ކައްވަޅުގެ އަނދިރީގަ ބިރުވެރިކަމުގަ އޮންނަންޖެހޭ ދުވަހު އެންމެ ކުޑަމިނުން ތީގެން މީހަކު ހެޔޮދުޢާއެއްވެސް ކުރާނެހެނެއް ހިއެއްނުވޭ. ލޯމަތިން ދިޔައިމަ އެނިމުނީ. މާޒީން އިބްރަތް ހާސިލުކޮށްގެން ތިމާގެ އުޅުން ﷲ ރުއްސަވާ މަގަށް އަނބުރާލުން ބުއްދިވެރި.


Aishwarya ge loluge jaadhoogai Bhansali jehunu\nއައިޝްވަރިޔާ އާއި ބާންސާލީ "ހަމް ދިލް ދޭ ޗުކޭ ސަނަމް"ގެ ޝޫޓިންގައި\nބަތަލާ އައިޝްވަރިޔާ ރާއީ އާއި ޑައިރެކްޓަރު ސަންޖޭ ލީލާ ބާންސާލީގެ ސްކްރީން ގުޅުން ފެށިގެން ދިޔައީ 1999 ގައި ރިލިޒްކުރި "ހަމް ދިލް ދޭ ޗުކޭ ސަނަމް" ގެ މަސައްކަތް ފެށުމުގާ އެކުގަ އެވެ. އައިޝްވަރިޔާއަކީ ހަމަ އެކަނި ރީތި މޫނެއްގެ ވެރިއެއް ނޫންކަމާއި މޮޅު ޑައިރެކްޓަރެއް ލިބިއްޖެނަމަ މޮޅަށް ޕާފޯމްކުރާ މޮޅު ބަތަލާއެއްކަން މި ފިލްމުން ސާބިތުވި އެވެ. އަދި ބާންސާލީ އާއި އައިޝްވަރިޔާގެ މެދުގައި ވަރަށް ގާތް އެކުވެރިކަމެއް މި ފިލްމުގެ ސަބަބުން އުފެދުނެވެ.\nބާންސާލީގެ "ދޭވްދާސް" އާއި "ގުޒާރިޝް"ގައި އައިޝްވަރިޔާ ބައިވެރިވުމާއި މި ނޫނަސް ބާންސާލީ އުފެއްދި ގިނަ ފިލްމުތަކެއް ފުރަތަމަ އައިޝްވަރިޔާއަށް ހުށަހަޅާފައިވުން މި ދެ ފަންނާނުންގެ އޮތް ގާތް ގުޅުމެއްގެ ރަމްޒަކަށް ފުދެ އެވެ.\nބާންސާލީ އުފެއްދި "ޕަދުމާވަތު" އާއި "ބާޖީރާއޯ މަސްތާނީ" އަށް ވެސް އޭނާ ބޭނުންވީ އައިޝްވަރިޔާ އެވެ. ނަމަވެސް ތަފާތު ސަބަބުތަކާ ހުރެ އޭނާ މި ފިލްމުތައް ގަބޫލު ނުކުރުމުން ދިޕިކާ ޕަދުކޯން އަށް ލިބުނީ އެވެ.\nއައިޝްވަރިޔާ އާއި ބަންސާލީގެ ފުރަތަމަ ބައްދަލުވީ ގޮތާއި އެ ބައްދަލުވުމުގައި ކަން ވީގޮތް ބާންސާލީގެ ފިލްމްފެއާ އިންޓަވިއު އެއްގައި ކިޔައިދީފައި ވެއެވެ. އޭނާ މީގެ އެތައް އަހަރެއް ކުރިން ދީފައިވާ މި އިންޓަވިއުގައި ބާންސާލީ ބުނީ އައިޝްވަރިޔާ ފުރަތަމަ ފަހަރަށް ހަމަ ލޮލުން ފެނުނީ އާމިރު ޚާނާއި ކަރިޝްމާ ކަޕޫރުގެ "ރާޖާ ހިންދުސްތާނީ"ގެ ސްކްރީނިން އޮތް ރޭ ކަމަށެވެ. އަދި ފުރަތަމަ އައިޝްވަރިޔާ ފެނުނު ފަހަރު ވެސް އޭނާގެ ދެލޮލުގެ ޖާދޫގައި ބާންސާލީ ރަނގަޅަށް ޖެހުނުކަމަށް އޭނާ އެއްބަސްވެފައި ވެއެވެ.\n"އޭނާގެ (އައިޝްވަރިޔާގެ) ލޮލުގައި ކޮންމެވެސް ކަހަލަ ޚާއްސަ ކަމެއް ހުރޭ. އައިޝްވަރިޔާގެ ރީތިކަމުގައިވެސް އެންމެ މުހިއްމު ދައުރެއް ކުޅެނީ އޭނާގެ ދެ ލޯ. އެއީ އާދައިގެ ލޮލެއް ނޫން. އެއްވެސް ޑައިލޯގެއް ނުކިޔަސް އެ ދެލޮލުގެ ބާރުން އޭނާ ބުނަން ބޭނުންވާ ވާހަކައެއް ބެލުންތެރިންނާ ހަމައަށް ވާސިލުވޭ. އެފަދަ ލޮލެއް އަހަންނަށް މީގެ ކުރިން ފެނިފައިވަނީ ހެމާ މާލިނީ އާއި ލަތާ މަންގޭޝްކަރްގެ. ފުރަތަމަ ބައްދަލުވުމުން ވެސް އެ ދެލޮލުން އަހަންނަށް ފުން އަސަރުތަކެއް ކުރުވި،" ބާންސާލީގެ އިންޓަވިއުގައި ބުނެފައި ވެއެވެ.\nބާންސާލީ ގޮތުގައި "ރާޖާ ހިންދުސްތާނީ"ގެ ސްކްރީނިން ނިމުމުން އައިޝްވަރިޔާ އައިސް އޭނާއާ ބައްދަލުކޮށް ސަލާން ކުރި އެވެ. އަދި އޭނާގެ "ޚާމޯޝީ" ވަރަށް ރީތިވިކަމަށް ބުންޏެވެ.\n"އަހަރެންގެ އަތާއި އޭނާގެ އަތް ބައްދަލުވީ ވަގުތު އެ ދެ ލޮލުގައި ހުރި ޖާދޫ އަހަންނަށް ފެނުނު. އެ ދުވަސްވަރަކީ އަހަރެން 'ހަމް ދިލް ދޭ ޗުކޭ ސަނަމް"ގައި ނަންދިނީގެ ރޯލު ކުޅޭނެ ބަތަލާއެއް ހޯދަމުން ދޔަ ދުވަސްވަރުކަމުން އަހަރެންގެ ހިތާ ހިތާ ވަގުތުން ބުނެވުނު މިއީ އޭ އަހަރެންގެ ނަންދިނީ،" ބާންސާލީ ބުންޏެވެ.\nބާންސާލީ ބުނި ގޮތުގައި ނަންދިނީގެ ރޯލަށް އައިޝްވަރިޔާ ލާން އުޅޭކަން އެނގިގެން ބައެއް މީހުން އޭނާއަށް އެކަން ނުކުރުމަށް ވެސް މަޝްވަރާ ދިނެވެ. ސަބަބަކީ އައިޝްވަރިޔާ އަކީ މިސް.ވޯލްޑްގެ މަގާމު ހޯދާފައިވާ ރީތީގެ ރާނީއަކަށް ވެފައި އޭނާގެ މޫނުގައި މާ ހުޅަނގުގެ ގޮތް ހުރުމުންނެވެ. ނަންދިނީގެ ކެރެކްޓާއަކީ ވަރަށް އިންޑިޔާ ވަންތަ އަންހެންކުއްޖަކަށް ވުމާއެކުގަ އެވެ.\n"ނަމަވެސް އަހަރެން ހިތަށް އެރި އޭނާގެ އިސްތަށިގަނޑު މައްޗަށް ނަގައި ގަތާލައިގެން ވަރަށް ޓްރެޑިޝަނަލް ސިފަޔަކަށް އޭނާގެ ސިފަ ބަދަލު ކުރެވިދާނޭ. އެގޮތަށް ވިސްނާފަ އެ ފިލްމަށް އައިޝްވަރިޔާ ނެގީ،" ބާންސާލީގެ އިންޓަވިއުގައި ވެއެވެ.\nމިދިޔަ ހުކުރުދުވަހު ވަނި "ހަމް ދިލް ދޭ ޗުކޭ ސަނަމް" ރިލީޒްކުރިތާ 22 އަހަރު ފުރުން ފާހަގަކޮށްފަ އެވެ. މި މުނާސަބަތަކާ ގުޅުވައިގެން ފިލްމުގެ ބައިވެރިން އެމީހުންނަށް ފިލްމާ ގުޅޭ ގޮތުން ކުރެވުނު ތަފާތު ތަޖުރިބާތައް ވަނީ ސޯޝަލް މީޑީއާގައި ޝެއާކޮށްފަ އެވެ.\nއައިޝްވަރިޔާ އާއި ސަލްމާން ޚާންގެ މެސެޖުތަކުގައި ބާންސާލީގެ މޮޅު ކަމާއި ކުޅަދާނަކަމަށް ހިފެހެއްޓުމެއް ނެތް ތައުރީފުކޮށްފައިވާ އަޖޭ ދޭވްގަންގެ މެސެޖުގައި ބުނެފައިވަނީ ފިލްމުގެ މަސައްކަތް ކުރިއިރުވެސް އެއީ ޒަމާންތަކަކަށް ގިނަ ބައެއްގެ ހިތުގައި ބިންވަޅު ނެގޭނެ ފިލްމެއް ކަން އޭނާ އާއި ސަލްމާން، އަދި ބާންސާލީ އާއި އައިޝްވަރިޔާ އަށް ވެސް އެނގޭ ކަމަށެވެ.\nއައިޝްވާރިޔާ ރާއީ ސަންޖޭ ލީލާ ބަންސާލީ


ޕްރިންސިޕަލް (ޢިމާދުއްދީން ސްކޫލް)\nމަޤާމުގެ ރޭންކާއި، ކްލެސިފިކޭޝަނާއި،ޝަރުޠާއި، އަސާސީ މުސާރައާއި، ސަރވިސް އެލަވަންސް:\n22- ލިބިފައިވާ ވަސީލަތްތަކުގެ ބޭނުން އެންމެ ފުރިހަމަ ގޮތުގައި ކުރަމުންގެންދާކަން ކަށަވަރުކުރުން, ޕްރިންސިޕަލަކީ ސްކޫލް ހިންގުމާއި ޙަވާލުކުރެވޭ އެންމެ އިސްފަރާތަށްވުމާއެކު، ސްކޫލުން ރާވާ ހިންގާ ހުރިހާ ޙަރަކާތްތަކެއްގެ ފުރިހަމަ ޒިންމާ، ޕްރިންސިޕަލް އުފުލަން ޖެހޭނެއެވެ.\nފުރިހަމަކުރައްވާފައިވާ ސިވިލް ސަރވިސްގެ ވަޒީފާއަށްއެދޭ ފޯމު (އެޕްލިކޭޝަން ފޯމު މިސްކޫލުގެ އިދާރާއިން ލިބެން ހުންނާނެއެވެ. އަދި މިނިސްޓްރީ އޮފް އެޑިޔުކޭޝަން ގެ ވެބްސައިޓުން www.moe.gov.mv އަދި ސިވިލް ސަރވިސް ކޮމިޝަނުގެ ވެބްސައިޓުން www.csc.gov.mv ޑައުންލޯޑް ކުރެވޭނެއެވެ.\nވަޒީފާއަށް އެދޭ ފޯމް މިނިސްޓްރީ އޮފް އެޑިޔުކޭޝަންގެ ކައުންޓަރުން ލިބެން ހުންނާނެއެވެ. އަދި މިނިސްޓްރީ އޮފް އެޑިޔުކޭޝަން ގެ ވެބްސައިޓުން www.moe.gov.mv އަދި ސިވިލް ސަރވިސް ކޮމިޝަނުގެ ވެބްސައިޓުން www.csc.gov.mv ޑައުންލޯޑް ކުރެވޭނެއެވެ. މަގާމަށް އެދި ހުށަހަޅަންޖެހޭ ތަކެތި ހުށަހަޅާނީ 24 ޖަނަވަރީ 2021 ވާ އާދިއްތަ ދުވަހުގެ 13:30 ގެ ކުރިން ، މިނިސްޓްރީ އޮފް އެޑިޔުކޭޝަން (ވެލާނާގެ 8 ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީ.މެއިލް އެޑްރެހަކީ، [email protected] އެވެ.\nމި ޢިއުލާނާ ގުޅިގެން މި މަގާމަށް ކުރިމަތިލާ ފަރާތްތަކުގެ ތެރެއިން ޝަރުތުހަމަވާ ފަރާތްތަކާއި އިންޓަރވިއު ކުރުމަށްފަހު އެންމެ މަތީ މާކްސް ލިބޭ، އަދި އެންމެ ގާބިލުކަމަށް ފެންނަ ފަރާތަކަށް މިވަޒީފާ ހަމަޖައްސައި ދެވޭނެއެވެ. މި އިޢުލާނާ ގުޅިގެން އިތުރު މަޢުލޫމާތު ސާފުކުރައްވަން ބޭނުންފުޅުވެލައްވާ ފަރާތްތަކުން މި މިނިސްޓްރީގެ ނަންބަރު 3341427/3341423 ފޯނަށް ގުޅުއްވުން އެދެމެވެ.\nޕަބްލިޝްކުރި ތާރީޚު: 12 ޖަނަވަރީ 2021\nސުންގަޑި: 24 ޖަނަވަރީ 2021 1330


ކޮރޯނާ!: ދުނިޔޭގެ ވެރިންނަށާ އެންމެންނަށް ދިން ވަރުގަދަ އިންޒާރަށް ބިރުގަންނަން އެނގުނު ކަމަށް އަދިވެސް ޤަބޫލެއް ނުކުރެވެއެވެ!\nފިރިއައުނު ކިޔައި މިއުޅެނީ ﷲ ތަޢާލާ އާއި ޢަދާވާތްތެރިވެ ތިމާއަކީ އެންމެ ބާރުގަދަ މީހާކަމަށް ދައްކައިގެން ވެރިކަން ކުރަމުން އައި މީހުންނަށެވެ. މޫސާގެފާނުގެ ޒަމާނުގެ ފިރުއަޢުނު ބަލިކަށި ގޮތަކަށް ނެތި ކުރައްވަވައި މީސްތަކުންނަށް ޢިބްރަތަކަށްޓަކައި ދައްކަވަން ބޭއްވެވުމުންވެސް ޢިބްރަތަކަށް ނުވިއެވެ.\nފިރުއަޢުނުތައް އައީ އުފެދެމުންނެވެ. މުސްލިމުންނަށް އަނިޔާވެރިވުން އައީ އިތުރުވަމުންނެވެ. ﷲ ތަޢާލާގެ މަގަށް ރުޖޫޢަވެ ތައުބާވާން ބޭނުންވާ މީހުންނަށް އައީ ހުރަސް އަޅަމުންނެވެ. ބިރުދައްކުވަމުންނެވެ. މަރަމުންނެވެ. ﷲ ތައާލާއަށް އީމާންވެގެން ތިބި މީހުންނަށް އަނިޔާވެރިވުން އައީ އިތުރުވަމުންނެވެ. މުސްލިމުންގެ ނަމުގައި ތިބެމެ ކީރިތި ޤުރްއާން ދޫކޮށްލައި އަމިއްލަ ޙުކުމް ނެރޭ ވެރިން މިވަނީ ގިނަވެފައެވެ.\nކޮރޯނާ ވައިރަސް އައިސް މިކުރި ކަމަކީ މި ޤަރުނުގައި ތިބި ފިރުއަޢުނުތައް ހުއްޓުވުމެވެ! އެމީހުންނަކީ އެއްވެސް ބާރެއް ނެތް ބައަކު ކަމާއި ހުރިހާ ބާރުތަކެއް ވަނީ ﷲ ތަޢާލާގެ ޙަޟްރަތުގައިކަން އެމީހުންނަށް އަންގައިދިނުމެވެ. ކޯރޯނާގެ ސަބަބުން ހުރިހާ ވެރިން އެތިބީ ވަރަށް ރަނގަޅަށް ސައިޒުވެފައެވެ. ލޮލުފިޔަ ވެސް ނުޖެހިފައެވެ.\nމިހިރަމިހިރަ ކަންކަން އެނގޭނީ ވިސްނައި ފިކުރުކުރާ ބައަކަށެވެ!\nދުނިޔާގައި އުފައްދާ ބަރަހަނާ ފިލްމުތަކުގެ 90 އިންސައްތަ އުފައްދަމުން އައި އެމެރިކާގެ ހާލު ކޮބައިހެއްޔެވެ؟ އެކަންކަން ކުރި ތަންތަން ކޮބައި ހެއްޔެވެ؟ ފާހިޝް އަމަލުތައް ހިނަގައި ޖުވާކުޅެ ބަނގުރާ ބޮއި ހަދަމުން އަދި ނުވެގެން އެއް ޖިންސުން ގުޅުން ހިންގަމުން އައި ތަންތަން ކޮބައިހެއްޔެވެ؟ ހަމައެހުރީއެވެ! ނުވެސް ވެއްޓެއެވެ. ދޮރުތަކުގެ ތަޅުދަނޑިތައްވެސް ހުރީ ހަމަ އެތަންތަނުގެ ވެރިންގެ އަތުގައެވެ. ނަމަވެސް ދޮރުވެސް ހުޅުވާލަން ނުކެރި ބިރުން ފިލައި އެތިބީ ކީއްވެގެން ހެއްޔެވެ؟\nސިކުނޑި އާއި ހިތުގެ އެންމެ ހިމަ ނާރުތައް ފަޅަފަޅައިގެން ދަނީ ކާކު އޮޕަރޭޝަންކޮށްފައި ނާރުތައް ބުރިކުރާތީހެއްޔެވެ؟ ކާކު ކަށިހަރާތީ ހެއްޔެވެ؟ ކޮންމެ ދުވަހަކު އެތައް ސަތޭކަ އެތައް ހާސް ބައަކު މިފަދަ ކަންކަމުގައި ޕެރަލައިޒްވަމުން (ވާގިނެތެމުން) ދާއިރުވެސް ޢިބްރަތަކަށް ނުވަނީ ހެއްޔެވެ؟\n"އެރަށެއްގެ އަހުލު ވެރިންނަށް ދަތިކަމާއި، ބަލިމަޑުކަން ނުޖައްސަވާ އެއްވެސް ރަށަކަށް ތިމަންރަސްކަލާނގެ ނަބިއްޔަކު ނުފޮނުއްވަމެވެ. އެއީ އެމީހުން މަޑުމޮޅިވުމަށެވެ." (އަލްއައްރާފް: 94)\n"ފަހެ، ރަށްތަކުގެ أهل ވެރިން އެއުރެން ރޭގަނޑުގައި ނިދާފައިތިއްބައި އެއުރެންގެ ގާތަށް ތިމަންރަސްކަލާނގެ ކޯފާގެ عذاب އަތުވެދާނެކަމާމެދު (ބިރެއްނެތި) އަމާން ވެ ތިބީހެއްޔެވެ؟" (އަލްއައްރާފް: 97)\n"ނުވަތަ ރަށްތަކުގެ އަހުލުވެރިން، އެއުރެން ކުޅެކުޅެތިއްބައި ދުވާލުގެ ޟުޙާ ވަގުތުގައި އެއުރެންގެ ގާތަށް ތިމަންރަސްކަލާނގެ ކޯފާގެ ޢަޛާބު އަތުވެދާނެ ކަމާމެދަކު (ބިރެއްނެތި) އަމާން ވެ ތިބީހެއްޔެވެ؟" (އަލްއައްރާފް: 98)\nކީރިތި ޤުރްއާނުގައި ހުރި މިފަދަ އިންޒާރުތައް ވަރަށް ގިނައެވެ! ފުރުޞަތު އޮއްވައި ދެންވެސް އަވަހަށް ﷲ ގެ މަގަށް ރުޖޫޢަވާށެވެ! މުޅި އިންސާނިއްޔަތުގެ ސަލާމަތާއި ރައްކައުތެރިކަމަށެވެ!


SunOnline: Fahathu arai aston villa balikoh premier league champion kan city ah\nފަހަތުން އަރައި އެސްޓަންވިލާ ބަލިކޮށް ޕްރިމިއާ ލީގުގެ ޗެމްޕިއަންކަން ސިޓީއަށް\nއަހްމަދު އިޒްމީމް 22 May 2022, 22:25\nމެންޗެސްޓާ ސިޓީއިން ގޯލު ޖެހުމަށް ފަހު އުފާ ފާޅުކުރަނީ ---\nފަހަތުން އަރައި އެސްޓަން ވިލާ ބަލިކޮށް މި ސީޒަންގެ ޕްރިމިއާ ލީގުގެ ޗެމްޕިއަންކަން މެންޗެސްޓާ ސިޓީ ހޯދައިފިއެވެ.\nސިޓީގެ އަމިއްލަ ދަނޑުގައި މިރޭ ކުޅުނު މެޗު އެ ޓީމު ކާމިޔާބުކުރީ 3-2 ގެ ނަތީޖާއަކުންނެވެ. މިރޭ ޕްރިމިއާ ލީގުގައި ކުޅުނު މެޗުތަކަކީ މި ސީޒަނުގެ އެންމެ ފަހު މެޗުތަކެވެ.\nއެ މެޗުތަކުގެ ނަތީޖާ ނިކުތް ގޮތުން ސިޓީ ތާވަލުގެ އެއްވަނައިގައި އޮތީ މި ސީޒަނުގައި އެ ޓީމަށް ލިބުނު 93 ޕޮއިންޓާއެކުގައެވެ. އަދި ތާވަލުގެ ދެވަަނައިގައި ލިވަޕޫލު އޮތީ މި ސިޒަނުގައި އެ ޓީމަށް ލިބުނު 92 ޕޮއިންޓާއެކުގައެވެ.\nމިރޭގެ މެޗު ފަށައިގެން ސިޓީން ވަނީ ގޯލު ޖަހާނެ ރަނުގެ ފުރުސަތުތަކެއް ތަނަވަސްކޮށްފައެވެ. އެސްޓަން ވިލާ ގޯލަށް އަމާޒުކޮށް އެ ޓީމުން ވަނީ ގިނަ ހަމަލާތަކެއް އުފައްދާފައެެވެ.\nނަމަވެސް އެސްޓަން ވިލާއިން ވަނީ 37 ވަނަ މިނެޓުގައި ގޯލެއް ޖަހައި ސިޓީ ހާސްކޮށްލާފައެވެ. އެސްޓަން ވިލާގެ ލޫކަސް ޑީނިއޭ ތަނަވަސް ކޮށްދިން ފުރުސަތަކުން އެ ގޯލު ކާމިޔާބުކޮށްދިނީ މެޓީ ކޭޝްއެވެ.\nއަދި އޮލީ ވެޓްކިންސްގެ އެހީތެރިކަމާއެކު މެޗުގެ 69 ވަނަ މިނެޓުގައި ފެލިޕޭ ކޯޓީނިއޯ ވަނީ އެސްޓަން ވިލާގެ ދެވަނަ ގޯލު ކާމިޔާބުކޮށްދީފައެވެ.\nއެ ނަތީޖާއާއެކު ސިޓީ ބަލިވެ އެ ޓީމަށް ލީގު ގެއްލޭނެކަމަށް ޤަބޫލުކޮށްގެން ތިއްބައި ކައިރި ކައިރީގައި ތިން ގޯލު ޖަހައިދީ ސިޓީ ވަނީ ދުނިޔެ ސިއްސުވާލައިފައެވެ.\nމެންޗެސްޓާ ސިޓީ އާއި އެސްޓަން ވިލާ ބައްދަލުކުރި މެޗުގެ ތެރެއިން ---\nމެޗުގެ 76 ވަނަ މިނެޓުގައި ބަދަލު ކުޅުންތެރިއެއްގެ ގޮތުގައި ކުޅެން ނިކުތް ސިޓީގެ އިލްކޭ ގުންޑޮގަން ވަނީ ސިޓީގެ ފުރަތަމަ ގޯލު ޖަހައިދީފައެވެ. އެ ގޯލަކީ ސިޓީގެ ރަހީމް ސްޓާލިންގެ އެހީތެރިކަމާއެކު ކާމިޔާބުކޮށްދިން ގޯލެކެވެ.\nއޭގެ ދެ މިނެޓު ފަހުން ސިޓީގެ ރޮޑްރީ ވަނީ އެ ޓީމުގެ ދެވަނަ ގޯލު ޖަހައިދީފައެވެ. އެ ގޯލަކީ ސިޓީގެ އޮލެކްސެންޑާ ޒިންޗެންކޯ ޖަހައިދިން ގޯލެކެވެ.\nސިޓީއަށް މެޗުގެ ލީޑު ނަގައިދީފައިވަނީ ކެވިން ޑީބްރޫނާ 81 ވަނަ މިނެޓުގައި ތަނަވަސްކޮށްދިން ފުރުސަތެއްގައި ގުންޑޮގަން ޖަހައިދިން ގޯލުންނެވެ.\nއެއާކު މިރޭގެ މެޗު ނިމުމުން ސިޓީވަނީ ވިދިވިދިގެން ދެވަނަ ފަހަރަށް ޕްރިމިއާ ލީގް ކާމިޔާބުކޮށްފައެވެ. މިދި ސީޒަނުގައި ވެސް ލީގު ޗެމްޕިއަނުންނަކީ ސީޓީއެވެ.\nމިރޭ އިތުރަށް ކުޅުނު މެޗުތަކުގެ ތެރެއިން ދެވަނައިގައި އޮތް ލިވަޕޫލް ވަނީ ވޯލްވްސް އަތުން 3-1 ގެ ނަތީޖާއަކުން މޮޅުވެފައެވެ. އަދި ތިން ވަނައިގައި އޮތް ޗެލްސީ ވަނީ 2-1 ގެ ނަތީޖާއަކުން ވަޓްފޯޑު ބަލިކޮށްފައެވެ. މީގެ އިތުރުން ނޯވިޗް ޗިޓީ 0-5 ބަލިކޮށް ޓޮޓެންހަމް ވަނީ ޗެމްޕިއަންސް ލީގުގެ ޖާގަ ކަށަވަރުކޮށްފައެވެ.


Sushant maruvumuge5dhuvas kurin dhahtha ah gulhaafai dhehkee siheyvaruge vaahakathakeh! – Iru\nބޮލީވުޑް އެކްޓަރު ސުޝާންތުގެ ސިންގް ރާޖްޕުތުގެ މަރުގެ ތަހުގީގަށް އާ ކަންތައްތަކެއް އެނގިއްޖެ ކަމަށް އިންޑިއާގެ ނޫސްތަކުން ރިޕޯޓުކޮށްފިއެވެ.\nސުޝާންތު މަރުވީ އަމިއްލައަށް ތޯ ނުވަތަ އެ މަރުގައި ޤަތުލެއް ކަމަށް ޝައްކުކުރެވޭ ކަހަލަ ކަންތައްތަކެއް ވޭތޯ ބެލުމަށް ސީބީއައި އިން ކުރާ ތަހުގީގަށް ލިބިފައިވާ އާ މަޢުލޫމާތަކީ، ސުޝާންތު މަރުވުމުގެ ދުވަހާ ޖެހެންދެން އޭނާގެ ލޯބިވެރިޔާ ރިއާ ޗަކްރަބަތީއާ ގުޅޭތޯ މަސައްކަތްކޮށްފައިވާ ކަމާއި، މަރުވުމުގެ5ދުވަސް ކުރިން ދައްތަ މީތޫ ސިންގަށް ގުޅައިގެން އާދަޔާޚިލާފު ވާހަކަތަކެއް ދައްކާފައިވާކަން ކަމަށް ‘ޓައިމްސް ނައު’ ނޫހުން ރިޕޯޓުކުރެއެވެ.\nއެގޮތުން ރިއާއާއި ސުޝާންތު އެއްގެއެއްގައި އުޅެމުން ދަނިކޮށް ޖޫން 8 ވަނަ ދުވަހު ރިއާ ކުއްލިއަކަށް ސުޝާންތު ދޫކޮށް އެގެއިން ނުކުމެގެން ދިޔަ ފަހުން ސުޝާންތު ރިއާއަށް ގުޅަން ވަރަށް މަސައްކަތްކޮށްފައިވާ ކަމަށް ކޯލް ރިކޯޑުތަކުން އެނގެން ހުރިކަމަށް ވެއެވެ. ނަމަވެސް އެދުވަހަށް ފަހު ރިއާ ވަނީ ސުޝާންތުގެ ނަންބަރު ބްލޮކް ކޮށްލައިފައެވެ.\nސުޝާންތު މަރުވުމުގެ5ދުވަސް ކުރިން، ޖޫން9ގައި ދައްތައަށް ގުޅާފައި ވަރަށް ހާސްވެގެން ވާހަކަތަކެއް ދެއްކި ކަމަށްވެސް ރިޕޯޓުގައި ވެއެވެ. އެގޮތުން، “އެމީހުން އަހަރެން ފްރޭމް ކުރާނެ” ކަމަށާއި، “އެމީހުން އަހަރެން މަރާލާނެ” ކަމަށްބުނެ ވަރަށް ބިރުންހުރެ ވާހަކަ ދެއްކި ކަމަށް ތަހުގީގަށް އެނގިފައިވާ ކަމަށް ރިޕޯޓުކުރެއެވެ.\nނަމަވެސް “އެމީހުން”ނަކީ ކޮންބައެއް ކަމެއް ސާފުވާ ގޮތެއް ނުވެއެވެ.\nމަރުގެ މައްސަލައާ ގުޅޭ އާ ކަންތައްތަކެއް ފެންމަތިވެފައި މިވަނީ ސުޝާންތު މަރުވިތާ3މަސް ފަހުންނެވެ. އަދި މި މައްސަލައިގެ ތަހުގީގާ ސީބީއައި (ސެންޓްރަލް ބިއުރޯ އޮފް އިންވެސްޓިގޭޝަން)، އެންސީބީ (ނާކޮޓިކްސް ކޮންޓްރޯލް ބިއުރޯ) އަދި އީޑީ (އެންފޯސްމެންޓް ޑިރެކްޓަރޭޓް) އިން ހަވާލުވެފައި ވަނީ ސުޝާންތުގެ އާއިލާއާއި އެހެން މީހުންގެ އެދުމުގެ މަތިންނެވެ. އަދި މިހާތަނަށް ވަނީ މަސްތުވާތަކެއްޗާ ގުޅުންހުރި މައްސަލައެއް ފެންމަތިވެ، ރިއާއާއި އިތުރު ބަޔަކު ހައްޔަރުވެސް ކޮށްފައެވެ.\n27 8 22 7\nNoos thakuga ulhey meehun mi susanthakaa alhaigenfa thibeny..